
se redovno uklapa u vrijeme, koje najbolje odgovara crkvenoj godini. 
Kod toga treba uzeti u obzir nove dodatke u već obrađenim štivima 
kao i nove pobude u »Primjeni na život«. 

ŠTO |E BOG UČINIO ZA NAŠ SPAS 

BOG OTAC STVORITELJ 

1. BOG JE STVORIO NEBO I ZEMLJU 

Prije nego je postalo nebo i zemlja, bijaše samo Gospodin 
Bog. Na početku stvori Bog nebo i zemlju. Zemlja je bila pusta i 
prazna. Tama je bila posvuda. 

Tada reče Bog: »Neka bude svjetlost!« I bila je svjetlost. 
I bio je prvi dan. 

I reče Bog: »Neka bude svod nebeski. I bilo je tako. Bog 
ciazva svod nebo. I bio je drugi dan. 

I reče Bog: »Neka se voda sabere na jedno mjesto i neka se 
pokaže suho!« I nazva Bog suho kopno, a skupljenu vodu more. 
1 reče Bog: »Neka iz zemlje nikne trava, bilje i drvo rodno!« 
I bilo je tako. I bio je treći dan. 

I reče Bog: »Neka budu svjetlila na svodu nebeskome!« 
•I zasja sunce po danu i mjesec i zvijezde po noći. I bio je čet- 
vrti dan. 

I reče Bog: »Neka budu ribe u vodi i ptice u zraku!« 
X bio je peti dan. 

I reče Bog: »Neba budu svakojake životinje na zemlji!« 
X bile su. Najposlije stvori Bog čovjeka. I bio je šesti dan. 

I sve, što je Bog načinio, bilo je dobro. 

Tada prestane Bog uređivati zemlju, blagoslovi i posveti 
aedmi dan za počinak. 

/. Kako je postalo nebo i zemlja? 

Nebo i zemlju je stvorio Gospodin Bog. 

Bog je načinio nebo i zemlju iz ničesa, i nije ništa za to 
trebao. Dosta je bila Božja odluka, i nebo i zemlja su postali. To 
znači: Bog je nebo i zemlju (svijet, prirodu) stvorio. Bog je 
svijet uredio u šest razmaka, koje Sveto Pismo zove »dani.« To 
nisu dani od 24 sata. Kad je dovršen jedan dio uređenja svijeta, 
Sv. Pismo kaže: To je bio jedan dan. Sv. Pismo hoće time kazati, 
da je Bog svijet zamislio Vema mudrom planu i da ga je u div- 
nom redu uredio. A služi se sa 6 dana, da nas tako potakne te 5 
dana radimo, a sedmi dan posvetimo počinku. 

Boga zovemo Stvoriteljem neba i zemlje, jer je Bog stvorio 
nebo i zemlju. 

2* Što može učinili Bog ? 

Bog može učiniti sve, što god hoće. Bog je svemoguć. 

Bog od početka do danas neprestano uzdržava i upravlja 
svijet. On se skrbi i brine za sve stvorove, osobito za čovjeka. 
On je svima dobar otac. Bog je pun ljubavi. Zato svima stvoro- 
vima, a posebno čovjeku, daje nebrojena dobra. Bog je do- 
brostiv. 

3 . Gdje je Bog? 

Bog je svuda: na nebu, na zemlji i na svakom mjestu, uog 
je svudašnji. 

4. Zašto Boga ne možemo vidjeti? 

Boga ne možemo vidjeti, jer je duh i nema tijela. 

5 . Je li Bog počeo živjeti? # 

Bog nije počeo živjeti, niti će prestati živjeti. Bog je uvijek 

bio i uvijek će biti. Bog je vječan. 

6. Tko je Bog ? 

Bog je Stvoritelj i Gospodar neba i zemlje, od koga je sve 
što jesmo i imamo. 

7 . Ima li više nego jedan Bog? 

Samo je jedan Bog. 


PRIMJENA NA ŽIVOT: Ako nije jedna kuća na zemlji ili džepna 
ura nastala sama od sebe, još je manje mogao nastati sam od sebe 
ovaj svijet s milijunima zvijezda. 

Kad gledaš večernje nebo i zvijezde na njemu, ljepotu zemlje 
i veličinu mora, pomisli, kako je velik, mudar i dobar Gospodin! 
Sve je Bog stvorio, da nama ljudima služi! Zato časti Boga cesto 
i izgovaraj: „ Vjerujem u Boga , Oca svemogućega , Stvoritelja neba 
i zemlje ", 

Zahvaljuj svome Stvoritelju svakidanjom jutarnjom i večer- 
njom molitvom. Time priznaješ, da si njegov stvor, a On tvoj dobri Otac. 

2. BOG JE STVORIO ANĐELE — O ANĐELIMA 


Osim svijeta, što ga vidimo, Bog je stvorio još i svijet, koji 
ne vidimo. To su nebrojeni dusi, koje zovemo anđeli. To je nevid- 
ljivi svijet. Anđeli su čisti dusi. Imaju samo dušu, a nemaju tijela. 
U (početku su svi anđeli bili dobri i sretni. Bili su sveti. Bili su 
u milosti kod Boga. No mnogi su se anđeli odmetnuli od Boga, jer 
su željeli njemu biti jednaki. U nebu nastade velika borba. Ar- 
hanđeo Mihael i drugi dobri anđeli borili su se protiv zlih anđela. 
Zli su anđeli nadvladani i bačeni u pakao, da se na vi jek muče. 
Oni se zovu đavoli ili zli dusi. Anđeli, koji su ostali Bogu 
vjerni, zovu se dobri anđeli. Njih je Bog nagradio. Uzeo 
£h je k sebi, da sretni uživaju u Bogu. 

* 

8. Koga je Bog stvorio na nebu? 

Na nebu je Bog stvorio nebrojeno mnogo anđela. 

9 . Kakvi su bili anđeli , kad ih je Bog stvorio? 

Kad je Bog stvorio anđele, bili su svi dobri i sretni. 

10. Jesu li svi anđeli ostali dobri i sretni? 

Nisu: mnogi su sagriješili, pa ih je Bog odbacio u pakao. 
Ti se zovu đavoli ili zli dusi. 

Đavoli napastuju ljude na zlo. Od napasti zlih duhova obra- 
nit ćemo se, ako se molimo Bogu i ako napasti od sebe postojano 
odbijamo. 

11. Kako nas pomažu dobri anđeli? 

Dobri anđeli nas pomažu tako, da se mole za nas i da nam 
čuvaju dušu i tijelo. Zato se zovu anđeli čuvari. 

Svetkovinu anđela čuvara slavimo na 2. rujna. 


PRIMJENA NA ŽIVOT: Bog daje svakome čovjeku anđela ču- 
vara. Dao ga je i tebi. On te potiče na dobro. Stuj anđela čuvara. 
Slušaj ga, kad te potiče na dobro. Zazivaj ga u pomoć svaki dan, 
iijutro i uveče, a osobito u napasti. 

MOLITVA ANĐELU ČUVARU 

Anđele čuvaru mili! — Svojom snagom me zakrili! 

Prema Božjem obećanju — Čuvaj mene noću, danju! 

Osobito pak me brani - Da mi dušu grijeh ne rani, 

A kad s ovog svijeta pođem, — Sretno da u nebo dođem, 

Da se ondje s tobom mogu - Vijekom klanjat dobrom Bogu. 

3. BOG JE STVORIO PRVE LJUDE — SREĆA PRVIH LJUDI 

PRIJE GRIJEHA 

Prije nego je Bog stvorio čovjeka, rekao je: »Načinimo 
čovjeka na svoju sliku i priliku!« I načini Gospodin Bog tijelo 
od zemlje i udahnu mu besmrtnu dušu. Tako je postao čovjek živ. 
To je bio prvi čovjek. Bog mu je dao ime Adam, to jest čovjek 
od zemlje. 

Bog je zasadio za čovjeka lijeip vrt, koji se zvao zemaljski 
<raj. Ondje je bilo svakojakih drveta, punih lijepoga roda. U taj 
je vrt metnuo Bog čovjeka, da ga obrađuje i čuva. Bog je rekao 
Adamu: »Sa svakog drveta u vrtu slobodno jedi. Ali s drveta u 
sredini ne jedi. Ako budeš jeo, umrijet ćeš!« 

Adam je bio na zemlji sam. Tada Bog reče: »Nije dobro, da 
čovjek bude sam. Načinimo mu (pomoćnicu, koja mu pristaje.« 

I pusti Bog san na Adama, pa od njegova tijela načini tijelo 
žene. Kad se Adam probudio, doveo mu je Bog ženu, a 
Adam joj dade ime Eva. Bog je dao Adamu i Evi u dušu 
poseban dar, da su bili sveti. Po tome daru su bili djeca Božja. Bog 
lih je obdario još i velikim znanjem. Adam i Eva bili su sretni 
u raju zemaljskom. Nisu trebali trpjeti ni umrijeti. — Bog je bla- 
goslovio Adama i Evu i naredio im, da budu roditelji svima ljudima, 

* 

i udahnuo 

mu dušu. Tako je postao prvi čovjek živ. 

Čovjek ima dušu i tijelo. Po duši je čovjek sličan Bogu, 
Duša je duh. Ona misli i sama odlučuje, što će čovjek činiti. Duša 
ima razum i slobodnu volju. 

13 . Umre li duša, kad tijelo ■ umre? 

Ne, duša ne umre nikada. Duša je besmrtna. 

14. Kako se zovu prvi ljudi , koje je Bog stvorio? 

Prvi ljudi, koje je Bog stvorio, zovu se Adam i Eva. 

Svi ljudi potječu od Adama i Eve. Eva znači »majka živih«. 
Zato su Adam i Eva naši praroditelji. 

15. Kako su živjeli prvi ljudi u zemaljskom raju? 

Prvi ljudi živjeli su u zemaljskom raju veoma sretno. Nisui 
trebali trpjeti ni umrijeti, dok su bili Bogu poslušni. 

16. Jesu li prvi ljudi isprva bili dobri? 

Prvi ljudi bili su isprva dobri i sveti. 

Bog je htio, da Adam i Eva i sva njihova djeca budu zauvi- 
jek s Njime sjedinjeni kao djeca sa svojim Ocem. Zato im je dao dar. 

17. Koji je najljepši dar , što ga je Bog dao prvim lju- 
dima ? 

Najljepši dar, što ga je Bog dao prvim ljudima, jest posve>- 
ćujuća milost. 

Bog je duši prvih ljudi dao od svoje božanske ljepote, sja- 
ja i svetosti: Po toj ljepoti i sjaju duša bili su Bogu još više 
slični, nego po samoj duši. Ta pridodana ljepota, sjaj i svetost 
duše zove se milost posvećujuća. Po njoj su prvi ljudi bili 
djeca Božja. Dobili su pravo, da jednom dođu k Bogu u nebo. 
Na zemlji su trebali Boga poznavati, ljubiti i vršiti Njegovu volju. 
Tako su prvi ljudi trebali zaslužiti, da budu zauvijek s Bogom 
sjedinjeni. To isto vrijedi i za sve nas ljude. 

18. Zašto smo na svijetu? 

Na svijetu smo zato, da Boga spoznamo, ljubimo i da mu. 
služimo i tako u nebo dođemo. 

Doći u nebo i s Bogom se zauvijek sjediniti znači spasiti 
svoju dušu. 

19. Sto je Bog zapovjedio prvim ljudima? 

Bog je zapovjedio prvim ljudima, da ne jedu s drveta u sre- 
dini raja. To se drvo zvalo drvo spoznanja dobra i zla. 


PRIMJENA NA ŽIVOT: Bog je naš nebeski Otac. Mi smo nje- 
gova djeca. Zato molimo: ,,0 če naš, koji jesi na nebesima. 
Sveti se ime tvoje; ...budi volja tvoja, kako na 
nebu, tako i na zemlj i”. 

Od Boga primamo svaki dar za život. Zato molimo: .»Kruh 
naš svagdanji daj nam dana s". 

U svakom čovjeku gledaj brata po Bogu. Zato j3 a poštuj I 
Briga za spas duše važnija je od brige za zemaljski život. 

4. GRIJEH PRVIH LJUDI — BOG KAZNI GRIJEH 
I OBECAJE SPASITELJA 


Prvi ljudi nisu ostali dugo sretni. Đavlu je bilo žao, što su 
oni djeca Božja, ipa je unišao u zmiju, da ih nagovori na zlo. 

Jednom je Eva došla k onom drvetu u sredini raja. I reče 
joj zmija: »Zašto vam je Bog zapovjedio, da ne jedete od svakoga 
drveta?« Eva je odgovorila: »Da možda ne umremo.'« A zmija 
joj reče: »Ne ćete nikako umrijeti, nego ćete biti kao Bog, ako 
budete jeli.« 

Žena je vidjela na drvetu lijepo voće. Uzela ga je i jela. 
Potom je dala od toga voća i svojemu mužu, pa je i on jeo. 

Tako su prvi ljudi prekršili zapovijed i učinili grijeh. 

Kad su prvi ljudi sagriješili, prestali su biti djeca Božja, 
izgubili su posvećujuću milost. Uto su čuli Božji glas, pa su se 
od straha sakrili među drveta u raju. A Bog zovnu Adama: 
»Adame, gdje si?« On se odazva: »Čuo sam tvoj glas, pa sam se 
uplašio i sakrio se.« Bog mu reče: »Da nisi jeo s onog drveta, 
s kojega sam ti zapovjedio da ne jedeš?« Adam odgovori: »Žena 
mi je dala jesti s drveta, pa sam jeo.« Onda Bog upita ženu: 
»Zašto si to učinila?« Eva odgovori: »Zmija me je prevarila, pa 
sam jela.« 

Tada reče Gospodin Bog zmiji, da će doći jedna sveta žena, 
koja će biti Majka Spasiteljeva. Ona će zajedno sa svojim Sinom 
zmiji satrti glavu. Evi je Bog rekao: »Ti ćeš se mnogo mučiti sa 
svojom djecom.« A Adamu je rekao: »Trnje će ti rasti na zemlji 
d zemlju ćeš teško obrađivati; a napokon ćeš umrijeti.« 

Potom je Bog Adama i Evu potjerao iz raja. A pred rajem 
postavio je anđele s plamenim mačem, da čuvaju put u raj. 

* 

20. Jesu li prvi ljudi održali Božju zapovijed? 

Prvi ljudi nisu održali Božju zapovijed, nego su jeli zabra- 
njeno voće i tako su sagriješili. 

Prvi ljudi su vjerovali đavlu više nego Bogu i htjeli su biti 
jednaki Bogu. 

21. Što Bog ljubi , a što mrzi? 

Bog ljubi dobro, a mrzi zlo. Bog je svet. 

22 . Što Bog zna? 

Bog zna i vidi sve, pa i ono, što mi mislimo. Bog je s ve- 
zna j u ć. 

23. Što su izgubili prvi ljudi , kad su sagriješili? 

Kad su prvi ljudi sagriješili, izgubili su posvećujuću milost. 
Prestali su biti Božja djeca i izgubili su pravo na nebo. 

Osim toga Bog je prve ljude kaznio, da ih je istjerao iz raja 
zemaljskoga, pa su se morali mnogo mučiti i napokon umrijeti. 

24. Da li je prvi grijeh naškodio samo Adamu i Evi? 

Prvi grijeh naškodio je ne samo Adamu i Evi nego i svima 
ljudima. 

Prvi ljudi su bili zastupnici sve svoje djece. Sto su oni dobili 
od Boga, vrijedilo je za sve ljude. Sto su oni izgubili, izgubili su 
za sve ljude. Tako prvi grijeh istječe od Adama i Eve i prelazi 
na sve ljude zajedno s kaznom... Zato se svi ljudi rađaju u 
tom grijehu. 

25 . Kako se zove grijeh , u kojem se svi ljudi rađaju? 

Grijeh, u kojem se svi ljudi rađaju, zove se istočni grijeh. 

Bog je jedino Blaženu Djevicu Mariju očuvao od istočnog 
grijeha. Njezina duša bila je od prvog časa života puna milosti. 
To se zove Bezgrješno začeće Blažene Djevice Ma- 
rije. Blagdan Bezgrješnog Začeća Marijina slavi se 8. prosinca. 

26. Da li bi mogao ikoji čovjek s istočnim grijehom do - 
ći u nebo? 

S istočnim grijehom ne bi nikoji čovjek mogao doći u nebo, 
da se nije Bog smilovao na ljude. 

27 . Kako se Bog smilovao na ljude? 

Bog se smilovao na ljude tako, da im je obećao Spasitelja, 
koji će ih izbaviti od grijeha. 

Zbog grijeha prvih ljudi Bog je zatvorio nebo. Zato nisu u 
Starom Zavjetu mogli ni najsvetiji ljudi poslije smrti doći u nebo. 
Nisu došli ni u pakao, nego nad pakao, gdje su čekali Spasitelja. 


PRIMJENA NA ŽIVOT: Svijet naših praroditelja jasno nam po- 
kazuje, koliko zlo je grijeh. Zato molimo: ,,0 t p u s t i nam duge 
naše, kao što i mi otpuštamo dužnicima našim”. 

Ne slušaj onoga, koji te zavodi na grijeh, jer bi i ti tako mogao 
izgubiti najveći dar Božji: milost posvećujuću. U napasti moli pobožno: 
I ne uvedi nas u napast. 

Bog nam oprašta istočni grijeh u svetom krštenju. Na krštenju 
dobili smo milost posvećujuću i postali djeca Božja. Zahvaljuj Bogu, 
*to si primio sveto krštenje. Čuvaj posvećujuću milost i ne dopusti, 
da je grijehom izgubiš. Radije sve izgubiti nego teško sagriješiti. 

(III.) 5. KAIN UBIJA BRATA ABELA — GLAVNI GRIJESI 

Kako je istočni grijeh naškodio ljudima, »pokazalo se već na 
prvoj djeci Adamovoj. Najstariji sinovi Adama i Eve zvali su se 
Kain i Abel. Abel je bio pastir, a Kain ratar. Jednom su obojica 
prikazali Bogu najvrednije, što su imali. Kain je prikazao najbolje 
plodove zemlje, a *\bel najbolje janje. Tako su prikazali Bogu 
žrtvu. Bogu je bila mila žrtva Abelova, a nije primio Kainove 
žrtve. To je bilo žao Kainu, i jako se rasrdi na brata Abela. 
Gospodin Bog je opomenuo Kaina. No Kain nije htio Boga slušati. 

Poslije toga reče Kain Abelu., neka ide s njim u ipolje. A kad 
su bili u polju, skoči Kain na Abela i ubije ga. Tada reče Bog 
Kainu: »Gdje ti je brat Abel?« A on odgovori: »Ne znam! Zar 
sam ja čuvar svoga brata?« Ali mu Gospodin reče: »Što si učinio? 
Krv tvojega brata viče sa zemlje k meni. Zato da si nesretan na 
zemlji! Bjegunac bit ćeš na zemlji.« 

Poslije prvog grijeha praroditelja ljudi nisu više mogli pri- 
jateljski razgovarati s Bogom. A osjećali su, da bi morali Bogu 
mnogo kazati. Zato su Bogu prikazivali svoje najvrednije stvari,, 
da mu tako iskažu svoje štovanje. 

28. Kako su ljudi poslije grijeha praroditelja iskazivali 
Bogu štovanje? 

Ljudi su poslije grijeha praroditelja iskazivali Bogu štovanje 
žrtvom. 

Ljudi su Bogu tako prinosili svoje najvrednije darove, da su 
ih uništili Bogu u čast. Time su htjeli kazati, da je Bog potpuni 
Gospodar njihova života i smrti. 

^ r t vo v a t* 1 z n a či ^ftog ii* u čast uništiti vidljivi dar, da Ga time 
priznamo za svoga potpunog Gospodara. 

Druga posljedica grijeha praroditelja, koja je prešla na nji- 
hovu djecu, jest sklonost na zlo. Kain je bio ohol i zato se 
uvrijedio, što Bog nije primio njegove žrtve. Svome bratu je za- 
virilo, jer je Bog primio žrtvu Abelovu. Iz zavisti je upao u srdžbu 
na brata. A ta ga je dovela do ubojstva rođenog brata. Oholost, 
zavist i srdžba jesu izvor drugih grijeha. 



se zovu 

OJl SU 1ZV 




rugiJ 


koji . ču i 

h grijeha. 


izvor 

zovu 



sedam? l?^io^s^ r ^^rtost, 3. Bludnost, 4. Zavist, 
5. Neumjerenost u jelu i piću, 6. Srditost, 7. Lijenost. 

Kain nije slušao Boga, nego je radio protiv unutarnjeg glasa- 
u duši, koji ga je odvraćao od zla. Taj glas u duši zovemo savjest.. 
Ona nam pomaže u borbi protiv zlih sklonosti. Mi moramo za- 
jedno s njom raditi, ako se hoćemo čuvati zla. 


PRIMJENA NA ŽIVOT: Oholost, zavist i srditost jesu kao iskra 
od vatre. Ako je ne utrneš odmah, zahvaća dalje oko sebe i prouzroči 
najveće požare. Ukloni odmah iz srca svaku zavist i srditost! Sveto 
Pismo veli: „Sunce neka ne zađe nad srdžbom vašom. , t.j. pomirite 
se još isti dan. 

Brižno pazi, da poslušaš glas savjesti kao i glas svojih rodi tej ja 
i učitelja, koji te pute na dobro i odvraćaju od zla. U „Ocenasu 
molimo Boga: „Otpusti na^m duge n a s e, k a k o i mi otpu- 
štamo dužnicima naši m.” 

U NAPASTI POMOLI SE ISUSU I MARIJI: 

Volim umrijeti nego sagriješiti! - Slatko Srce Isusovo, daj, 
do te ljubim sve to više! - O Gospojo moja, o Majko moja, spomeni 
se, da sam tvoj(ja), čuvaj me i brani kao stvar i svojinu svoju! Isuse 
blaga i ponizna Srca, učini srce moje po Srcu svome. 

(III.) 

0. BOG KAŽNJAVA LJUDE POTOPOM — BOŽJA SVOJSTVA 

Ka i novi potomci su mnogo godina nakon smrti praroditelja 
pokvarili gotovo sve ljude. Zato Bog odluči da ih kazni. Ipak im 
dade još 120 godina vremena, da se poprave i k Bogu obrate. 
Samo je pravedni Noa našao milost pred Gospodinom. Njemu reče 
Bog: »Načini sebi kovčeg (brod) od drveta. Ja ću pustiti potop na 
zemlju i uništiti sve, što na njoj živi. Unići ćeš u kovčeg sa svo- 
jima i od svih vrsta životinja uzmi sa sobom po dvoje i više, da 
ostanu u životu; k tomu uzmi mnogo hrane za sebe i životinje.« 

Noa učini, kako mu Bog zapovjedi. Ali ljudi nisu htjeli slu- 
šati, dok ih je Noa opominjao. Pošto je minulo 120 godina, reče 
Bog Noi: »Uđi u kovčeg!« I uniđe u kovčeg Noa i žena njegova i 
tri sina Sem, Ham i Jafet sa svojim ženama; tako i životinje, 
kako je to Bog zapovjedio. 

I udari kiša na zemlju za 40 dana i noći. Voda navali i digne 
kovčeg, koji stane ploviti nad vodom. Najviše iplanine pokrila je 
voda. I poginu sve, što se miče na zemlji: ptice i stoka i zvijeri 
i ljudi. Samo je ostao Noa i što je s njim bilo u kovčegu. 

Voda je stajala povrh zemlje 150 dana. Tada Bog pošalje 
vjetar, i voda stade opadati, a kovčeg se zustavi na gori. Tada 
reče Bog Noi, neka izađe iz kovčega sa svojima. I izađe Noa i sve, 
što je bilo s njim. 

A Noa načini žrtvenik i prinese mnoge žrtve, da zahvali Bogu 
za sva dobročinstva. Bogu su se svidjele žrtve pravednoga Noe, 
pa je obećao, da ne će više potopom zatrti zemlju. Dok bude ljudi 
na zemlji, ne će prestati sjetva i žetva, studen i vrućina, ljeto i 
zima, dan i noć. I duga u oblacima bit će do vijeka spomen na to 
Božje obećanje. 

32. Što objavljuje Bog? 

Bog objavljuje samo istinu, jer ne može pogriješiti ni lagati. 
Bog je istinit. 

33. Da li Bog kažnjava grješnika odmah , čun sagriješi . 

Bog kažnjava grješnika kadikad odmah, čim sagriješi, a vi- 
šeput ga dugo trpi, da se obrati. Bog je dugotrpljiv. 

34. Da li izvrši Bog ono , što obeća? 

Bog izvrši ono, što obeća ili čime zaprijeti. Bog je vjeran. 

35. Što naplaćuje Bog , a što kazni? 

Bog naplaćuje dobro, a kazni zlo, kako je tko zaslužio; ako 
ne uvijek na ovom svijetu, a ono svakako na drugom. Bog je 
pravedan. 


PRIMJENA NA ŽIVOT: Pravedni Bog redovito kažnjava grješnike 
nemirom u duši, ili grižnjom savjesti. Nastoj da ti savjest bude uvijek 
mirna. Popravi je što prije pokajanjem, ako s. sto sagriješio. Koliko 
bi grješnika propalo, kad ne bi Bog bio dugotrpljiv! Bog čeka, da se 
grješnici poprave i obrate. Ali ne budimo obijesni . ne odgađajmo 
pokore, nego slušajmo svoje duhovne pastire, kad nas kao Božji 
namjesnici opominju, da se obratimo i popravimo Bog je dugotrpljiv, 
ali je i pravedan, pa će napokon i kazniti one, koji se ne poprave. 


AKO SI SAGRIJEŠIO(LA), RECI: 

O Isuse, smiluj se meni grješniku(ci) ! Kajem se, sto sam te 
uvrijedio(la), i molim te, da mi oprostiš. Ne daj, da te ikada vise 
uvrijedim. 

(IV.) 7. ABRAIIAMOVA ŽRTVA — SVOJSTVA VJERE 

Od Noe i njegove porodice postali su mnogi narodi na zemlji. 
Ali su ljudi pomalo opet zaboravili na pravoga Boga. Mjesto 
Njega počeli su štovati sunce zvijezde, ljude, životinje, pa i ki- 
pove od kamena, drva i zlata. Tako su ljudi postali neznabošci. 

Usred pokvarenih ljudi živio je pravedan čovjek po imenu 
Abraham. On je vjerovao u pravoga Boga. Bog je Abrahamu 
obećao veliko potomstvo, od koga će doći Spasitelj svijeta. Zato 
je Abrahama odabrao, da se po njemu sačuva i raširi prava vjera 
i nada u Spasitelja. Abraham je dobio sina Izaka, koga je vrlo volio. 

Kad je Izak odrastao, zapovjedi Bog Abrahamu, da mu je- 
dinca sina Izaka spali za žrtvu na gori, koju će mu pokazati. 
Sutradan rano pođe Abraham sa sinom Izakom na određeno mje- 
sto. Kad su bili pod gorom, natovari drva Izaku na leđa, a sam 
uzme oganj i nož. I otiđu njih dvojica na goru. Putem reče Izak: 
»Oče! Evo ognja d drva, a gdje nam je žrtva, da je spalimo.« 
Abraham odgovori: »Sinko! Bog će se pobrinuti za žrtvu.« Kad 
su došli na goru, načini Abraham žrtvenik i metne drva na nj. 
Tad sveže Izaka, metne ga na žrtvenik, pa zamahne nožem, da 
žrtvuje svoga sina. Uto začuje glas s neba, koji mu reče: »Abra- 
hame, Abrahame! Ne pružaj ruke na sina, niti mu što čini! Jer 
sad znam, da se bojiš Boga i da ti nije bilo žao žrtvovati svojega 
sina radi mene.-« 

I opazi Abraham u guštari ovna, gdje se zapleo rogovima, 
pa spali njega na žrtvu mjesto sina. 

Nato zazva anđeo Gospodnji Abrahama po drugiput i javi 
mu ponovno, da će ga Bog blagosloviti, da će se od njegovih 
potomaka roditi obećani Spasitelj svijeta. 

Abraham je vjerovao sve, što mu je Bog objavio. Nije ni u 
što sumnjao, makar mu je moglo izgledati nemoguće, što Bog 
obećaj e. Bio je pripravan izgubiti jedinca sina, ali je točno vršio, 
što mu je Bog nalagao. Zato je Abraham otac svih vjernika. 

* 

36. Moramo li sve vjerovati , što nam Bog objavljuje? 

Da, moramo sve vjerovati, što Bog objavljuje. 

37. Kako moramo vjerovati , što Bog objavljuje? 

Vjerovati moramo tako, da ništa ne posumnjamo u ono, što 
Bog objavljuje, jer je Bog istinit. 

38. Smijemo li napustiti vjeru u Boga? 

Ne, već moramo biti pripravni sve prije izgubiti, nego napu- 
stiti vjeru u Boga. 

39. Je li dosta vjeru samo u duši čuvati? 

Nije, već moramo živjeti onako, kako nas vjera uci. 

Isus je učio: »Tko prizna mene pred. ljudima, priznat cu i 

ja njega pred Ocem nebeskim.-« 

40. Treba li vjeru i vanjskim načinom pokazivati? 

Vjeru treba i vanjskim načinom pokazivati. 


PRIMJENA NA ŽIVOT: Čuvaj vjeru u Boga kao oko u glavi. 
Veliko je blago i sreća za čovjeka, što je rođen i odgojen u kršćan- 
skoj vjeri. Ne napuštaj vjere svojih otaca ni za kakvo zemaljsko 
dobro! Rado polazi kršćanski nauk i nastoj svoju vjeru dobro upo- 
znati Moli često Boga, da sačuvaš svoju katoličku vjeru do smrti I 
Nauči napamet i moli često „Vjerovanje apostolsko". Živ. po nauci 
katoličke vjere. Budi pripravan za svoju vjeru trpjeti, ako to bude 
.potrebno. 

(IV.) 8. JOSIP I NJEGOVA BRACA — PROVIDNOST BOŽJA 

Bog je obećao Abrahamu, da će mu dati plodnu zemlju pa- 
lestinsku i da će se od njegovih potomaka roditi Spasitelj svijeta. 
Poslije smrti Abrahamove, Bog je ponovio to obećanje Izaku i 
njegovu sinu Jakobu, koji je imao 12 sinova. 

Jakob je između svojih sinova najvećma volio Josipa. Zbog 
toga su braća zaviđala Josipu i zamrzila ga. Kad su jednom pasli 
stoku, došao je k njima Josip. Oni su ga uhvatili i prodali trgov- 
cima, koji su onuda prolazili. Josipovu haljinu zamočili su u krv 
jareta i poslali je ocu. A otac poviče: »Jest, mojega je sina haljina. 
Ljuta ga je zvjerka izjela!« Trgovci su prodali Josipa kao roba u 
Egipat Putifaru, dvoraninu kralja egipatskoga. Žena Putifarova 
jednom je lažno optužila Josipa. Na to Putifar baci nevinog Josipa 
u tamnicu. 

U to je vrijeme kralj Faraon sanjao neobičan san, a Bog dade, 
da mu ga Josip protumači: da će doći sedam rodnih, a za njima 
sedam gladnih godina, i neka za sedam rodnih godina sakuplja 
žito u žitnice, a kad nastane glad, neka daje narodu. Zato je Fa- 
raon izbavio Josipa iz tamnice i postavio ga nad svom zemljom 
egipatskom. 

Za vrijeme sedam rodnih godina Josip je nakupio vrlo mnogo 
žita. Kad su došle gladne godine, narod je u kralja tražio žita. 
I reče kralj narodu: »Idite k Josipu!« 

I otvori Josip žitnice, a narod je dolazio i kupovao žito. 
Ali je nastala glad i u zemlji, gdje je stanovao Jakob sa svojim 
sinovima. I on ih pošalje u Egipat, da kupe žita. A kad su došli 
pred Josipa, prepoznao ih je, pa je naoko s njima strogo postupao. 
Josip je to učinio, da iskuša svoju braću. Zatražio je, da mu 

dovedu najmlađega brata Benjamina, ako žele drugiput dobiti žita. 
Kad su pak došli i drugiput, i poveli sa sobom najmlađega brata 
Benjamina, Josip zaplače glasno i poviče: »Ja sam Josip, brat 
vaš, kojega ste prodali.« Braća se veoma uplaše, ali ih je Josip 
bodrio i rekao im: »Ne bojte se! Bog je mene ovamo poslao, da 
vas sačuva na životu. Vratite se žurno k ocu i dovedite ga ovamo!« 

Kad je Jakob to čuo, reče: »Idem, da ga vidipi prije nego 
umrem.« 

Josip je svome ocu i braći dodijelio najplodniju zemlju u 
Egiptu. Tamo su sretno živjeli. 

Od Jakobovih sinova nastao je za četiri stotine godina veliki 
narod, koji se prozvao izraelski. Kad su pak Faraonovi potomci 
počeli proganjati Izraelce, Bog ih po Mojsiju izvede iz Egipta, a 
nakon 40 godina preko Sinajske pustinje uvede ih u Obećanu 
zemlju: Palestinu. 

Bog se neprekidno brinuo za Josipa. Sve nevolje, koje je 
pripustio' na Josipa, obratio je na dobro Josipa i njegove braće. 
Tako čini (kao otac sa svojom djecom) i sa svima ljudima i s 
čitavim svijetom. 

* 

41. Kako se zove briga Božja za cijeli svijet? 

Briga. Božja za cijeli svijet zove se Providnost Božja. 

Bog je dobar, pa ne može htjeti zla. No Bog je prepustio 

slobodi čovjeka, da čini i zlo, a sam ga u tome ne sprečava. 
Jednako ne sprečava uvijek ni prirodne nesreće. 

42. Hoće li Bog zlo , što je na svijetu? 



su se popravila, kad su na sebi osjetila, što znači biti bez brata. 

43. Kad Bog ne će zla , zašto ima nevolja na svijetu? 

Nevolja ima na svijetu zato, da se grješnici obrate, a pra- 
vednid da steknu više zasluga pred Bogom. . 

44. Kako treba da se vladamo u nevolji? 

U nevolji treba da budemo strpljivi, Bogu odani i u molitvi 
ustrajni. 


PRIMJENA NA ŽIVOT: U našem životu ništa se ne zbiva bez 
Božjega znanja i dopuštenja. Zato se pouzdaj u Boga u sreći i ne- 
sreći! Sveto Pismo veli: „Svu brigu stavite u Boga, jer se on brine 
za vas!” Sve, Što Bog određuje ili dopušta, čini kao dobar i mudar 
Otac za naše dobro. „Onima, koji Boga ljube, sve se obraća na 
dobro” (Sv. Pismo). Zato se uzdaj u Boga u sreći i nesreći. 


17 



9. BOG DAJE DESET ZAPOVIJEDI — STARI ZAVJET 

a) Od Adamovih potomaka nastali su mnogi narodi. Od tih 
je Bog izabrao narod izraelski, koji je vjerovao u pravoga 
Boga i čuvao nadu u obećanog Spasitelja. 

Izraelci prozvali su se kasnije i Zidovi. 

Kad je izraelski narod boravio pod gorom Sinaj, javio se 
Bog Mojsiju, vođi naroda, i rekao mu: »Budite ipi^ipravni za treći 
dan, jer će Bog saći pred svim narodom na goru Sinaj !« I pri- 
pravljali su se Izraelci tri dana: prali su svoje baljine i č-ivali 
se grijeha. 

Treći dan zagrme gromovi, i munje zasijevaju, i zatrubi trub- 
lja vrlo jako. Gora Sinaj sva se dimila i tresla. I Gospodin Bog 
proglasi ove zapovijedi: 

1. Ja sam Gospodin Bog tvoj, nemaj drugih bogova uz menel 

2. Ne izusti imena Gospodina Boga svoga uzalud! 

3. Spomeni se, da svetkuješ dan Gospodnji! 

4. Poštuj oca i majku, da dugo živiš i dobro ti bude na zemlji! 

5. Ne ubij! 

6. Ne sagriješi bludno! 

7. Ne ukradi! 

8. Ne reci lažna svjedočanstva! 

9. Ne poželi tuđeg ženidbenog druga! 

10. Ne poželi nikakve tuđe stvari! 

* 

Kad je neki bogati mladić pristupio Isusu, upitao ga je: »Uči- 
telju, što ću činiti, da dobijem život vječni?« Isus mu odgovori: 
»Drži zapovijedi.« A mladić Ga upita: »Koje?« Isus mu nabroji 
neke od 10 zapovijedi, što ih je Bog dao na Sinaju. 

45. Tko nam je dao 10 zapovijedi? 

Deset zapovijedi dao nam je Gospodin Bog na gori Sinaju. 

Bog je dao 10 zapovijedi preko izraelskog naroda svima lju- 
<dima. Zato je Isus učio: »Nisam došao ukinuti zakon (10 zapo- 
vjedi) nego ispuniti.« 

46. Zašto nam je Bog dao 10 zapovijedi? 

Bog nam je dao 10 zapovijedi, da ih držimo i tako dušu 
spasimo. 

b) Kad su Izraelci čuli glas Božji, gromove i trublje, vrlo su 
se uplašili. A Mojsije im reče: »Bog je došao, da ga se bojite i ne 
griješite.« Zatim Mojsije pročita narodu sve, što mu je kazao Bog. 
A narod odvrati: »Činit ćemo sve, što je rekao Gospodin.« Moj- 
-sije načini žrtvenik i prinese žrtvu. Zatim poškropi narod krvlju 
od žrtve i reče: »Ovo je krv zavjeta, koji učini Gospodin s vama.« 
A Gospodin dade Mojsiju dvije kamene ploče, na kojima je bilo 
ispisano 10 zapovijedi. 

47. Što su Izraelci sklopili s Bogom pod gorom Sinaj? 

Izraelci su sklopili s Bogom pod gorom Sinaj zavjet ili ugovor. 

Bog je Izraelcima obećao, da će ih braniti kao svoj narod. 
Izraelci su pak obećali Bogu, da će vršiti Njegove zapovijedi. 

48. Kako se zove zavjet Izraelaca s Gospodinom Bogom? 

Zavjet Izraelaca s Gospodinom Bogom zove se Stari Zavjet 
ili ugovor. 

Bog je sa svim ljudima načinio novi ugovor ili zavjet preko 
Isusa Krista na drvu križa. (To je Novi Zavjet.) 


PRIMJENA NA ŽIVOT: Bog ti je dao 10 zapovijedi kao vodiča 
na putu u vječnost. On ih je usadio i u tvoju dušu po unutarnjem 
• glasu savjesti. Budi zahvalan Bogu za tako veliki dar. 

Često moli Gospodina Boga, da potpuno vršiš volju Božju: 
„Oče budi volja tvoja, kako na nebu tako i na zemlji”. Zato vrsi 
'Božje zapovijedi. 

Isus je rekao: „Ako me ljubite, držite moje zapovijedi.” Nauči 
mapamet 10 zapovijedi i često ih ponavljaj, da ih bolje upoznas. 

10. IZRAELCI SE KLANJAJU ZLATNOM TELETU — 
PRESTUPAK ZAPOVIJEDI 

Izraelci su obećali, da će sve učiniti, što je Bog naredio.. 
Međutim dok je Moj si je boravio na gori Sinaju, zaboravili su svoja 
obećanja. Napravili su zlatno tele, plesali oko njega i vikali: 
»To su naši bogovi, koji su nas izveli iz Egiipta!« — Kad je Moj- 
sije sišao sa Sinaja i vidio, kako se narod klanja zlatnom teletu., 
razbije dvije kamene ploče sa zapovijedima. Jer je narod odbacio 
Božje zapovijedi, stigla ga je kazna. 

Izraelci su često kršili Božje zapovijedi, a mnogi su otpali 
od Boga i propali zauvijek. Bog je narodu slao proroke da ga uče r 
opominju, karaju i sjećaju na obećanoga Spasitelja. No često nisu 
slušali svojih proroka. Napokon dopusti Bog, da navale na njih 
neznabožački Asirci i Babilonci. Oni su mu oplijenili zemlju,, 
popalili i razvalili glavni grad Jeruzalem, a narod odveli u su- 
zan jstvo. Nad razvalinama svetoga grada Jeruzalema gorko je 
plakao prorok Jeremija zbog grijeha svoga naroda i pozivao ga, 
da se obrati Gospodinu Bogu svojemu. 

U sužanjstvu je izraelski narod trpio mnoge nevolje. Stoga 
se obraćao Bogu i molio, da mu se smiluje i pošalje Spasitelja. 
A Bog izbavi narod od nevolja. Narod se vrati u domovinu iza 
pretrpljenih mnogih kazna za grijehe. 

* 

Izraelci nisu marili za opomene svojih svetih proroka, nego 
su svojevoljno i hotimice prestupali Božje zapovijedi. 

49. Što čini, tko hotimice prestupi Božju zapovijed? 

Tko hotimice prestupi Božju zapovijed, čim gnjen. 

Čovjek griješi ako zlo misli, govori, čini, ili ako ne 
izvrši ono, što mu je dužnost. 

Svi grijesi nisu jednaki: ima velikih i malih grijeha. 
Veliki grijesi zovu se smrtni, a mali se zovu laki grijesi. 
Smrtni se zovu zato -er njima gubimo posvećujuću milost, a sebi 
pribavljamo vječnu smrt u paklu. Laki grijesi se zovu zato, jer 
se laganije mogu oprostiti, pa i izvan ispovijedi. 

Smrtnim grijehom teško vrijeđamo Boga, prestajemo biti 
djeca Božja i zaslužujemo mnoge teške kazne na ovom svijetu, a 
pakao na drugom svijetu. 

Smrtni grijeh čini, tko svojevoljno prestupi zapovijed Božju 
u velikoj stvari; a laki grijeh čini, tko svojevoljno prestupi zapo- 
vijed Božju u maloj stvari, ili u velikoj, ali ne posve svojevoljno. 
Treba se čuvati svakoga grijeha, jer svakim grijehom vrijeđamo 
Boga, a sebi pribavljamo kazne na ovom i na drugom svijetu. 


PRIMJENA NA ŽIVOT: Grijeh je najveća nesreća za čovjeka. 
Grijeh je nepravda prema Bogu, koji svako zlo mrzi. Grijeh je uvreda 
Boga, koji je naš najbolji Otac i koji nas toliko ljubi. 

Da se laganije očuvaš grijeha, u času napasti, pomisli da Bog 
■sve vidi, čuje i zna. ,, Božje oko uvijek gleda, sakril mu se ništa ne 
da”. Ako ti se dogodi nesreća, da sagriješiš, skrušeno se pokaj i 
moli: „Smiluj mi se Bože po velikom milosrđu svome. I po velikoj 
■dobroti uništi krivicu moju.” I nastoj se što prije ispovijediti. 

BOG SIN SPASITELJ 

n. ljudi su Čekali spasitelja 


Dugo mije bilo Spasitelja koga je Bog obećao. Za to su se- 
vrijeme narodi pokvarili i nisu držali Božjih zapovijedi. Jedino sa 
Izraelci sačuvali vjeru u pravoga Boga i ufanje u Spasitelja. 

Bog je višeput unaprijed kazao svetim prorocima, da će- 
Spasitelj doći iz kraljevskoga roda Davidova; da će se roditi u; 
Betlehemu od Svete Djevice i činiti velika čudesa; da će trpjeti,, 
umrijeti i spasiti ljude; da će uskrsnuti i uzaći na nebo. 

Dobri su ljudi rado mislili na Spasitelja i molili Boga, da. 
ga što prije pošalje. 

50. Da li je Bog odmah poslao Spasitelja? 

Bog nije odmah poslao Spasitelja. Ljudi su ga dugo čekali. 

Vrijeme prije Božića zove se Advent ili Došasce. 
Ono nas sjeća, kako su ljudi čekali Spasitelja. 

51. Što su proroci unaprijed kazali o Spasitelju? 

O Spasitelju su proroci unaprijed kazali, da će sam Bog 
doći i spasiti nas; da će se roditi u Betlehemu od Presvete Djevice 
i činiti velika čudesa; da će trpjeti, umrijeti, uskrsnuti i naa 

nel> ° Napose su prorekli proroci, da će Spasitelja izdati za 30» 
srebrenika, bičevati ga, popljuvati, probosti mu ruke i noge, a zai 
haljine njegove baciti kocke. 

Sto je Bog učinio za naše spasenje prije dolaska Isusova,, 
zove se Stari Z a v j e t, a što je učinio po Isusu, zove se 
Novi Zavjet. Stari Zavjet je bio priprava za dolazak Isusa - 

Knjige, u kojima je zapisano sve, što je Bog učinio za naše 
spasenje, zovu se Sv. Pismo Staroga i Novoga Zavjeta. 


PRIMJENA NA ŽIVOT: Ima na zemlji mnogo naroda, koji još 
nisu kršćani. Nekoji od njih još i danas čekaju Spasitelja i ne znaju 
za njegovu nauku. Moli se često, da Bog tim narodima pošalje mi- 
sionare ili vjerovjesnike i pomogne ih, da upoznaju Spasitelja svijeta. 

A ti rado slušaj i uči kršćanski nauk! Pripremaj se u Adventu 
to blagdan rođenja Isusovog. Sveta Crkva služi u Adventu rane sv. 
mise, zvane zornice, u čast Majke Spasitelja. 

Advent ili Došašće traje četiri nedjelje prije Božica. Prva ne- 
djelja Adventa je ona, koja je najbliže danu sv. Andrije apostola 
(30. studenoga). S prvom nedjeljom Adventa počinje Crkvena 
Godina. (Zato se Crkvena Godina ne poklapa s t. zv. Građan- 
skom Godinom, koja počinje 1. siječnja.) 

12. ANĐEO NAVIJESTA ISUSOVO ROĐENJE — 
UTJELOVLJENJE SINA BOŽJEGA 

Kad je došlo vrijeme, da dođe Spasitelj, poslao je Bog an- 
đela Gabrijela u grad Nazaret. Tu je živjela Sveta Djevica, 
koja se zvala Marija. Ona je bila zaručena za pravednoga muža 
po imenu Josipa. Marija i Josip bili su od roda kralja Davida. 

Anđeo dođe k Mariji i pozdravi je ovako: »Zdravo, milosti 
puna, Gospodin s tobom, blagoslovljena ti među ženama.« Kad je 
Marija čula te riječi, uplašila se. Anđeo joj reče: »Ne boj se, Ma- 
rijo, našla si milost u Boga. Rodit ćeš sina, i nadjeni mu ime Isus. 
On će biti velik, i nazvat će se Sin Svevišnjega.« A Marija upita 
anđela: »Kako će to biti?« Anđeo joj odgovori: »To će biti po Duhu 
Svetom. Zato će se sveto, što ćeš ti roditi, zvati Sin Božji.« Tada 
reče Marija: »Evo službenice Gospodnje, neka mi bude po riječi 
tvojoj.« I otiđe anđeo od nje. 

Poslije toga pohodi blažena Djevica Marija svoju rođakinju 
Elizabetu, majku Ivana Krstitelja. Kad je Marija pozdravila Eli- 
zabetu, ova se napunila Duha Svetoga i rekla: »Blagoslovljena ti 
među ženama, i blagoslovljen plod utrobe tvoje. Blago tebi, sto si 
vjerovala, jer će se izvršiti, što ti je kazao Gospodin.« 

Tada objavi Bog i Josipu, što se dogodilo. U snu mu se javio 
anđeo Gospodnji i reče, da je Djevica Marija začela po Duhu 
Svetom i da će roditi Sina, kojemu neka nadjene ime Isus. 

52 . Kako je anđeo Gabrijel pozdravio blaženu Djevicu 

M (in Wnđeo Gabrijel pozdravio je blaženu Djevicu Mariju ovako: 
»Zdravo, milosti puna, Gospodin s tobom, blagoslovljena ti među 
ženama«. 

53* Što je anđeo rmvijestio blaženoj Dj.evici Mariji? f . . 

Anđeo je navijestio blaženoj Djevici Mariji, da ce ona biti 

Majka Isusa Krista, Sina Božjega. 


Blažena Djevica Marija je ponizno i dragovoljno pristala, da 
bude Majka Spasitelja. Time je postala i majka sviju otkupljenih 
ljudi. To se dogodilo po Duhu Svetomu. Kad je blažena Djevica 
Marija pristala, da bude Majka Isusa, Sin Božji je postao čovjek. 
Ova se istina zove Utjelovljenje Sina Božjega. Mi se 
sjećamo toga događaja na B 1 a g o v i j e s t (25. ožujka). 

&us ^rts/^je S itl u£ r fežan»ka osoba, jedinorođeni Sin Božji, 
koji je za nas postao čovjekom. 


Ime »Isus« znači Spasitelj ili Otkupitelj. Ime »Krist« znači 
Pomazanik ili Mesija. 

55. Tmasto je Sin Božji postao čovjekom ? . . 

Sin Božji 'postao je čovjekom, da nam svojom naukom i 

primjerom pokaže put k Ocu na nebesima, a mukom i smrću 
otkupi od grijeha. 


PRIMJENA NA ŽIVOT: Kad ujutro, o podne i uveče zvoni 
Pozdravljenje, izmoli „Anđeo Gospodnji”. Dok to moliš, sjećaj se, 
kako je Sin Božji došao na ovaj svijet, da nas otkupi od grijeha i da 
nam opet pribavi izgubljenu milost. 



13. ROĐENJE ISUSOVO — PASTIRI U BETLEHEMU — BOŽIĆ 

a) Rimski car August izdao je zapovijed, da prebroje sve 
ljude u njegovoj zemlji. I pošli su ljudi, da se prijave, svaki onamo, 
gdje su živjeli djedovi. Josip i Marija bili su od kraljevskoga roda 
Davidova. Zato su otišli iz Nazareta u Betlehem, grad Daviđov, 
da se ondje prijave. 

Kad su došli u Betlehem, nisu mogli nigdje naći stana. Onda 
otiđu izvan grada, nađu kraj Betlehema štalicu i uđu u nju. Onu 
svetu noć rodio se u štalici Spasitelj svijeta, Isus Krist. 
Marija, Majka njegova, povila ga je i položila u jaslice. 

* 

56. Kako je Sin Božji postao čovjekom? 

Sin Božji postao je čovjekom tako, da je uzeo dušu i tijelo, 

kako i mi ljudi imamo. 

Isus Krist je dakle pravi Bog i pravi čovjek. 

57 . Gdje se Isus Krist rodio ? . 

Isus Krist se rodio u Betlehemu u štalici. 

Spomen na Isusovo rođenje slavimo na Božić (25. prosinca). 
Dan prije Božića zove se Badnjak. 

58. Tko je Otac Isusa Krista? 

Otac Isusa Krista je Bog Otac. 

59 . Tko je Majka Isusa Krista? # 

Majka Isusa Krista je blažena Djevica Marija. 

Blažena Djevica Marija zove se i Majka Božja ili Bogorodica, 
jer je njezin Sin Isus Krist, Sin Božji. 

Sveti Josip je bio Isusu samo hranitelj. Gospodina 
Isusa Krista s Djevicom Marijom i svetim Josipom zajedno zo- 
vemo Sveta Obitelj. Svaka kršćanska obitelj treba da se 
posveti Svetoj obitelji da je nasljeduje u njezinu životu. 

♦ * * 

b) One noći, kada se rodio Isus, čuvali su pastiri svoje stado 
u okolici Betlehema. I gle! Anđeo Gospodnji dođe k njima, i svjet- 
lost ih obasja. Pastiri su se vrlo uplašili. I reče anđeo: »Ne bojte 
se! Javljam vam veliku radost: danas vam se rodio Spasitelj u 
Betlehemu. I eto vam znaka: naći ćete dijete po vito, gdje leži 

u jaslicama«. Ujedamput je došlo s neba mnogo anđela, koji su 
hvalili Boga i pjevali: »Slava Bogu na visini, a na zemlji mir 

ljudima, koji su dobre volje.« I anđeli se vrate u nebo. 

Tada su se pastiri odmah požurili u Betlehem, gdje su našli 

dijete Isusa u jaslicama. Pastiri su se poklonili Isusu. Zatim su se 
radosni vratili i zahvaljivali Bogu za sve, što su čuli i vidjeli. 

* 

60. Tko je prvi došao pokloniti se djetetu Isusu ? 

Prvi su se došli pokloniti djetetu Isusu pobožni pastiri iz 

okolice Betlehema. . . 1 *. T n 

61. Tko je javio pastirima , da se rodio Isus > 

Da se rodio Isus, javio je. pastirima anđeo. 

62. Što su pjevati anđeli , kada se rodio Isus ? 

Kad se rodio Isus, pjevali su anđeli: »Slava Bogu na visini, 

a na zemlji mir ljudima, koji su dobre volje.« 

63. Gdje se možemo i mi lako pokloniti Isusu > 

I mi se možemo lako pokloniti Isusu u crkvi. 

64. Na kojem je mjestu Isus u crkvi t 

Isus je u crkvi na oltaru u svetohraništu. 

j PRIMJENA NA ŽIVOT : Božić je najmiliji kršćanski blagdan. 

To je blagdan neizrecive ljubavi Božje prema ljudima. Isus je poradi 
nas sašao na zemlju, da postane naš Brat i Otkupitelj. On nam je 
donio mir s Ocem na nebesima. Učinio nas je opet Božjim narodom. 

Na uspomenu Isusova rođenja kitimo na Badnjak božično drvo 
i postavljamo jaslice. Isus Krist, Sin Božji, došao je na zemlju . rodio 
se u jaslicama kao siromašno djetešce. Tako je Isus pokazao, kako 
su siromasi mili Bogu, ako su dobri. Darovi pod božičnim drvcem 
sjećaju nas na velike darove, koje nam je Isus Krist donio s neba. 
Dobri se kršćani sjećaju o Božiću siromaha, pa ih daruju, da i om 
veselije provedu taj sveti blagdan. No Božić ispravno slavi samo 
onaj, koji je u miru s Bogom. To znači, tko ima milost posvecujucu 

" Pjesme za Božić. „Narodi nam se kralj nebeski”, ,,U to vrijeme 
godišta”, „Kirie eleison”. „Svim na zemlji”, „Djetešce ti moje drago , 
„Spavaj, spavaj, Djetiću”. 

14. MUDRACI U BETLEHEMU — BOGOJAVLJENJE 

Kad se Isus rodio u Betlehemu, došli su mudraci s istoka u 
Jeruzalem, glavni grad židovske zemlje. I oni zapitaju: »Gdje je 
židovski kralj, koji se rodio, jer smo vidjeli njegovu zvijezau na 
istoku i došli smo, da mu se poklonimo«. 

Kad je to čuo kralj Herod, uplašio se vrlo i upitao svećenike 
i starješine, gdje bi se Krist rodio. Oni su odgovorili: »U Betlehemu. 

jer je tako Bog rekao.« _ . 

Onda je Herod ispitivao mudrace, kad im se pojavila zvije- 
zda. Zatim ih je iposlao u Betlehem i rekao im: »Idite i raspitajte 
dobro za dijete, pa kad ga nađete, javite mi, da idem i ja, da mu 
se poklonim.« 

Mudraci su ipošli iz Jeruzalema,. I oipet im se pokazala ona 
zvijezda, koju su vidjeli na istoku. Kad su mudraci našli božanske 
dijete s Marijom. Majkom njegovom, pali su ničice i poklonili se 
Isusu i dali svoje darove: tamjan (kao Bogu), zlato (kao kralju) 
i plemenitu mast (kao čovjeku). Potom im Bog zapovjedi, da se 
ne vraćaju k Herodu. I mudraci otiđu drugim putem u svoju zemlju. 

* 

65. Tko se poslije pastira došao pokloniti djetetu Isusu? 

Poslije pastira došli su se pokloniti djetetu Isusu tri mudraca 
ili tri kralja s istoka. Mudraci su zastupnici poganskih naroda. 
I njih je Bog pozvao u svoje kraljevstvo time, što im je javio 

rođenje Spasitelja čitavoga svijeta. 

66. Kako su doznali mudraci, da se rodio Isus ? 

Da se rodio Isus, doznali su mudraci po čudnovatoj zvijezdi, 
koja im se pojavila na istoku. 

Spomen na poklon svetih triju kralja djetetu Isusu slavimo 
na Bogojavljenje ili Sveta tri kralja (6. siječnja). Taj 
dan je zapovijedani blagdan, pa ga moramo svetkovati kao i ostale 
blagdane, koje je Crkva naredila. 


PRIMJENA NA ŽIVOT: Isti Isus, kojemu su se klanjala sveta tri 
kralja, nalazi se u crkvi na oltaru u svetohraništu. To nam pokazuje i 
„vječno" svjetlo, koje gori pred svetohraništem. Kad dođeš u crkvu 
i kad odlaziš iz crkve, okreni se prema svetohraništu, prigni koljeno 
pred Isusom i tako mu se pokloni. 

Na Bogojavljenje sjećamo se svih onih, koji još nisu upoznali 
Isusa Krista. Sjećamo se i kršćanskih vjerovjesnika, misionara. Moli, 
da Bog blagoslovi njihov rad. 


15. MARIJA I JOSIP PRIKAZUJU ISUSA U HRAMU — 
SVIJEĆNICA 


Kad je Isusu bilo četrdeset dana, donijeli su ga Josip i Marija 
u Jeruzalem, da ga prikažu Bogu. Ujedno su prinijeli u hramu 
svoj dar: dvije grlice ili dva goluba. Tako je propisivao zakon Božji. 

U to je vrijeme živio u Jeruzalemu pobožni starac imenom 
Simun. Njemu je Duh Sveti kazao, da ne će umrijeti, dok ne 
bude vidio Spasitelja. Dok su Josip i Marija bili s božanskim 
djetetom u hramu, došao je Simun i odmah je prepoznao obećanog 
Spasitelja. Tada je Simun uzeo Isusa na ruke i rekao: »Sad ću 
mirno umrijeti, jer sam vidio Spasitelja svijeta.« A Mariji, Majci 

Isusovoj, reče: »Ti ćeš se mnogo žalostiti, jer će ljudi progoniti 
Isusa.« 

U isto je doba živjela u Jeruzalemu i starica imenom Ana. 
Ona je često dolazila u hram, mnogo je postila i molila. I ona je 
došla u hram, kad su Isusa prikazali. Sretna, što je vidjela Isusa, 
zahvaljivala je Bogu, i ljudima je pripovijedala, da je došao 
Spasitelj. 

* 

67. Što znamo o Isusu , kad mu je bilo četrdeset dana? 

Kad je Isusu bilo četrdeset dana, bio je u jeruzalemskom 
hramu Bogu prikazan. 

Spomen na taj dan slavimo na Svijećnicu (2. veljače). 
Svećenik blagoslivlje na taj dan u crkvi voštane svijeće. Potom 
idu vjernici sa zapaljenim svijećama u ophodu. Ovaj ophod na- 
značuje put Marijin u Jeruzalem, kad je Isusa u naručju nosila 
u hram. 


PRIMJENA MA ŽIVOT: Mi smo još sretniji od starca Šimuna, 
jer možemo i smijemo primiti Isusa u svoje srce u svetoj pričesti. 
.Treba da misliš rado na Isusa. Želi ga primiti i pripravljaj se za taj 
dan tako, da se čuvaš grijeha i pobožnije moliš. 

Dobri kršćani užižu blagoslovljene svijeće kod kuće, kad za- 
prijeti kakva nevolja, nevrijeme ili bolest, i mole Boga, da odvrati 
od njih svaku nesreću. Isto tako stavljaju se blagoslovljene svijeće u 
ruke umirućima, neka ih Bog vodi u svijetlo vječnoga života. 
Svijeća označuje Isusa. 

16. BIJEG SVETE OBITELJI U EGIPAT— 
DJETINJSTVO ISUSOVO 

Herod je uzalud čekao mudrace i vrlo se razljutio, što se 
nisu vratili k njemu. Nato je zapovjedio, da se u Betlehemu i 
•okolici pomore svi dječaci do dvije godine. Herod je mislio, da 
će tako pogubiti Isusa. 

Ali prije nego su došli Herodovi ljudi, javio se anđeo Josipu 
u snu i rekao: »Ustani, uzmi dijete i njegovu Majku i bježi u 
Egipat, jer Herod hoće da pogubi dijete.« Josip je ustao odmah, 
,pa je s božanskim djetetom i njegovom Majkom pobjegao u 
Egipat. 

Uto su stigli Herodovi ljudi i po morili sve dječake do dvije 
godine u Betlehemu i njegovoj okolici. I nastao je u Betlehemu 
velik plač. 

Sveta obitelj ostala je u Egiptu do Herodove smrti. A kad je 
Herod umro, opet se javio anđeo Josipu i rekao mu: »Vrati se, 
jer su umrli oni, koji su htjeli ubiti dijete.« Tada se vrati Sveta 
Obitelj i nastani se u Galileji, u gradu Nazaretu. 

* 

68 . Zašto je Sveta Obitelj pobjegla u Egipat? 

Sveta Obitelj pobjegla je u Egipat, jer je kralj Herod htio 

pogubiti Isusa. 

69 . Gdje je živio Isus, kad se vratio iz Egipta? 

Kad se Isus vratio iz Egipta, živio je u Nazaretu u kući svo- 
jih roditelja i bio im je poslušan. 

70. Zašto je Isus, Sin Božji , bio poslušan? 

Isus, Sin Božji, htio je biti poslušan, da pokaže djed, kako 

treba slušati roditelje. 

PRIMJENA NA ŽIVOT: Isus je pokazao, kako treba držati če- 
tvrtu zapovijed Božju. Slušaj svoje roditelje kao što je Isus slušao 
BI. Djevicu Mariju i sv. Josipa. 

U teškim časovima ne zaboravi, da nebeski Otac bdije nad 
tvojim životom. S pouzdanjem moli prošnju Očenaša i „Izbavi 

nas od z I a.” , , , . 

Radosnih događaja iz djetinjstva Isusova sjećamo se u radosnoj 

krunici : 

7. Koga si, Djevice, po Duhu Svetom začela. 

2. Koga si, Djevice, Elizabeti u pohode nosila. 

3. Koga si, Djevice, rodila. 

4. Koga si, Djevice, u hramu prikazala. 

5. Koga si, Djevice, u hramu našla. 


17. DVANAESTOGODIŠNJI ISUS IDE U HRAM — 
POLAZAK SLUŽBE BOŽJE 


Marija i Josip išli su svake godine u Jeruzalem na blagdane. 
Kad je Isusu bilo dvanaest godina, pošao^ je i on s njima. Poslije 
blagdana vraćali su se kući, a Isus je ostao u Jeruzalemu. BI. Dj. 
Marija i sv. Josip otiđu dan hoda i opaze, da nema Isusa. A kada 
ga nisu našli među rođacima i znancima, vratili su se u Jeruzalem, 
da ga tamo potraže. Poslije tri dana nađu ga u hramu među 

učiteljima, kako ih sluša i pita. A svi, koji su ga slušali, divili 
su se, kako Isus mudro pita i odgovara. 

Tada mu reče Majka: »Sinko, što si nam učinio tako? Evo ža- 
losni smo te tražili.« A Isus odgovori: »Zašto ste me tražili? Zar niste 
znali, da meni treba biti u onom, što je Oca mojega?« I vratio se 
Isus sa svojim roditeljima u Nazaret, i bio im poslušan; tu je 
ostao do svoje tridesete godine. 

* 

71. Što znamo o Isusu, kad mu je bilo dvanaest godina? 

Kad je Isusu bilo dvanaest godina, išao je sa svojini rodite- 
ljima u Jeruzalem i ondje ostao tri dana u hramu. 

72 . Zašto je Isus išao u hram ? 

Isus je išao u hram, da nam pokaže, kako treba rado ići u 
crkvu, ondje se pobožno vladati i Bogu moliti. 

73. JJ koje dane treba ići u crkvu? 

U crkvu treba ići svake nedjelje i u sve zapovijedane blagdane. 


PRIMJENA NA ŽIVOT: Tebi je crkva blizu, pa zato ti je moguće, 
da lako i redovno dolaziš u crkvu k svetoj misi. Znaj, da je crkva 
kuća Božja i stan Isusov. Stoga budi u crkvi uvijek miran(na), pri- 
stojan(na) i pobožan(na), tako da razveseliš Gospodara crkve, koji se 
nalazi u Presvetom Oltarskom Sakramentu. To nam osobito zapovi- 
jeda treća zapovijed Božja i prva zapovijed cr- 
kvena. 

Javni život Isusov 

18. KRŠTENJE ISUSOVO — PRESVETO TROJSTVO 

Do svoje 30. godine ostao je Isus u Nazaretu. Tada je došlo 
vrijeme, da započne izvršavati zadaću, koju Mu je nebeski Otac dao. 

U to vrijeme u okolici Jordana živio je sveti Ivan Krstitelj, 
sin Zaharije i Elizabete. On je već kao dječak otišao u pustinju 
i ondje činio pokoru. Nosio je priprosto odijelo i hranio se siro- 
mašno. Nije pio vina ni opojnog pila. Bog je Ivana pozvao, da 
pripravi narod za Isusov dolazak. Ivan je počeo propovijedati: 
»Pokoru učinite, jer je blizu kraljevstvo nebesko.« Mnogi su ljudi 
dolazili k sv. Ivanu i priznavali svoje grijehe, a Ivan ih je krstio 
u rijeci Jordanu. 

Kad je bilo Isusu trideset godina, došao je i on k Ivanu, da 
ga krsti. Ivan je rekao Isusu: »Treba da ti mene krstiš, a ne ja 
tebe.« Isus mu odgovori: »Pusti samo, jer tako Bog hoće.« Tada 
je Ivan krstio Isusa. Potom se otvori nebo a siđe na njega Duh 
Sveti kao golub u tjelesnom obliku. I čuo se glas nebeskoga Oca: 

»Ovo je Sin moj ljubezni, koji je po mojoj volji.« 

* 

74. Tko se objavio kod Isusova krštenja ? 

Kod Isusova krštenja objavio se Bog: Otac, Sin i Duh Sveti. 

75 . Koliko je osoba u Bogu? 

U Boga su tri osobe: Otac, Sin i Duh Sveti. 


3 — Srednji kršćanski nauk 

76. Da li je svaka božanska osoba pravi Bog? 

Jest: Otac je pravi Bog, Sin je pravi Bog, i Duh Sveti je 
pravi Bog. 

Sve tri božanske osobe su oduvijek: sve su jednako svemo- 
guće, svete i sveznajuće. 

77 . Da li je ipak samo jedan Bog? 

Jest: sve tri božanske osobe samo su jedan Bog. 

Sve tri osobe su zato jedan Bog, jer imaju jednu te istu 
božansku narav. 

78. Kako se tri božanske osobe zovu jednim imenom? 
Tri božanske osobe zovu se jednim imenom Presveto Trojstvo. 
Da vjerujemo u Presv. Trojstvo, pokazujemo, kad se križamo: 

»U ime Oca i Sina i Duha Svetoga« i kad molimo »Slava Ocu i 
Sinu i Duhu Svetomu«. 


PRIMJENA NA ŽIVOT: Kad izgovaraš ime triju božanskih osoba, 
sjeti se, da te je Bog Otac s t v o r i o, Bog Sin o t k u p i o, a Bog Duh 
Sveti posvetio. Sjeti se, da si milost posvećujuću na sv. krštenju 

primio u ime Presvetoga Trojstva. 

Svaka nedjelja u godini posvećena je Presvetomu Trojstvu. 
Pobožno prisustvuj u nedjelju svetoj misi, da zahvališ Presvetomu 
Trojstvu za sva dobročinstva. Presveto Trojstvo napose slavimo u prvu 
nedjelju poslije Duhova (Blagdan Presvetog Trojstva). 

Bila je svadba u Kani Galilejskoj. Na tu je svadbu bio po- 
zvan i došao Isus sa svojom Presvetom Majkom i s učenicima. 
Kod svadbe je ponestalo vina. Marija reče Isusu: »Nemaju vina.« 
A bilo je ondje šest velikih posuda za vodu. I reče Isus slugama: 
»Napunite sudove vodom!« I napunili su ih do vrha. Opet reče 
Isus slugama: »Zahvatite i nosite kumu!« Kad je kum okusio 
vodu, koja je ipo stala vino, a nije znao, otkuda je, po- 
zvao je mladenca i rekao mu: »Svaki čovjek najprije iznosi dobro 
vino, a onda slabije; ti si pak sačuvao dobro vino sve dosad.« 
To je bilo prvo čudo, koje je Isus učinio na svadbi, u Kani Gali- 
lejskoj; i vjerovali su u njega učenici njegovi. 

* 

79. Koje je prvo Isusovo čudo? 

Prvo je Isusovo čudo što je pretvorio vodu u vino. 

80. Gdje je Isus učinio prvo čudo? 

Isus je učinio prvo čudo na svadbi u Kani Galilejskoj. 

U raju zemaljskom rekao je Bog Adamu i Evi: »Nije dobro 
da čovjek bude sam. Rastite i množite se i napučite zemlju«. 
Tako je sam Bog ustanovio ženidbu. Zato je Isus došao na svadbu. 
Time je odlikovao mladence, a ženidbi je dao veliku čast i svetost. 
Po ženidbi dobivaju mladenci od Boga roditeljsku vlast i 
milost, da u ime Boga zapovijedaju svojoj djeci i da ih od- 
gajaju kršćanski, te jednom zasluže nebo. Ženidbu je Isus uzvisio 
na sakramenat. To učini svetom stvari, po kojoj daje ljudima 
svoju milost. 

81. Što je ženidba ? 

Ženidba je sakramenat, kojim se podjeljuje roditeljska vlast 
i milost. 

82. Tko je ustanovio ženidbu ? 

Ženidbu je ustanovio sam Bog u zemaljskom raju, a Isus 
ju je uzvisio na sakramenat. 

Isus je rekao: »Sto je dakle Bog združio, čovjek neka ne 
rastavlja.« 

83. Kako dugo traje zenidbeni vez? 

Zenidbeni vez traje do smrti muža ili žene. Ženidba je ne- 
razrješiva. 

Zato se zaručnici moraju ozbiljno spremati na ženidbu. Oni 
moraju ispitati, da li mogu do smrti zajednički živjeti? 

Zaručnici sklapaju ženidbu u crkvi pred svojih župnikom i 
pred dva svjedoka. Pred oltarom, redovno pod sv. Misom, svećenik 
pita svakog zasebno da li hoće jedno drugoga uzeti za zakonitoga 
ženidbenog druga. Svako posebno odgovara: »Hoću« S tim oni 
sklapaju ženidbu. Na to si daju ruke, koje svećenik obavije 
stolom i blagoslovi. Zatim svećenik blagoslovi ženiđbene prstene,, 
a mladenci ih stave na prst jedno drugome. Zenidbeni prsteni 
sjećaju supruge, da su do smrti vezani ženidbenim vezom. Isus 
je osudio prekidanje ženidbenog veza: »Svaki koji otpusti svoju 
ženu i oženi se i drugom, čini preljubu, i koji se oženi otpu- 
štenom, čini preljubu.« 


PRIMJENA NA ŽIVOT: Roditelji su po sakramentu ženidbe pri- 
mili vlast i milost, da se skrbe za tijelo, da djecu odgajaju kršćanski, 
da jednom zasluže nebo. Zato treba da djeca štuju, ljube i slušaju 
svoje roditelje kao Božje namjesnike. Moli Boga svaki dan 
za svoje roditelje, i nastoj da im učiniš kakvu uslugu i veselje! Po- 
maži ih, koliko možeš, osobito kad ostare. A kad ih Bog uzme k sebi 
u vječnost, moli svaki dan za pokoj njihove duše. 

20. ISUS UTIŠA OLUJU NA MORU — ISUSOVA ČUDESA 

Jednom dođe Isus sa svojim učenicima do Galilejskog mora 
i uđe u lađicu, a za njim uđu i njegovi apostoli. I reče Isus 
apostolima : »Otplovimo na drugu stranu mora!« I oni otploviše. 
Dok su tako plovili, Isus je zaspao. Ujedamput se digne na moru 
velika oluja, tako da su lađicu pokrili valovi. Uplašeni učenici 
prikuče se Isusu, probude ga i reknu: »Gospodine, izbavi nas, 
jer ćemo poginuti!« A Isus im reče: »Zašto ste tako strašljivi, ma- 
lo vjerni ?« Tada zapovjedi Isus vjetrovima i moru, i postade ve- 
lika tišina. A ljudi, koji su to vidjeli, čudili su se i govorili su: 
»Tko je ovaj, da ga slušaju vjetrovi i more?« 

Isus je činio i mnoga druga čudesa. Kad su učenici Ivana 
Krstitelja pitali Isusa, da li je on obećani Spasitelj, odgovorio 
im je Isus: »Idite i javite Ivanu, što čujete i vidite: »Slijepi 
gledaju, hromi hodaju, g u b a v i se čiste, mrtvi usta ju, siro- 
mašnima se propovijeda evanđelje.« 

* 

84. Kazi nekoliko čudesa , što ih je činio Isus? 

Isus je pretvorio vodu u vino; utišao oluju na moru; ozdrav- 
Ijivao bolesne i uskrsivao mrtve. 

85. Zašto je Isus Činio čudesa? 

Isus je činio čudesa, neka ljudi ponaju, da je on pravi Sin 
Božji. 

Isus kao pravi čovjek bio je umoran i spavao je u lađi, a kao 
pravi Bog zapovijedao je vjetru i valovima i činio čudesa. 

86. Što vjerujemo o Isusu Kristu? 

O Isusu Kristu vjerujemo, da je pravi Bog i pravi čovjek. 
Isus Krist ima dvije naravi: božansku i čovječansku. Obadvije 
naravi su ujedinjene u jednoj osobi. To je druga Osoba Presv~ 
Trojstva: Sin Božji. 


PRIMJENA NA 2IV0T: Isus je svojim čudesima jasno pokazao 
ljudima, da je pravi Bog. Ali je činio čudesa i zato, da ljudima po- 
mogne u različitim nevoljama. Treba da imamo veliko pouzdanje u 
Božju pomoć, makar nam se čini, da nas Bog ne pomaže. Bog nam 
je u nevoljama uvijek blizu. Samo se mi moramo čvrsto pouzdavat; 
u Boga. 


21. ISUS NAHRANI PET TISUĆA LJUDI — BOG JE NAS 
NAJBOLJI OTAC 

Kad je Isus jednom bio u pustinji, dođe k njemu mnogo ljudi- 
Isus ih je učio i ozdravljivao njihove bolesnike. Pred večer zapita 
Isus apostole: »Gdje ćemo kupiti hljeba, da ovi jedu?« Jedan, 
apostol odgovori: »Trebalo bi mnogo novaca za hljeb, da svaki 
dobije samo malo«. A drugi apostol reče: »Ovdje je jedan dječak,, 
koji ima pet ječmenih hljebova i dvije ribice; ali što je to za tolike!« 
Nato Isus zapovjedi apostolima: »Kažite ljudima, neka sjednu!« 
I ljudi su posjedali na travu, a bilo ih je pet tisuća. Tada uze 

Isus hljebove i ribe, zahvali Bogu, blagoslovi ih, prelomi hljebove 
i dade učenicima, da dijele među ljude. Kad su se ljudi nasitili, 
reče Isus apostolima: »Saberite komade, što su preostali, da ništa 
ne propadne«. Apostoli su sabrali i napunili dvanaest košara ko- 
mada što su preostali. Kad je narod vidio to čudo, rekao je: »Ovo 
je zaista prorok koji ima doći na svijet.« Isus je znao, da ga ljudi 
hoće učiniti kraljem; zato je otišao u goru sam i molio ondje. 

Mnogi od tih ljudi tražili su Isusa i našli ga drugi dan u 
gradu Kafarnaumu. Isus je znao, da 'bi se opet htjeli nasatiti kru- 
hom Rekao im je neka se brinu i za kruh, koji ostaje za život 
vječni. Na to su mu rekli: »Daj nam, Gospodine, svagda taj krah!« 
Isus im reče: »Ja sam živi kruh, koji sam sišao s neba. 
Tko bude jeo od ovoga kruha, živjet, će uvijek; i kruh, koji ću ja 
dati tijelo je moje.« Ljudi su govorili: »Kako nam ovaj 
može dati svoje tijelo za jelo?« A Isus im odgovori: »Zaista, zaista 
vam kažem: ako ne budete jeli tijela Sina čovječjega i pili njegove 
krvi, ne ćete imati života. Tko jede tijelo moje pl 'l 1 < T 
krv moju, ima život vječni«. Nato su ga svi ostavili 

osim apostola. 

Ovim riječima Isus obećaje Svetu pričest. . 

Isus je ljude nahranio u pustinji. Isus hrani i nas. Ljudi obra- 
đuju zemlju, siju sjeme i žanju usjeve, ali B o g daje da raste. 

Isus je zato čudesno nahranio 5000 ljudi u pustinji, da nam 
pokaže kako nas može čudesno hraniti u Sv. Pričesti. 

87. Skrbi li se Bog i za nas? . .. 4 . , .. 

Bog se skrbi za nas, jer od njega nam je život i zdravlje, 

hrana i pilo i svako dobro za dušu i tijelo. 

88. Zašto nam daje Bog toliko dobra? 

Bog nam daje toliko dobra, jer je naš predobri Otac. 

89. Kakvi treba da smo mi Bogu, kad je on naš predo- 
bri Otac? . 

Kad je Bog naš predobri Otac, treba da smo i mi dobra 

njegova djeca i da ga ljubimo više nego sve drugo. 

PRIMJENA NA ŽIVOT: Budi Bogu zahvalan za svaki zalogaj, 
kojim ti hrani tijelo za zemaljski život! Ne izostavljaj molitve pri|e i 

P ° Sl '^ e |zgovaraj polagano i pobožno riječi: „Kruh nas svagda- 

nii, daj nam danas!" . „ . -r- 

Ali ima i nebeski kruh, a to je Sveta p r i c e s t. Jreba 
da moliš i za taj hljeb. Vladaj se tako dobro, da ga zavrijedis pri- 
miti češće u svoje srce. Taj nebeski hljeb hrani nas za vječni život. 
Zato Isus želi da ovaj nebeski hljeb često primas. Sveta Pričest ce ti 
dati snagu, da živiš kao Božje dijete. On ce te uskrsnuti u posljed- 
nji dan i dati vječni život. __ 

22. ISUS BLAGOSLIVLJE DJECU — ISUSOV BLAGOSLOV 

Isus je ljubio sve ljude, a osobito djecu. Tako je jednom 
propovijedao narodu cijeli dan i bio vrlo umoran. Podveče su do- 
šle majke s djecom, da ih Isus blagoslovi. Učenici su pak branili 
majkama, da idu k Isusu. A kad je to vidio Isus, rekao je apo- 
stolima: »-Pustite djecu, neka dolaze k meni i ne branite im, 
jer takvima pripada kraljevstvo nebesko.« I Isus je djecu uzeo k 
sebi, zagrlio ih, metnuo na njih ruke i blagoslovio ih. 

90. Koga je Isus osobito ljubio? 

Isus je osobito ljubio djecu. 

91. Kako je Isus pokazao , da ljubi djecu? 

Da ljubi djecu, pokazao je Isus tako, što je stavio na njih 
ruke i blagoslovio ih. 

92 . Zašto je Isus blagoslovio djecu? 

Isus je blagoslovio djecu, da ih sačuva od grijeha i svakoga 
drugoga zla. 

93 < Gdje možemo i mi dobiti Isusov blagoslov? 

Isusov blagoslov možemo i mi dobiti osobito kod svete mise 
i kod »-Večernje« ili ►►Blagoslova«. 

PRIMJENA NA ŽIVOT: Isus je i tebe pozvao k sebi u svetom 
krštenju. On je tvoj najbolji prijatelj, koji te nikad ne ostavlja! 

Na svršetku svete mise blagoslivlje nas svećenik blagoslovom 
Boga Oca i Sina i Duha Svetoga. A kod Večernje ili Blagoslova, kad 
je izložen Presv. Sakramenat, blagoslivlje nas sam Isus. Dok se daje 
blagoslov s Presvetim Sakramentom, poklekni, prikloni glavu, udari se 
u prsa i reci: ,,Budi hvaljen i slavljen Isus u Presvetom Sakramentu, 
sada i vazda i u vijeke vjekova. Amen". 

Isus želi, da čuvaš prijateljstvo s Njime. Zato izbjegavaj svaki 
grijeh, jer grijeh ti oduzimlje Isusovo prijateljstvo. 

23. ISUS SE POBRINUO ZA BOLESNIKE — 
SAKRAMENAT BOLESNIČKOG POMAZANJA 


Dok je Isus javno naučavao na zemlji, mnogo se brinuo za 
bolesnike. Ljudi su mu priveli mnoge bolesnike, koji su trpjeli 
od različitih nevolja i bolova, a Isus ih je iscijelio. Tako se jednom 
dogodilo u nekom gradu, da su do kuće, gdje je Isus učio, donijeli 
na nosilima uzetog bolesnika. U kući je bilo toliko ljudi, da nisu 
mogli s bolesnikom do Isusa. Zato su ga odnijeli na krov i pu- 
stili pred Isusa nosila, na kojima je ležao bolesnik. Kad je Isus 
vidio njihovu vjeru, rekao je bolesniku: »Uzdaj se, sinko, opra- 
štaju se grijesi tvoji.« Zatim mu reče: »Ustani, uzmi nosila i idi 
kući!« Bolesnik je odmah ustao, uzeo nosila i otišao kući hvaleći 
Boga. Svi su se tomu čudili i govorili su: »Još nigda nismo takva 
šta vidjeli!« Tako je Isus pomogao mnoge bolesnike: oprostio im 
je grijehe, a zatim ih je iscijelio. 

Isus je naredio i svim apostolima, da idu k bolesnicima i da 
im pomognu. Apostoli su pošli i propovijedali bolesnicima, da čine 
pokoru: potom su ih mazali uljem i mnogi su bolesnici ozdravili. 

Napokon je Isus za bolesnike naredio i poseban sveti sakra- 
menat. O tom piše sv. Jakob apostol ovako: »Boluje li tko među 
vama, neka pozove svećenike Crkve i neka mole nad njim 
i mažu ga uljem u ime Gospodnje. I molitva vjere 
spasit će bolesnika i podignut će ga Gospodin, i ako je učinio 
grijeh, oprostit će mu se.« Taj sveti sakramenat zove 
se bolesnička pomast ili sveto ulje. 

* 

94. Što je bolesničko pomazanje? 

Bolesničko pomazanje je sakramenat, naređen za bolesnike 
na korist duše, a višeput i tijela. 

Bolesničko pomazanje koristi duši i tijelu. Duši najprije 
oprašta lake grijehe i kazne za grijehe. Zatim jača dušu u muci i 
napastima, osobito u smrtnoj borbi. Tijelu pak koristi tako, da 
višeput olakša bolove, a daje i zdravlje, ako je to za spas duše. 
To pokazuju molitve, koje Crkva moli za bolesnika, kad prima 
bolesničku pomast. 

Sveto ulje, kojim svećenik maže bolesnika, zove se bole- 
sničko ulje, a posvećuje ga biskup na Veliki Četvrtak. 

95 . Tko može primiti bolesničko pomazanje? 

Bolesničko pomazanje može primiti svaki kršćanin, koji je 
navršio 7 godina, 

Bolesnik treba prije nego što (primi bolesničko pomazanje, da 
se očisti od grijeha u sv. ispovijedi. Ako to ne može, treba da se 
barem skrušeno pokaje za grijehe. 

96 . Kada treba da bolesnik primi bolesničko pomazanje? 

Bolesnik treba da primi bolesničko pomazanje, čim se bolest 
pokaže kao teška, a svakako, dok je još pri svijesti. 

Ukućani su dužni upozoriti bolesnika, da primi sakramenat 
bolesničkog pomazanja i biti mu kod toga na pomoći. Krivo je 
mišljenje, da bolesnik mora umrijeti, kad primi sakramenat bole- 
sničkog pomazanja. Mnogi su bolesnici ozdravili, jer su na vrijeme 
primili taj sakramenat, koji liječi i tijelo. 

Bolesničko pomazanje može se primiti u svakoj bolesti je- 
damput. pa i u istoj bolesti može se opet primiti, ako bolest dugo 

traje i ako je nastala nova pogibao. 

U kući, u kojoj se ima podijeliti 

bolesničko pomazanje, treba pripraviti 
ovo: pokriti stol čistim stolnjakom, i 
prirediti dvije ili barem jednu svijeću; 
na stol neka se postavi još raspelo, ča- 
ša s blagoslovljenom vodom, tanjur s 
nešto soli, malo kruha, i šest mekanih 
kuglica od pamuka ili lana. Solju i kru- 
hom otire svećenik ulje s palca, kojim 
je pomazivao bolesnika, a pamukom 
otire sjetila bolesnikova, koja je poma- 
zao uljem. Ova sol i pamuk imaju se 
poslije sažgati u vatri. Neka bude na 
stolu i čaša s običnom vodom. 

Svećenik maže svetim uljem bolesnikove oči, uši, nosnice, 
usne, dlanove na ruci i noge kod gležnja. Kod mazanja izgovara 
riječi: »Ovim svetim pomazanjem, i svojim preblagim milosrđem 
oprostio ti Gospodin, što god si sagriješio(la) gledanjem . . . slu- 
šanjem . . . mirisan j em . . . kušan j em i govorom . . . tican j em i ho- 
dom . . . Am en.« Dok svećenik podjeljuje bolesničko pomazanje, 
neka prisutni pobožno Boga mole za bolesnika (cu). 


PRIMJENA NA ŽIVOT: Ako tebi ili komu drugomu u kući ^po- 
šalje dragi Bog tešku bolest, nemoj odugovlačiti do posljednjeg časa 
da pozoveš svećenika u kuću, jer te može preteći smrt, prije nego li ti 
dođe svećenik u pomoć. Svećenik će donijeti u kuću Isusa, da ti 
pomogne svetim sakramentima ispovijedi, pričesti i bolesničkog poma- 
zanja. Ukućani teško griješe, ako bolesnik njihovom krivnjom na vri- 
jeme ne primi te sakramente i umre bez njih. 

Rado idi po svećenika, ako te pošalju ili zamole. 

24. OTAC OPRAŠTA IZGUBLJENOM SINU — SVETA ISPOVIJED 

Isus je pripovijedao ovu priču: Jedan je čovjek imao dva 
sina. Mlađi sin reče ocu, neka mu dade njegov dio od imovine. 
I otac mu dade. A sin uzme svoje i otiđe u daleku zemlju. Tamo 
je živio raskošno i grješno, pa je potrošio sve, što je imao. 

Uto je nastao glad u toj zemlji, i sin je bio u nevolji. Zato 
je otišao služiti nekoga gospodara one zemlje. Taj ga je poslao 
u svoj zaselak, da pase svinje. Tu se želio nahraniti jelom, što su 
jele svinje, ali mu ni toga nije nitko dao. 

Tada je sin počeo razmišljati: Kod moga oca imaju svi kruha 
i previše, a ja ovdje umirem od glada. Ustat ću i otići ću ocu 
svojemu i kazat ću mu: »Oče, sagriješio sam Bogu i tebi, nisam 
dostojan više zvati se tvojim sinom; primi me u kuću kao najam- 
nika«. Potom je ustao i otišao k ocu. 

Kad je još sin bio podaleko, ugledao ga je otac, i bilo mu ga 
žao. Otac mu potrči u susret, zagrli ga i poljubi. A sin reče: 
»Oče, sagriješio sam Bogu i tebi; nisam dosto- 
jan zvati se tvojim šino m.« Otac pak zapovjedi slugama. 
»Iznesite brzo najljepše haljine i obucite ga; podajte mu na ruku 
prsten i na noge obuću; zakoljite ugojeno tele, da jedemo i da se 
veselimo. Jer ovaj moj sin bio je izgubljen i našao se.« I počeli su 
se veseliti. 

I. PRIJE ISPOVIJEDI 
Ispitaj svoju savjest! 

Izgubljeni sin mislio je u nevolji na svoga oca, koga je osta- 
vio. Sjetio se svojih grijeha. I mi treba da prije ispovijedi razmi- 
šljamo, što smo sagriješili. To se zove ispitivanje savjesti. 

97. Što moramo razmišljati prije ispovijedi? 

Prije ispovijedi moramo razmišljati, što smo sagriješili: to 
jest ispitati svoju savjest. 

Prije ispitivanja savjesti pomoli se Bogu, da ti prosvijetli 
pamet; zatim prizovi Majku Božju i svoga anđela čuvara. To mo- 
žeš naći u molitveniku! 

Lako se možemo sjetiti svojih grijeha, ako se ispitujemo 
prema Božjim i crkvenim zapovijedima, što smo sagriješili. 

Ispit savjesti možeš kratko obaviti, ako se ispitaš ovako: 

1. Molitva. Vjera u Boga, sumnje? Polazak vjeronauka? 

2. Ime Božje. Psovka? Proklinjanje? 

3. Sveta misa. Nedjeljni počinak? 

4. Roditelji. Stariji? Poglavari? 

5. Mržnja. Svađa. Tučnjava? Sablazan? 

6 i 9. Besramno: misli, riječi, želje, djela? 

7 i 10. Krađa. Želja za krađom? Šteta? 

8. Laž. Kleveta, ogovaranje? 

9. Posni dani. 

10. Nevaljana ispovijed, uskrsna pričest? 

11. Oholost, škrtost, bludnost, zavist, neumjerenost u jelu i 
pilu, srditost, lijenost? 

Kod velikih i smrtnih grijeha ispitaj se i za broj grijeha, 
koliko puta si ih učinio. Ako ne znaš točan broj, sjeti se, koliko 
si puta otprilike sagriješio na mjesec ili tjedan. 

Da dobro naučiš ispitivati savjest, svakog dana kod večernje 
molitve kratko ispitaj savjest i dobro se pokaj za učinjene grijehe. 

Pokaj se za grijehe! 

Izgubljeni sin kajao se za svoje grijehe t.j. bilo mu je žao, 
što je ostavio svoga oca; sada mu je to bilo mrsko. 

I mi moramo žaliti i mrziti na svoje grijehe, kojima smo 
uvrijedili Boga i zaslužili njegovu kaznu. To znači u sebi pobu- 
diti kajanje. 

98. Što moramo u sebi pobuditi , da nam Bog oprosti 
grijehe ? 

Da nam Bog oprosti grijehe, moramo u sebi pobuditi po- 
kajanje. 

99 . Što znači pokajati se? 

Pokajati se znači: žaliti i mrziti na učinjene grijehe. 

Kod ispovijedi je najvažnije, da se skrušeno pokaješ za 
svoje grijehe. Bez pokajanja Bog nikomu ne oprašta grijehe. Zato 
ne valja da samo brzo izgovoriš riječi: »Kajem se od svega srca . . .« 
nego treba da paziš na svaku riječ, koju kod toga izgovaraš, i da 
ti bude uistinu od svega srca žao, što si uvrijedio(la) dragoga 
Boga, najveće i najmilije dobro. 

Zato treba promisliti, kako je nebeski Otac dobar, a ja sam 
Mu bio nezahvalan i još Ga vrijeđao. Zatim promisli, što je Spa- 
sitelj pretrpio za mene na križu, a ja sam grijesima vrijeđao 
Njegovu ljubav. Grijesima sam izgubio pravo na nebo, a zaslužio 
pakao. Pokajanje, koje probuđujemo, jer nam je žao, što smo 
grijesima uvrijedili Boga, koji je najveće Dobro, zove se savršeno. 
Ako se čovjek ne može na smrtnom času ispovjediti, savršeno 
pokajanje oprašta sve grijehe, kao da se je ispovjedio. Vrlo je 
važno svaku večer probuditi savršeno pokajanje. 

Ako se kajemo zato, što smo grijesima izgubili nebo, a za- 
služili pakao to je nesavršeno pokajanje. U ispovijedi je i ovo 
pokajanje dovoljno. 

Prije ispovijedi treba se pokajati za sve smrtne grijehe. Tko 
ima samo lake grijehe, dosta je, da se samo za jednoga od njih 
pokaje. 


Odluči, da ne ćeš više griješiti! 

Izgubljeni sin odlučio se vratiti svomu ocu i popraviti se. I 
mi moramo odlučiti, da ćemo se vratiti Bogu i popraviti se. To je 
dobra odluka. 

100. Što moramo odlučiti prije ispovijedi? 

Prije ispovijedi moramo odlučiti, da ćemo se popraviti i da 
ne ćemo više griješiti. 

Ni kod odluke ne valja samo brzo izgovoriti riječi: »Tvrdo 
odlučujem, da ću se popraviti . . .«, nego treba da ozbiljno i od 
svega srca odlučiš, da ćeš se popraviti. Treba odlučiti i iz- 
bjegavati i prilike za grijeh (zlo društvo, knjige) i 
upotrijebiti sva sredstva da se popravimo (molitva, primanje sa- 
kramenata). Isto tako da ćemo nadoknaditi počinjenu štetu i vratiti 
tuđu stvar. Pošto razmisliš svoje grijehe, pokaješ se i odlučiš 
popraviti se, pristupi k ispovijedi! 

II. KOD ISPOVIJEDI 
Ispovijedaj se iskreno! 

Izgubljeni sin vratio se kući i priznao ocu, da je sagriješio. 
— I mi treba da priznamo svoje grijehe duhovnomu ocu i namje- 
sniku Božjemu; a to je svećenik, pred kojim ispovijedamo svoje 
grijehe zato, da nas od njih odriješi. To se zove ispovijed. 

101 . Što znači ispovjediti se? 

Ispovjediti se znači: skrušeno kazati učinjene grijehe sveće- 
niku, da nas od njih odriješi. 

102. Zašto moramo kazati ispovjedniku svoje grijehe? 

Svoje grijehe moramo kazati ispovjedniku zato, što je tako 

naredio sam Isus Krist. 

On je ustanovio Sv. Ispovijed kao sud. Grešnik mora zato 
kazati grijehe da ispovjednik može prosuditi da li nam može 
grijehe oprostiti ili ne. 

Kad dođe na tebe red, da se ispovjediš, poklekni u ispovje- 
daonicu. Svećenik te blagoslovi, a ti kaži: »Hvaljen Isus«, prekriži 
se i poeni ispovijed. 

1 03. Kako se počinje ispovijed? 

Ispovijed se počinje ovako: »Skrušeno ispovijedam svoje gri- 
jehe, koje sam učinio(la) od... (na pr. od djetinjstva, od konca, 
početka školske godine, od Uskrsa, Božića . . .). 

Može se kazati i ovako: »Ispovijedam se Bogu svemogućem 
i tebi oče«. 

Sad kaži sve grijehe, ili barem sve smrtne, kojih se sjećaš. 
O smrtnim grijesima kaži, koliko puta si ih učmio(la). Ako toga 
točno ne znaš, red otprilike, koliko puta na dan, na tjedan, na 
mjesec. 

Potom reci: »Molim pokoru i odrješenje od grijeha.« Iza toga 
pozorno slušaj pouke ispovjednikove i pokoru, koju ti on zada. 
A zatim klečeći još u ispovjeđaonici, završi ispovijed skrušenim 
pokajanjem. 

104. Kako se završuje ispovijed? 

Ispovijed se završuje ovako: »Kajem se od svega srca, što 
sam uvrijedio (la) Boga, najveće i najmilije dobro. Mrzim na sve 
svoje grijehe i tvrdo odlučujem, da ću se popraviti i da ne ću 
više griješiti«. 

Čekaj u ispovjeđaonici i ne odlazi prije nego te svećenik 
odriješi riječima : »Ja te odrješujem od grijeha tvo- 
jih u ime Oca i Sina i Duha Svetoga. Amen.« Onda 
te prekriži, kaže »Hvaljen Isus«, a ti se podigni i otiđi k oltaru, 
izmoli pokoru i »Molitve poslije ispovijedi« iz molitvenika. 

Ako si na ispovijedi zaboravio (la) kazati koji smrtni grijeh, 
ispovijed je ipak bila valjana, pa se smiješ prdčestiti. Sto si za- 
boravio(la), reći ćeš na idućoj ispovijedi. Ali, ako je tko na ispo- 
vijedi hotimice zatajio koji smrtni grijeh, ispovijed mu je bila 
nevaljana, grijesi mu nisu oprošteni. Takav je počinio novi teški 
grijeh, pa se ne smije pričestiti, dok ne ponovi nevaljanu ispovijed. 
Svećenik ne smije nikada ništa kazati, što je čuo u ispovijedi. Zato 
bu3i iskren i nikada ne zataji nijedan smrtni grijeh. 


III. POSLIJE ISPOVIJEDI 

Izvrši naređenu pokoru! 

Izgubljeni sin želio je, da ga otac primi kao najamnika u 
svoju kuću. On je bio pripravan pretrpjeti svaku kaznu, koju će 
mu otac odrediti, samo da ga zadovolji. 

I mi treba da budemo pripravni izvršiti sve ono, što nam 
ispovjednik naloži, da tako zadovoljimo Bogu za svoje grijehe. 

To se zove zadovoljština ili pokora. 

105. Što moramo izvršiti poslije ispovijedi? 

Poslije ispovijedi moramo izvršiti onu pokoru, koju nam je 
zadao ispovjednik. 

Tko zaboravi izmoliti naloženu pokoru, dobio je oprošten je 
isuovjeđenih grijeha, ali mora kod naredne ispovijedi kazati, da 
nije izmolio pokoru. 


PRIMJENA NA ŽIVOT: Cijeni i često upotrebljavaj veliki dar 
Božje milosti za spas duše, sv. ispovijed. Treba se ispovijedati barem 
'jednom godišnje o Uskrsu, pa i onda, kada se nalazimo u pogibelji, 
a na duši imamo smrtni grijeh. Što češće čistimo dušu u valjanoj 
ispovijedi od grijeha, to će naša duša biti Bogu draža, jer će milost 
Božja biti u duši sve veća. Zato čuvaj milost Božju čestim ispovije- 
danjem! Ispovijedaj se svaki put tako kao da se posljednji put u 
životu ispovijedaš. 

25. POSLJEDNJA VEČERA ISUSOVA — SV. PRIČEST ILI 
PRESVETI OLTARSKI SAKRAMENAT 

Isus je izvršio svoje obećanje, da će ljudima dati svoje tijelo 
za jelo i svoju krv za pilo. To se zbilo na posljednjoj večeri. Dan 
prije posljednje večere otišao je apostol Juda k židovskim sveće- 
ničkim poglavarima i rekao im: »Sto ćete mi dati, da vam izdam 
Isusa?« Oni su mu odredili trideset srebrnika. 

Drugi dan, u četvrtak, blagovao je Isus s apostolima vazmeno 
janje. To je bila Isusova posljednja večera. Kod večere reče Isus: 
»Vrlo sam želio s vama blagovati to vazmeno janje, prije nego 
počnem tipjeti.« Za vrijeme večere uzme Isus ubrus i redom 
opere apostolima noge. Dok im je noge prao, rekao im je: »Vi ste 
čisti, ali ne svi«, jer je znao da će ga Juda izdati. 

Sada je došao sveti čas, da Isus izvrši, što je obećao, i dade 
ljudima svoje Presveto Tijelo za jelo i svoju Presvetu Krv za pilo. 
I uze Isus kruh u svoje svete ruke, blagoslovi ga, prelomi, dade 
učenicima i reče: »Uzmite i jedite, ovo je t i j e 1 o m o j e.« 
Zatim uze kalež s vinom, blagoslovi ga, dade im i reče: Pijte 
iz njega svi, jer ovo je krv moja. To činite na 
moj spomen!« 

Tako je Isus naredio Svetu Pričest ili Presveti Oltarski Sa- 
kramenat i svetu misu. 

* 

106. Što je kod posljednje večere rekao Isus nad kru- 
hom , a što nad vinom ? 

Kod posljednje večere rekao je Isus nad kruhom: »Ovo je 
tijelo moje«, a nad vinom: »Ovo je krv moja«. 

107. Što je postalo od kruha i vina, kad je Isus rekao: 
» Ovo je tijelo moje«, »Ovo je krv moja«? 

Kad je Isus rekao: »Ovo je tijelo moje«, »Ovo je krv moja«, 
od kruha je postalo pravo tijelo Isusovo, a od vina 
prava krv njegova. 

To je bila prva pretvorba i prva sveta misa. 
Poslije tih riječi ostale su od kruha i vina samo još prilike 
kruha i vina tj. sve ono, što od kruha i vina primjećujemo 
kao: oblik, boja, miris, tek itd. 

108. Koju je vlast dao Isus apostolima na posljednjoj 
večeri? 

Na posljednjoj večeri dao je Isus apostolima vlast, da i oni 
pretvaraju kruh i vino u tijelo i krv njegovu. 

Tu je vlast dao Isus apostolima, kad im je rekao: »To činite 
na moj spomen.« 

109 . Komu su apostoli predali vlast pretvarati kruh i 
vino u tijelo i krv Isusovu? 

Vlast pretvarati kruh i vino u tijelo i krv Isusovu predali 
su apostoli biskupima i svećenicima. 

110. Gdje pretvaraju biskupi i svećenici kruh i vino u 
tijelo i krv Isusovu? 

Biskupi i svećenici pretvaraju kruh i vino u tijelo i krv Isu- 
sovu u svetoj misi. 

To biva kod pretvorbe na oltaru prije podizanja. 

Jer se tijelo i krv Isusova pod prilikama kruha i vina čuva 
na oltaru, da bude našoj duši za hranu, zato se ta najsvetija 
tajna kršć. vjere zove i Presveti Oltarski Sakramenat. 

lih Što je Presveti Oltarski Sakramenat? 

Presveti Oltarski Sakramenat ili Sveta Pričest jest pravo ti- 
jelo i prava krv Isusa Krista pod prilikama kruha i vina. 


PRIMJENA NA ŽIVOT: Isus je na početku Posljednje Večere 
rekao, da vrlo želi blagovati i ovo vazmeno janje s apostolima. On 
je iz neizmjerne ljubavi ustanovio sakramenat sv. Pričesti. 

Isus želi trajno među nama boraviti. Zato se Presveto 
Tijelo čuva na oltaru u svetohraništu. Tamo se nalazi veći kalež 
(ciborij), gdje su posvećene Hostije za pričest vjernika. 

Osim toga Presv. Tijelo se izlaže nama na klanjanje u pokaz- 
nici (monstranci) za vrijeme blagoslova. Tako je Isus uistinu i 
stvarno među nama nazočan. Mi ga možemo pohađati; kla- 
njati mu se i moliti za sve milosti. To je naša velika sreća. Dođi 
često i rado k njemu u crkvu, gdje se čuva Presveti Oltarski Sakra- 
menat! Tu se klanjaj njemu i pozdravljaj ga: „Budi hvaljen i 
slavljen Isus u Presvetom Oltarskom Sakramentu 
sada i vazda i u vijeke vjekova. Ame n.” 


4 Srednji krćanski nauk 

26. APOSTOLI PRIMAJU SVETU PRIČEST — PRIPRAVA ZA 

SVETU PRIČEST 

Kad je Isus naredio Svetu Pričest ili Presveti Oltarski Sa- 
kramenata dao je apostolima svoje tijelo za jelo i svoju krv za 
pilo. Apostoli su tada prvi put primili tu nebesku hranu. To je 
bila njihova prva Sveta Pričest. Oni su bili presretni, 
kad je Isus došao u njihovo srce. Sad su se lakše mogli čuvati 
grijeha i činiti dobro. 

Poslije Svete Pričesti rekao je Isus apostolima: »Mir vam 
ostavljam, mir svoj dajem vama.« — »Ako budete držali moje 
zapovijedi, ostat ćete u mojoj ljubavi.« — »Ljubite jedan drugoga!« 
Potom su se Isus i apostoli zahvaljivali nebeskom Ocu. 

Isus je rekao: »Tko jede tijelo moje i pije krv moju, ostaje 
u meni i ja u njemu.« 

* 

112. S kim se najuže združujemo kod Svete Pričesti? 

Kod Svete Pričesti se najuže združujemo s Isusom Kristom, 
Bogom i Spasiteljem svojim. 

Isus je rekao: »Tko jede tijelo moje i pije krv moju, ima život 
vječni, i ja ću ga uskrsnuti na sudnji dan.« 

113. Koje još milosti daje Sveta Pričest? 

Sveta Pričest umnožava milost posvećujuću, oprašta lake gri- 
jehe, čuva od smrtnih; slabi zle sklonosti i jača u dobru; te jamči 
život vječni. 

114. S kakvom dušom treba pristupiti k Svetoj Pričesti? 

K Svetoj Pričesti treba pristupiti s čistom dušom, to jest u 

posvećujućoj milosti. 

S malim grijehom smijemo se pričestiti, ali treba nastojati, 
da nam je duša što čistija. Zato se treba prije pričesti pokajati i 
za lake grijehe. 

Tko bi se usudio pristupiti k pričesti u smrtnom grijehu, taj 
bi učinio svetogrđe. Sv. Pavao uči: »Tko nedostojno jede i pije 
Krv Gospodina, sam jede svoj sud.« Zato valja brižno nastojati, 
da se valjano ispovijedamo. 

Na pričest valja doći natašte, tj. da jedan sat prije pričesti 
ne jedemo ništa, niti pijemo alkoholnih pića. Vodu smijemo piti 
i kroz to vrijeme. 

Svećenik okrenut od oltara prije pričešćivanja drži u ruci 
svetu Hostiju. Tad se ti duboko naklonjen(a) udaraj u prsa triput, 
I izgovori ove riječi: »G o s p o d i n e, nisam dostojan(na), da 
uniđeš pod krov moj, nego samo reci riječ, i 
ozdravit će duša moj a.« 

Kad pak svećenik pristupi k tebi, da te pričesti, stavi pod 
bradu na prsa otvoren molitvenik ili čist rupčić ih posebnu za to 
propisanu pliticu. Podigni glavu, gledaj u svetu Hostiju, čedno 
■otvori usta i jezik spusti na donju usnicu. Kad svećenik kaže 
»T ijelo Isusov o«, odgovori: »A m e n.« Pošto si pobožno pri- 
jmio(la) Presveto Tijelo Isusovo, zatvori usta i pokloni se. Zatim 
ustani, idi polagano na svoje mjesto i idući gledaj preda se. Tada 
Iklekni i moli »Molitve poslije svete pričesti« iz molitvenika! 


PRIMJENA NA ŽIVOT: Prije pričesti promisli, tko dolazi i zašto 
1< tebi? Zato probudi vjeru u Isusa u Presvetom Sakramentu. Ponizi 
se pred Njim zbog svojih grijeha. Zatim se pouzdaj u Isusovu dobrotu 
i uzvrati mu ljubav ljubavlju. 

Molitve poslije pričesti Isus najradije sluša i usliši. Moli ga, 
neka ti pomogne, da ostaneš dobar(a). Moli za roditelje, braću, se- 
stre i pokojnike. Moli za crkvu, za obraćenje grješnika, za jedinstvo 
svih kršćana, za očuvanje vjere u našem narodu. 

Svaki je kršćanin dužan primiti svetu pričest u uskrsno vrijeme. 
Treća zapovijed crkvena glasi: ,, Svake se godine najmanje jedamput 
ispovjedi i o Uskrsu pričesti." A ti dolazi rado k Isusu i u drugo 
vrijeme, klanjaj mu se i primaj ga češće! Ako ti je duša čista od 
smrtnoga grijeha, možeš se pričešćivati i bez ispovijedi. Treba da 
imaš dobru nakanu. To znači, da ga zato primaš, jer ga ljubiš i jer 
želiš da ti pomogne te mu budeš vjeran. 

Muka Isusova 

27. ISUS MOLI U SMRTNOJ MUCI — O MOLITVI 

Nakon što su Isus i apostoli svršili posljednju večeru, rekao* 
je Isus: »Noćas ćete me svi ostaviti.« A Petar odgovori: »Ako te 
i svi ostave, ja te ne ću ostaviti.« Nato će mu Isus: »Zaista ti ka- 
žem, prije nego pijetao zapjeva, triput ćeš se mene odreći.« 

Potom su otišli na Maslinovu goru. Tamo je Isus rekao apo- 
stolima: »Žalosna je duša moja do smrti. Počekajte ovdje i bdijte.« 
Nato je otišao malo dalje sam, pao je na zemlju i molio: »Oče 
moj, ako je moguće, oduzmi ovu muku od mene. Ali neka ne 
bude, kako ja hoću, nego kako ti hoćeš.« 

Zatim je otišao Isus k apostolima, našao ih gdje spavaju 
i rekao im: »Bdijte i molite, da ne padnete u napast!« I otišao je,, 
pa je opet molio kao i prije. A kad je Isus tako molio i trećiput, 
osjetio je smrtnu muku, i oblio ga krvav znoj. Tada mu se javio 
anđeo s neba i okrijepio ga. 

Kad je Isus svršio molitvu, opet je došao k apostolima, koji 
su spavali. I reče im: »Ustanite, idemo! Evo približio se moj 
izdajnik.« 

Uto se približavao Juda s četom i rekao: »Koga ja poljubim, 
onaj je, držite ga i odvedite.« Kad je Juda pristupio k Isusu, reče 
mu: »Zdravo učitelju!« i poljubio ga. A Isus ga upita: »Prijatelju, 
što si došao? Juda, poljupcem izdaješ Sina čovječjega!« Tada stupi 
Isus pred četu i zapita: »Koga tražite?« Odgovoriše mu: »Isusa iz 
Nazareta.« A Isus im reče: »Ja sam.« Nato su ljudi uzmakli i pali 
na zemlju. Isus im opet reče: »Ako dakle mene tražite, ostavite 
ove neka idu.« Zatim su metnuli ruke na Isusa i pograbili ga. 

Kad je to vidio apostol Petar, izvadio je mač i odsjekao uho 
slugi svećeničkom. A Isus reče Petru: »Zađjeni mač u korice! Ili 
misliš, da ja ne mogu moliti Oca mojega, pa bi mi poslao sada 
više od dvanaest četa anđela.« I dohvati se Isus slugina uha i 
ozdravi ga. Nato je četa odvela Isusa. Apostoli su se razbjegli, 
.samo su Petar i Ivan išli izdaleka za Isusom. 

* 

115. Što je učinio Isus , kad je bio žalostan? 

Kad je Isus bio žalostan, molio se Ocu nebeskomu. 

116. Što činimo , kad se molimo? 

Kad molimo, razgovaramo s Bogom ili sa svetima. 

Molitvom Boga slavimo, zahvaljujemo mu ili ga 
prosimo za nova dobročinstva. 

117 . Kako valja moliti? 

Moliti valja pobožno, ponizno, pouzdano, Bogu odano i po- 
stojano. 

Pobožno se molimo, kad mislimo na ono, što molimo. 

Ponizno molimo, kad znamo, da nismo vrijedni onoga, što 
molimo. 

Pouzdano molimo, kad se tvrdo nadamo, da će nas usli- 
šiti, ako je ono što molimo Njemu na slavu, a nama za spas. 

Bogu odano molimo, kad se predajemo Bogu, da nas 
usliši, kako je Njegova volja. 

Postojano molimo, ako ne prestajemo moliti, premda 
nam se čini, da nas Bog nije uslišao. 

Isus je učio. »Molite, i dat će vam se . . . Što god zatražite od 
Oca u ime moje, dat će vam.« 

118. Je li nam molitva potrebna? 

Molitva nam je potrebna, jer je to Isus zapovjedio. Bez mo- 
litve ne možemo dobiti od Boga milost, da se zla klonemo, ni da 
dobro činimo i tako dušu spasimo. 

Zato nas Isus potiče, da »uvijek molimo i nikad ne presta je- 
smo moliti«. Osobito treba moliti ujutro, uvečer, prije i poslije jela, 
u crkvi. Dobra molitva nije nikad uzaludna. 

Najizvrsnija molitva je Očenaš ili molitva Gospod- 
n j a. Zove se molitva Gospodnja, jer je sam Isus Krist učio ljude 
moliti Očenaš i zapovjedio, da tako molimo. U Očenašu molimo 
za sve potrebe duše i tijela. 

Isus se dragovoljno predao u ruke vojnika, jer je tako bila 
volja Oca nebeskoga, da mukom i smrću spase ljude od grijeha. 

119. Je li Isus dragovoljno trpio? 

Isus je dragovoljno trpio, jer je tako bila volja Oca nebeskoga. 

Mi ne možemo (proći u životu bez boli i patnja. Isus je pretr- 
pio smrtnu muku, da dade primjer, kako ćemo se vladati u boli 
i nevoljama. Sve teškoće i nevolje treba da primamo odano iz 
ruku Oca na nebesima. Bog ne će dopustiti, da nosimo teži teret* 
nego što je uz Njegovu pomoć moguće snositi. »-Vjeran je Bog i ne 
će dopustiti, da pravednik trpi više nego može podnijeti.« (Sv. 
Pismo). 


PRIMJENA NA ŽIVOT: Prije svake molitve kratko promisli, da 
u molitvi razgovaraš sa svojim Stvoriteljem i Spasiteljem. Često preko 
dana izgovaraj kratke molitve: Isuse, smiluj mi se! Srce Isusovo, budi 
moje spasenje! 

Kad te stigne kakva žalost, ne prestani moliti, nego se predaj 
u Božje ruke i reci otprilike ovako: ,, Dragi Bože, oduzmi od mene 
ovu muku, ali budi volja tvoja!" Tako je činio Isus. Bogu odano moli 
u Očenašu: „Budi volja tvoja, kako na nebu, tako i na zemlji." 


(III.) 28. PETAR SE KAJAO — JUDA OCAJAO. — 

BOG JE MILOSRDAN 

S Maslinske gore dovela je četa Isusa k velikom svećeniku 
Kajfi. Kod njega su bili sabrani židovski svećenički poglavari i 
starješine. Oni su tražili svjedočanstvo protiv Isusa, da bi ga ubili* 
ali ga nisu našli. Svjedoci su optuživali Isusa. No, njihova se svje- 
dočanstva nisu slagala. 

Nato ustane Kajfa i zapita Isusa: »Reci nam, jesi li ti Krist* 
Sin Božji?« Isus odgovori: »Jesam«. A veliki svećenik reče* 
»Sto nam trebaju više svjedoci? Eto, čuli ste, kako je pogrdio Boga. 
Što mislite?« I oni su mu odgovorili: »Zaslužio je smrt.« 

Potom su Isusa odveli u tamnicu. Tamo su mu se rugali, plju- 
vali mu u lice i udarali ga šakama. A jedni su mu pokrili oči r 
udarali ga po licu i govorili mu: »Reci, tko te je udario?« I druge 
mnoge pogrde govorili su na Isusa. 

Dok su Isusa u noći ispitivali u sudnici, napolju se u dvorištu 
Petar grijao kod vatre. I pristupi k njemu sluškinja vratarica i 
reče: »I ti si bio s Isusom.« A Petar zataji Isusa pred svima: »Ne 
poznajem ga.« I kad je izašao k vratima, ugleda ga druga sluškinja 
i reče onima, koji su bili ondje: »I ovaj je bio s Isusom iz Naza- 
reta.« I opet reče Petar: »Ne znam toga čovjeka.« A malo potom 
pristupili su i drugi i rekli Petru, da je i on jedan od Isusovih 
učenika. Tada se počeo Petar kleti i preklinjati, da ne poznaje 
Isusa. I odmah zapjeva pijetao. U tom času proveli su Isusa mimo 

Petra. A Gospodin se okrenuo i pogledao Petra. Nato se Petar 
sjetio, kako mu je Isus rekao nakon posljednje večere: -Prije nego 
pijetao zapjeva, triput ćeš se mene odreći.« Potom je Petar izašao 
napolje i gorko je zaplakao. 

Kad je vidio izdajnik Juda, da su Isusa osudili na smrt, bu- 
de mu žao. I on odnese trideset srebrrđka k starješinama pa im 
reče: »Sagriješio sam, što sam izdao pravednika.« Cni mu rekoše: 

»Što mi marimo za to!« Juda baci srebrnike u hramu i objesi se. 

* 

Petar se nije čuvao prigode za grijeh i odviše se uzdao u 
sebe. Ali je Petar pokazao, kako se moramo kajati i napustiti pri- 
godu za grijeh. Petar se pokajao iz s r c a skrušena, a ne samo 
riječima. On se pokajao radi Isusa, što je uvrijedio svoga 
najboljega Učitelja, i zaslužio, da ga Isus odbaci od sebe. Petar 
je bio siguran, da će mu Isus oprostiti, jer se pouzdavao u 
Njegovu dobrotu. On se odmah popravio, jer je imao čvrstu 
odluku, da više ne griješi. Zato mu je Isus oprostio. 

120. Oprašta Ii Bog dragovoljno grješniku? ^ 

Bog oprašta svakomu grješniku, koji se skrušeno kaje za 

svoje grijehe. Bog je milosrdan. 

I Juda se kajao za svoj grijeh. No Juda se nije kajao od 
žalosti, što je uvrijedio i izdao svoga Učitelja i Boga, već zbog 
sramote, što je učinio toliki zločin. Juda se nije uzdao u Spasitelja, 
da će mu oprostiti. Zapao je u očaj i počinio novi grijeh. 

PRIMJENA NA ŽIVOT: Petar je pokazao, kako se moramo kajati, 
da nam Bog oprosti grijehe. Kad ideš na sv. ispovijed, imaj pred 
očima ovaj primjer sv. Petra. Ako tko teško sagriješi, ili ga stigne koja 
nevolja, neka ne pada u očaj kao Juda. Neka se skrušeno kaje za 
grijehe i uzda se u Boga kao Petar, i Bog će mu oprostiti. 

29. PILAT OSUĐUJE ISUSA NA SMRT — ISUS NAS UCl TRPJETI 

U petak ujutro đovedoše Isusa Ponciju Pilatu, upravitelju 
židovske zemlje, da ga i on osudi. Poncije Pilat ga ispita, ali ne 
nađe nikakve krivnje na njemu. A kad je saznao, da je Isus iz 
Galileje, poslao ga je Herodu, poglavaru galilejskom, koji je tada 
bio u Jeruzalemu. Ali Isus ništa nije odgovarao, kad ga je Herod 
pitao. Zato mu se on naruga. Dade ga obući u bijelu haljinu i 
posla ga natrag Pilatu. 

Pilat je rekao starješinama i narodu: »Eto, ja sam ga pred 
vama ispitao i nikakve krivice nisam našao na njemu. A ni He- 
rod nije našao ništa, što bi zasluživalo smrt.« A o blagdanu je bio 
običaj, da upravitelj pusti narodu po jednoga sužnja, koga oni 
hoće. Pilat je htio pustiti Isusa. Zato je zapitao starješine i narod: 
»Koga hoćete da vam pustim, Barabu ili Isusa?« A oni ođgovoriše: 
»Pusti nam Barabu, a Isus neka se razapnel« Kad je pak vidio 
Pilat, da ništa ne pomaže, i da je buna sve veća, uze vode, opra 
ruke pred narodom i reče: »Ja nisam kriv za smrt ovoga praved- 
nika«. 

Tada pređa Pilat Isusa vojnicima, da ga bičuju. Oni su ga 
bičevali i obukli u crvenu haljinu. Zatim su spleli vijenac od tr- 
nja i metnuli mu na glavu, a u desnicu stavili mu trstiku. I klecali 
su na koljena pred njim i rugali se: »Zdravo, kralju židovski!« 
Još su pljuvali na njega i trstikom ga tukli po glavi. 

Kad su se vojnici na rugali Isusu, svukli su mu crvenu haljinu 
i obukli ga u njegovu haljinu. Zatim su ga izveli na goru Kalva- 
riju, da ga razapnu. A Isus je nosio teški križ i pod njim je više 
puta pao na zemlju. Na putu su natjerali nekoga Šimuna iz Ci- 

rene, da Isusu ponese križ. A neka pobožna žena (Veronika) pru- 
žila je rubac Isusu, da otare svoje sveto lice. 

Kad su došli na goru Kalvariju, dali su vojnici Isusu ocat, 
pomiješan sa žučju. Isus je okusio ocat, ali piti nije htio. Ondje 
su mu svukli odijelo, raspeli ga na križ i pribili mu čavlima ruke 
i noge. Nad glavu su metnuli natpis »Isus Nazarećanin, 
kralj židovski«. A raspeli su i dva zločinca, jednoga Isusu 
s desne strane, a drugoga s lijeve. Vojnici su pak razdijelili među 
sobom Isusove haljine. 

* 

121. Tko je Isusa osudio na smrt? 

Isusa je osudio na smrt rimski upravitelj židovske zemlje, 
Poncije Pilat. 

122. Gdje su Isusa raspeli na križ? 

Isusa su raspeli na križ na gori Kalvariji blizu Jeruzalema. 


PRIMJENA NA ŽIVOT: Isus je trpio nedužno. Sve je muke pod- 
nio strpljivo, te nije otvorio usta, da se potuži. A sve je to činio iz 
fjubavi prema nama, jer nas je ljubio do kraja. Budi zahvalan svomu 
Spasitelju, što ti je ostavio takav primjer! 

Uči se od Isusa ustrpljivo podnositi boli i patnje života. Ne 
tuži se na nevolje, koje ti Bog pripušta. Ne prigovaraj Božjim odlu- 
kama. Vrši volju Božju i u nevolji! 

Sjeti se svakog petka muke Isusove. Na uspomenu toga, što 
je Isus taj dan toliko trpio za nas, odredila je Crkva za taj dan u 
sedmici nemrs, t.j. da ne jedemo mesa. Druga zapovijed crkvena 
glasi:, »Posti zapovijedane poste i u određene dane 
ne mrsi/’ - Pjesma: „Stala Majka pod raspelom.” 

Kad su Isusa čavlima pribijali na križ, stajalo je okolo mnoga 
ljudi. A oni, koji su prolazili onuda, rugali su mu se i podsmije- 
vali: »Ako si Sin Božji, siđi s križa.« A Isus je molio za neprijatelje: 
»Oče, oprosti im, jer ne znaju što čine.« I jedan 
zločinac, koji je bio raspet s Isusom, reče Isusu: »Opomeni se mene, 
Gospodine, kad dođeš u kraljevstvo svoje!« A Isus mu odgovori: 
»Zaista ti kažem, danas ćeš biti sa mnom u raju.« 

Kod križa je stajala Majka Isusova, a s njom su bili apostol 
Ivan i Marija Magdalena. Isus reče Majci: »Evo ti sina!« Po- 
tom reče Ivanu: »Evo ti majke!« I od toga je časa uzeo Ivan 
k sebi Majku Isusovu. 

Oko podne nastade tama po cijeloj zemlji i potraje do treće 
ure. Tada poviče Isus: »Oče, u ruke Tvoje predajem 
duh svoj!«, pr ©kloni glavu i umre. 

I gle, zemlja se potrese, grobovi se otvore, i ustanu mnogi 
sveci, koji su bili umrli. 

Onaj dan, kad je Isus umro na križu, bio je petak. Prije 
nego su Isusovo tijelo snimili s križa, jedan je vojnik probo kop- 
ljem Isusovo Srce. I odmah je potekla iz njega krv i voda. 

Pođveče toga dana dođu k Pilatu dva odlična čovjeka i za- 
mole, da smiju ukopati Isusa. Pilat im je to dopustio. I oni snime 
s križa Isusovo tijelo, pa ga obavi ju platnom i mirodijama. A 
jedan od te dvojice, imenom Josip iz Arimateje, imao je u blizini 
novi grob, što ga je bio za sebe isjekao u kamenu. U taj grob 
položili su sveto Isusovo tijelo. Na vrata groba met- 
nuli su veliki kamen. — Sutradan rano, u subotu, došli su sveće- 
nički poglavari, zapečatili grob i postavili stražare, da ga čuvaju. 

123. Što je učinio Isus, da nas otkupi i spasi? . 

Da nas otkupi i spasi, Isus se žrtvovao za nas na križu. 

124. Od čega nas je Isus otkupio i spasio? 

Isus nas je otkupio od grijeha i spasio od vječne smrti u paklu. 

125. Što nam je Isus zaslužio na križu? 

Isus nam je na križu zaslužio milost posvećujuću i pravo na 

vječni život u nebu. 

126. Kako se Isus žrtvovao na krizu ? # 

Isus se žrtvovao na križu tako, da je trpio, krv svoju prolio 

i umro. 

Sv. Pismo kaže:» Isus je pomirenje za grijehe naše, i ne samo 
naše nego i svega svijeta.« Svako Isusovo djelo je imalo neizmjer- 
nu vrijednost, jer ga je učinila druga božanska osoba. Zato je 
Isus svojom smrću na križu otkupio sve ljude. 

Isus je dragovoljno predao svoju dušu u ruke Oca na nebe- 
sima. Zato je njegova smrt na križu prava žrtva. Njome je Isus 
obilato zadovoljio za sve grijehe svijeta. 

Po svojoj smrti na križu Isus je postao nova glava otkupljenih 
ljudi, nov i Adam. On je naš veliki svećenik. Zato je Isus 
na križu sklopio s Ocem nebeskim novi ugovor ili zavjet. 
To je zavjet ljubavi i milosrđa Božjega prema ljudima. Bog je 
dao ljudima najveće dobro: svoju milost, koja čovjeka čini dje- 
tetom Božjim i baštinikom neba. Isus je Novi Zavjet zapečatio 
svojom krvlju. 

127. Gdje dobivamo plodove žrtve Isusove na križu ? 

Plodove žrtve Isusove na križu dobivamo u svetoj misi. 

Isus se žrtvovao na križu krvnim načinom. Ah Isus 
je htio da svoju žrtvu obnavlja do konca svijeta. Zato je na posljed- 
njoj večeri ustanovio svetu misu. Poslije pretvorbe kruha i 
vina u svoje Tijelo i Krv, rekao je apostolima: »To činite meni 
na spomen.« Po zapovijedi Kristovoj ima se sv. misa neprestano 

prikazivati. 

Žrtva Isusova na križu i sv. misa je jedna ista žrtva. Isti je 
svećenik, koji je prinosi, ista je žrtva: sam Isus Krist. Razlika je 
samo ta, da u svetoj misi Isus ne tupi i ne prolijeva svoju krv niti 
tjelesno umire. U svetoj misi Isus pod odijeljenim prilikama kru- 
ha i vina predočuje na vidljiv način svoju smrt na krizu. Zato 
je sveta misa Isusova ne krvna žrtva Novoga Zavjeta. 

128. Zašto u svetoj misi dobivamo plodove žrtve Isu- 
sove na krizu ? 

U svetoj misi dobivamo plodove žrtve Isusove na križu zato, 
jer je sveta misa i žrtva Isusova na križu jedna te ista žrtva. 

Isus umnožava u sv. misi pravednima milost posveću- 
juću. Oprašta lake grijehe i vremenite kazne. Daje pomoć za dušu i 
tijelo. Gr j ešnicima daje milost obraćenja da čine pokoru. 
Vjernima u čistilištu daje oproštenje vremenskih kazni. Sveta misa, 
dakle, koristi cijeloj crkvi. Posebno dobivaju obilje plodova oni, 
za koje se prikazuje sv. misa, kao i oni, koji pobožno mole sv. misu. 

129. Što je sveta misa ? 

Sveta misa je nekrvna žrtva Novoga Zavjeta, u kojoj se 
Isus Krist pod prilikama kruha i vina neprestano prikazuje svome 
nebeskom Ocu. 

Sveta misa je jedina i savršena žrtva Novoga Zavjeta. Zato 
su poslije smrti Isusove prestale vrijediti žrtve Staroga Zavjeta. 

130. Zašto je Isus ustanovio Presveti Oltarski Sakrame- 
nat ili Svetu Pričest ? 

Isus je ustanovio Presveti Oltarski Sakramenat ili Svetu 
Pričest zato, da bude trajno među nama prisutan, da bude hrana 
našoj duši, da se neprestano žrtvuje nebeskomu Ocu. 


PRIMJENA NA ŽIVOT: Isus Krist je trpio i umro na križu, da 
nam pokaže, kako nas svakoga pojedinca neizmjerno ljubi i da zorno 
pokaže, kako je grijeh neizrecivo zlo. Zato ti križ neka bude svetinja, 
>znak tvoga spasenja. Poštuj križ i pozdravi ga, kad ga vidiš izložena 
u našim domovima i na raskršćima naših cesta. Nemoj se stidjeti križa! 
On će te jednoć pratiti na tvoj grob i na grobu biti znak tvoje vjere 
u Isusa Krista. 

Žalosnih događaja života Isusova sjećamo se u žalosnoj krunici: 

1. Koji se za nas krvlju znojio. 

2. Koji je za nas bio bičevan. 

3. Koji je za nas bio trnjem okrunjen. 

4. Koji je za nas teški križ nosio. 

5. Koji je za nas bio raspet. 

Na Posljednjoj večeri Isus je naložio apostolima da pretva- 
raju kruh u Njegovo Tijelo, a vino u Njegovu Krv. Tada je Isus 
služio prvu sv. Misu. 

Apostoli i njihovi učenici vjerno su vršili, što im je Isus 
naložio. I oni su služili sv. Misu. A služili su je na sličan način, 
kako je Isus služio na Posljednjoj večeri. 

Posljednja večera je imala dva dijela. Tako i sv. Misa ima 
dva dijela. Prvi se dio zove bogoslužje riječi, a drugi zahvalna 
žrtva (Euharistija). 

I. Bogoslužje riječi 

Prvi dio Posljednje večere sačinjavali su obredi blagovanja 
vazmenoga jaganjca. Ti su obredi sjećali Izraelce na izlazak iz 
egipatske zemlje. Kod obreda su molili svete pjesme ili psalme 
i ponavljali uspomene na izlazak iz Egipta. Apostoli su zadržali 
molitve i tumačenje Božjih djela izabranom narodu. Tako danas 
sv. Misa započinje molitvama. Misnik najprije moli na podnožju 
oltara ispovijed. Zatim slavi Boga pjesmom u čast Presvetoga 
Trojstva (»Slava Bogu na visini«). Tada kao glavni dio bogoslužja 
riječi slijede dva čitanja iz sv. Pisma. 

Prvo se zove Poslanica. A to zato, jer se tu čitaju dijelovi iz 
poslanica ili pisama apostola prvim kršćanima. U Poslanici nas 
Crkva poučava o kršćanskom životu. 

Drugo čitanje se čita na drugoj strani oltara, kamo se prenese 
misna knjiga. To čitanje sadrži zgode iz života Isusova, koje su 
napisali evanđelisti, a zovu se Evanđelja. 

Nakon čitanja Evanđelja slijedi propovijed ili tumačenje 
Evanđelja. Na to zajednički molimo »Vjerovanje«. Tako završava 
bogoslužje riječi. 

PRIMJENA NA ŽIVOT: Bogoslužje riječi slušat ću onako, kako 
su apostoli slušali Isusa na Posljednjoj večeri. Pitat ću se: Što meni 
Isus danas kaže? Što moram ja učiniti? To će još bolje protumačiti 
propovijed. Zato ću je pažljivo slušati i nastojati činiti, što mi se 
preporuča. 

Isus je rekao: ,,Blago onima, koji slušaju moju riječ i slijede je.” 


II. Zahvalna žrtva ili Euharistija 

Na Posljednjoj večeri su apostoli najprije pripremili stol i 
jelo. I misnik najprije prijprema žrtvene darove kruh i vino. On 
ih zatim prikazuje nebeskom Ocu. Prvo hostiju na zlatnom tanju- 
riću. Nato ulije u kalež nešto vina i vode i -prikaže nebeskom Ocu. 
To se zove prikazanje. Tako je Isus načinio. 

Kod prikazivanja prinosimo sami sebe i sve što imamo. Mo- 
limo: »Primi, Sveti Oče, ovaj dar na hvalu i slavu Imena Tvojega, 
nama na dobro, a na korist svojoj svetoj Crkvi«. 

Sada slijedi najvažniji dio sv. Mise: pretvorba. Misnik 
najprije zazivlje čitav nebeski dvor, da bi prisustvovao ovom činu. 
Tada ministrant pozvoni, da se i mi saberemo i preporučimo sve 
svoje potrebe Spasitelju, koji će začas sići na oltar. (Svet). 

Misnik se sagne, uzme hostiju u ruke, blagoslovi je, kaže 
nad njom: »Ovo je tijelo moje«, poklekne i podigne sv. 
Hostiju, da Joj se i mi poklonimo. Nato uzme kalež i nad njim kaže: 
»O v o je Krv moj a«. Poklekne i podigne kalež sa Sv. Krvlju. 
Ovo je najsvetiji čas sv. Mise. Isus se pod odjelitim prilikama 
kruha i vina žrtvuje nebeskom Ocu. Ministrant pozvoni, da se i mi 
poklonimo. 

Kad svećenik podiže Sv. Hostiju, molimo: 

»Isuse, Tebi živim, 

Isuse, Tebi umirem, 

Isuse, Tvoj sam živ i mrtav«. 

A kad podiže Sv. Krv, molimo: 

»Isuse, u Te vjerujem, 

Isuse, u Te se ufam, 

Isuse, ljubim Te«. 

Poslije podizanja molimo: »Vječni Oče, prikazujem Ti pre- 
dragocjenu Krv Isusa Krista kao zadovoljštinu za svoje grijehe i 
za potrebe svete Crkve.« 

Time završava glavni dio zahvalne žrtve — pretvorba. 

Isus je na Posljednjoj večeri, nakon što je pretvorio kruh u 
svoje Tijelo i vino u svoju Krv, pričestio apostole. Tako čini i 
misnik. On se priprema na sv. pričest molitvom »Očenaš«. Pre- 
lomi Sv. Hostiju. Uzme obadva dijela u svoje ruke. Sagnut govori 
tri puta: »Gospodine nisam dostojan, da uniđeš pod krov moj, 
nego samo reci riječ i ozdravit će duša moja«. Potom blaguje 
Sv. Tijelo i Sv. Krv. 

I mi se kod pričesti pričešćujemo, ako nemamo na duši teški 
grijeh. Sa svećenikom molimo: »Gospodine, nisam dostojan da 
uniđeš pod krov moj, nego samo reci riječ i ozdravit će duša moja«. 

To je treći glavni dio zahvalne žrtve — S v. Pričest. 

Poslije sv. Pričesti misnik se zahvaljuje na velikom daru. 
Tako je učinio i Isus, kad je završio Posljednju večeru. 

Na koncu misnik daje svima blagoslov. S tim Božjim blago- 
slovom idemo kućama, da nas on prati na svakom našem koraku. 

PRIMJENA NA ŽIVOT: Sv. Misa je naša zajednička žrtva. Mi 
svi, koji smo kod sv. Mise nazočni, prinosimo Ocu najsvetiji dar, 
Isusa Krista. Zato je pobožno prisustvovanje naša dužnost i naša čast. 

Sv. Misi dužni su prisustvovati svi kršćani, koji su navršili 7 go- 
dina, a nisu bolesni ili spriječeni kojim važnim razlogom. Dužni smo 
prisustvovati čitavoj sv. Misi. 

Sv. Misi prisustvuj s molitvenikom u ruci i prati njezine dijelove 
pe moli zajedno s misnikom. 

Prva crkvena zapovijed glasi: „Svetkuj zapovijedane 
blagdane i slušaj pobožno sv. Misu u nedjelju 
i zapovijedane blagdan e”. 


32. ISUS JE USKRSNUO OD MRTVIH — USKRS 

Isusovo tijelo ležalo je u grobu do trećega dana. Treći dan 
rano ujutro Isus je uskrsnuo od mrtvih i slavno izašao iz 
groba. I gle! Anđeo Gospodnji sašao je s neba, odvalio kamen s 
grobnih vrata i sjeo na kamen. I zemlja se vrlo (potresla. Lice anđe- 
lovo bilo je sjajno kao munja, a njegovo odijelo bijelo kao snijeg. 
A stražari su uzdrhtali od straha i postali kao mrtvi. Potom su 
otišli u grad i javili svećeničkim poglavarima sve, što se dogodilo. 

Isti dan ujutro, vrlo rano, pošle su neke pobožne žene s mi- 
rodijama, da pomažu Isusovo tijelo. Putem su među sobom govo- 
rile: »-Tko će nam odvaliti kamen od grobnih vrata?’« ... A kad 



64 


su došle do groba, opazile su, da je kamen odvaljen. Nato je otr- 
čala Marija Magdalena u grad k apostolima, da im javi. Ostale 
pak žene vidjele su u grobu anđela, odjevena u bijele haljine i 
uplašile se. A anđeo im reče: »Nemojte se bojati! Isusa tražite 
raspetoga? Uskrsnuo je! Nema ga ovdje. Evo mjesto, gdje su 
ga položili. Iđite i kažite njegovom učenicima i Petru, da je Isus 
uskrsnuo.« 

Kad su čuli Petar i Ivan, što im kazuje Marija Magdalena, 
pošli su odmah na Isusov grob. Ondje su našli plahte, gdje leže i 
ubrus, koji je bio na Isusovoj glavi. Zatim su se vratili u Jeruzalem. 

* 

131. Kamo je sašla Isusova duša, kad se rastala s 
tijelom? 

Kad se Isusova duša rastala s tijelom, sašla je nad pakao, 
gdje su bile duše preminulih pravednika. 

132. Zašto su duše preminulih pravednika bile nad 
paklom? 

Duše preminulih pravednika bile su nad paklom, jer je zbog 
istočnog grijeha bilo nebo zatvoreno. 

133. Kako je dugo ostalo tijelo Isusovo u grobu? 

Tijelo Isusovo ostalo je u grobu do trećeg dana. Treći dan 

se opet združilo s dušom, te je Isus slavno uskrsnuo iz groba. 

Isus je uskrsnuo vlastitom snagom od mrtvih. To je najsigur- 
niji dokaz, da je Isus Bog, gospodar života i smrti. Uskrslo tijelo Isu- 
sovo bilo je preobraženo. Ono nije moglo ni trpjeti ni umrijeti. Spo- 
men na taj dan slavimo na Uskrs. To je najveći kršćanski blag- 
dan, kao što je uskrsnuće Isusovo najveće čudo. 

Sv. Pismo kaže: »Krist je uskrsnuo, prvenac svih umrlih.« 

134. Što nas uči Isusovo uskrsnuće? 

Isusovo uskrsnuće uči nas, da je Isus pravi Bog, i da ćemo 
mi jednoć uskrsnuti od mrtvih. 


PRIMJENA NA ŽIVOT: Isus je izašao živ iz groba kao pobjednik 
nad grijehom i smrću. Zato se slika s barjakom u ruci kao znakom 
pobjede. Obredi uskrsnuća obavljaju se sada opet kao u prvo vrijeme 
kršćanstva u noći od Svete Subote na Uskrs. To su obredi uskrsnog 
bdijenja. Za vrijeme tih obreda obavlja se procesija s upaljenim 
svijećama. Ove označuju uskrslog Isusa. U uskrsno vrijeme pjeva se 
„Aleluja”, što znači „Slavimo Gospodina”. 

Pjesma za Uskrs: „Kraljice neba, raduj se”. 


f» Srednji kršćanski nauk 

33. ISUS SE JAVLJA APOSTOLIMA NA DAN USKRSNUĆA — 
SAKRAMENAT SV. ISPOVIJEDI 


Uveče onoga dana, kad je Isus uskrsnuo, bili su apostoli za- 
jedno u jednoj sobi u Jeruzalemu. Vrata su zaključali, jer su se 
bojali onih, koji su mučili Isusa. Uto dođe Isus, stade među njih 
i reče: »Mir vama!« Apostoli su se uplašili i mislili su, da vide 
duha. A Isus im reče: »Sto se plašite? Pogledajte mi ruke i noge, 
jer duh nema tijela, kao što vidite, da ja imam.« I kad to reče, 
pokaže im ruke i noge. A dok još nisu apostoli vjerovali i u čudu 
se radovali, upita ih Isus: »Imate li što za jelo?« A oni mu dadu 
pečene ribe i meda. Isus je jeo pred njima. Tada su apostoli vje- 
rovali, da je to zaista Isus, i bili su veseli. 

Onda Isus dahne u apostole i reče im: »Primite Duha Svetoga! 
Kojima oprostite grijehe, oprostit će im se, a kojima zadržite, 
zadržat će se.« Tako je Isus naredio sakramenat pokore ili svetu 
ispovijed. 

135. Kakvu je vlast dao Isus apostolima na dan svoga 
uskrsnuća ? 

Na dan svoga uskrsnuća dao je Isus apostolima vlast opra- 
štati grijehe. 

136. Kojim je riječima dao Isus apostolima vlast opra- 
štati grijehe? 

Isus je dao apostolima vlast opraštati grijehe ovim riječima. 
»Primite Duha Svetoga! Kojima oprostite grijehe, oprostit će im 

se, a kojima zadržite, zadržat će se.« .. u ~ 

137. Komu su apostoli predah vlast opraštati grijehe ? 

Vlast opraštati grijehe predali su apostoli biskupima i sve- 

* eDU Biskupi i svećenici opraštaju grijehe u Svetoj Ispovijedi. 

138. Što je Sveta Ispovijed? 

Sveta Ispovijed je sakramenat, u kojem biskup i svećenici 

mjesto Boga opraštaju grijehe. .. . . 

U sakramentu Sv. Ispovijedi opraštaju se grijesi samo skru- 
šenim vjernicima, tj. onima, koji se za grijehe od srca 
pokaju, iskreno ih ispovjede i volju imaju popraviti se i za gri- 
jehe zadovoljiti. # 

139. Mogu li se svi grijesi oprostiti u Sv. Ispovijedi 

U Sv. Ispovijedi mogu se oprostiti svi grijesi, koji su učinjeni 

poslije krštenja. Sv. Ispovijed nam vraća milost posvećujuću, 
oprašta vječne, lake, a djelomično i vremenske. 

Sakramenat Sv. Ispovijedi potreban je za spasenje svakome, 
koji je poslije krštenja teško sagriješio. 

PRIMJENA NA ŽIVOT: Čim je Isus uskrsnuo, još je isti dan na- 
redio sakramenat pokore i dao vlast apostolima i njihovim nasljedni- 
cima, da nam opraštaju grijehe. Sakramenat pokore je prvi dar 
Spasitelja nama ljudima poslije pobjede nad grijehom. To je prvi dar 
Otkupljenja: uskrsna pisanica, koju nam je Isus priredio svojom smrću 
na križu! Zahvali Bogu za tu milost i odluči, da ćeš se dobro pri- 
pravljati za svetu ispovijed. 

U ,, Vjerovanju” molimo: „Vjerujem u oprošten je grijeh a”. 



34. ISUS OSNIVA SVOJU CRKVU — O CRKVI KATOLIČKOJ 

Isus je od početka svoga javnog života učio, da se pribli- 
žilo kraljevstvo Božje. Isus je i sam počeo osnivati to 
Božje kraljevstvo. Okupljao je oko sebe učenike. Između njih je 
rzabrao dvanaestoricu kao svoje posebne poslanike. To su apostoli. 
Između apostola posebno je odlikovao sv. Petra. 

Kad je jednom sv. Petar priznao Isusa za Sina Božjega, re- 
kao je Isus Petru: »Ti si Petar, to jest stijena, i na toj stijeni 
sazidat ću Crkvu svoju i vrata paklena ne će je nadvladati. I tebi 
•ću dati ključeve od kraljevstva nebeskoga. Pa što god svežeš na 
zemlji bit će svezano i na nebesima, i što god razriješiš na zemlji, 
bit će razriješeno i na nebesima.« Tim je riječima Isus obećao 
Petru, da će mu dati najveću vlast u svome kraljevstvu. — Sto je 
Isus obećao, to je izvršio poslije svoga uskrsnuća. Kad se Isus javio 
apostolima na Galilejskom jezeru, upitao je Petra: »Ljubiš li me 

vise nego ovi?« Petar odgovori: »Da, Gospođine, ti znaš, da te 
ljubim.« Reče mu Isus: »Pasi jaganjce moje!« Opet ga 
upita Isus: »Petre, ljubiš li me?« Petar odgovori: »Da, Gospođine, 
ti znaš, da te ljubim.« Reče mu Isus: »Pasi jaganjce moje!« 
I treći put ga zapita Isus: »Petre ljubiš li me?« A Petar se ražalostio, 
što ga je Isus i trećiput pitao, pa je odgovorio: »Gospodine, ti 
sve znaš! Ti znaš, da te ljubim.« A Isus mu reče: »Pasi ovce 
moje !« 

Jaganjci su kršćani na zemlji, a o v c e su apostoli i nji- 
hovi nasljednici: biskupi. Jedne i druge predao je Isus apostolu 
Petru i njegovim nasljednicima, da ih pasu, tj. naučavaju "i vode 
u život vječni. Tako je Isus osnovao duhovno kraljevstvo, zajed- 
nicu svojih vjernika, koja se zove Katolička Crkva. Na- 
sljednik svetoga Petra je Sveti Otac Papa. 

* 

140. Što je Katolička Crkva ? 

Katolička crkva je zajednica Kristovih vjernika, koji su sje- 
dinjeni sa sv. Ocem Papom kao svojom vidljivom glavom. 

141. Koga je Isus postavio prvim vrhovnim vidljivim 
poglavarom Katoličke Crkve? 

Prvim vrhovnim vidljivim poglavarom Katoličke Crkve po- 
stavio je Isus apostola Petra. 

Zato se sveti Petar slika obično s ključevima u ruci. Sv. 
Petar je umro kao biskup grada Rima. Njegov nasljednik je rimski 
biskup, koga zovemo Sveti Otac Papa. 

142. Tko je po smrti svetoga Petra vrhovni vidljivi po- 
glavar Katoličke Crkve? 

Po smrti svetoga Petra je vrhovni vidljivi poglavar Katoličke 
Crkve Sveti Otac Papa. 

Riječ Papa znači Otac. Prvi Papa bio je apostol Petar. 

143. Koje dužnosti imamo prema Sv. Ocu Papi? 

Svetoga Oca Papu trebamo poštivati kao vrhovnog poglavara 
Crkve i slušati u svemu, što nam u ime Isusa nalaže za spasenje. 


PRIMJENA NA ŽIVOT: Isus se pobrinuo, da se mogu spasiti 
svi ljudi do svršetka svijeta. Zato nam je dao svoju Crkvu. Po svetom 
krštenju i vjeri povezujemo se u veliku obitelj, u zajednicu Božjega 
naroda na zemlji. Povezujemo se s Isusom i njegovim zamjenikom 
na zemlji sv. Ocem Papom. 

Poštuj sv. Oca Papu i moli za njega kao što i za čitavu 
Crkvu Katoličku. 

<ni.) 35. isus Šalje apostole svima narodima — 

ZADAĆA CRKVE 

Isus je svojom smrću na križu otkupio sve ljude od grijeha 
l svima ljudima zaslužio pravo na nebo. Zato je Isus htio da se 
svi ljudi do svršetka svijeta spašavaju. Da bi to postigao, 'htio je 
ostati s ljudima do svršetka svijeta. U tu svrhu je osnovao svoje 
kraljevstvo. Crkvu Katoličku. Crkva je trebala poslije Njegova 
uzlaska k Ocu nebeskomu nastaviti Njegovo djelovanje na zemlji. 

us ^ rsnuća ^ sus i e često poučavao apostole o svojoj 
nauci. Tako se jednom javio apostolima i drugim učenicima na 
gori u Galileji. Ondje je bilo zajedno jedanaest apostola, a s njima 
vise od pet stotina vjernika. Kad su vidjeli Isusa, poklonili su mu 
se. A Isus (pristupi k apostolima i reče im: »Dana mi je sva vlast 
na nebu i na zemlji. Idile i naučavajte sve narode i krstite ih u 
tme Oca i Sina i Duha Svetoga. Učite ih, da drže sve, što sam vam 
zapovjedio. I evo, ja sam s vama u sve dane do svršetka svijeta.« 

Tako je Isus dao svima apostolima zajedno s Petrom vlast, 
•da naučavaju sve narode; da im daju spasonosne zapovijedi; da im 
-dijele svete sakramente i tako ih vode u život vječni. 

* 

144. Zašto je Isus osnovao Katoličku Crkvu ? 

Isus je osnovao Katoličku Crkvu zato, da nas On po njoj 
vodi u vječni život. 

145. Kaico nas Crkva Katolička vodi u vječni život ^ 

Katolička Crkva nas vodi u vječni život tako, da nas naučava 
nauku Isusovu, dijeli Njegove sakramente i izdaje spasonosne 
zapovijedi. 

Po Ci kvi sam Isus nastavlja spašavati sve ljude do svršetka 
svijeta. On nas je učio: »Ja sam trs, vi ste loze. Bez mene ne možete 
ništa učiniti.« Isus dijeli svojim vjernicima milost. On sve vjernike 
povezuje u jednu zajednicu — Katoličku Crkvu, koja živi od Nje- 
gove nauke i Njegove milosti. Isus je nevidljiva glava te zajednice. 
Svaka pak zajednica ljudi je slična tijelu, koje ima mnogo dijelova, 
a svi imaju istu zajedničku svrhu. Tako se i vidljiva zajednica vjer- 
nika Isusovih zove tijelo Kristovo. Tako nas uči Sv. Pismo, kad 
kaže: »Tako smo svi zajedno jedno tijelo u Kristu.« Crkva je 
ota jst veno (sakriveno) tijelo Isusovo, jer u Njoj Isus 
živi kao Njezina nevidljiva Glava do svršetka svijeta. 

Isus je rekao apostolima: »Tko vas sluša, mene sluša. Tko 
vas prezire, mene prezire.« 

146. Tko čuva Kristov nauk čist i neiskvaren? 

Kristov nauk čist i neiskvaren čuvaju vrhovni učitelji Crkve- 

Isus je rekao svima apostolima, zajedno sa sv. Petrom: »Šta 
god svežete na zemlji, bit će svezano na nebesima:« Tako su apo- 
stoli dobili kao zbor zajedno sa sv. Petrom, a pod njegovim vod- 
stvom, vlast da upravljaju svima vjernicima. Zbor apostola je 
naslijedio zbor biskupa čitave Crkve. 

147. Koji su vrhovni učitelji Crkve ? 

Vrhovni učitelji Crkve jesu nasljednici sv. Petra i apostola. 
To su Sv. Otac Papa i s njim sjedinjeni biskupi. Oni su n a u č a v a- 

juća Crkva. . 

Orkvene poglavare moramo poštivati kao namjesnike Kri- 
stove i slušati njihove spasonosne nauke, te ih pomagati u nji- 
hovoj službi. 

Vrhovnim učiteljima Crkve, tj. apostolima i njihovim nasljed- 
nicima u službi, obećao je Isus Duha Svetoga, koji će biti uvijek 
s njima. Rekao je i za sebe, da će biti s njima do svršetka svijeta; 
a za Crkvu je rekao, da je ne će nadvladati ni paklena vrata. Zato 
se ne mogu prevariti vrhovni učitelji Crkve, kad nas naučavaju ono, 
što smo dužni vjerovati i činiti, da se spasimo. Sv. Otac Papa je 
sam nepre varljiv, kad naučava kao vrhovni učitelj Crkve vjersku 
i ćudorednu nauku. Sveti Otac Papa i s njim sjedinjeni biskupi 
jesu, dakle, neprevarljivi učitelji Crkve. Kad se bi- 
skupi čitave Crkve sastanu sa sv. Ocem Papom da naučavaju Kri- 
stovu nauku i izdaju propise za čitavu Crkvu, to se zove opći: 
crkveni sabor ili Koncil. 


PRIMJENA NA ŽIVOT: Budi sretan, što si po svetom krštenju 
postao član Katoličke Crkve. Zahvaljuj Bogu za tu veliku sreću i ostani 
u Katoličkoj Crkvi do svoje smrti. Nemoj se stidjeti ni pred kime pri- 
znati, da pripadaš Katoličkoj Crkvi. Nemoj to ni pred kime zatajiti, 
jer je Isus rekao: ,,Tko zataji mene pred ljudima, toga ću se ja odreći 
pred Ocem nebeskim!” Moli za crkvene poglavare. Pomaži Crkvu, 
koliko možeš, i dobrovoljnim prinosima za njezine ustanove. Moli se i 
za raširenje nauke Isusove po svem svijetu (misije). 

Razmisli i ti, kako možeš u svojoj okolini širiti Isusovu nauku! 

(III.) 30. ISUS DAJE SVOJOJ CRKVI BISKUPE I SVEĆENIKE 
— SAKRAMENAT SVEĆENIČKOG REDA 


Kad je Isus na posljednjoj večeri (pretvorio kruh i vino u svoje 
tijelo i krv, rekao je apostolima: »T o činite na moj 
sporne n.« 

Na dan uskrsnuća rekao je Isus apostolima: »Primite 
Duha Svetoga, i kojima oprostite grijehe, opro- 
stit će im se, a kojima zadržite, zadržat će s e.« 

Poslije svoga uskrsnuća javio se Isus opet apostolima na gori 
u Galileji. Ondje se sakupilo više stotina vjernika. I kad su vidjeli 
Isusa, poklonili su mu se. A Isus (pristupi k apostolima i reče im. 
»Dana mi je vlast na nebu i na zemlji. I d i t e dakle i n a u- 
čavajte sve narode i krstite ih u ime Oca iSina 
i Duha Svetoga, Učite ih da drže sve, što sam vam zapovje- 
dio. I evo ja sam s vama u sve dane do svršetka 
svijeta.« 

Tako je Isus dao apostolima vlast: pretvarati kruh i vino u 
Tijelo i Krv njegovu, zatim opraštati grijehe i naučavati sve na- 
rode. — Kad su apostoli primili tu vlast, postali su svećenici i 
biskupi. Oni su primili svećeničku vlast i milost ili svećenički 
ir e d. Apostoli su po nalogu Spasitelja prenosili svoju vlast na svoje 
nasljednike, jer im je Isus obećao da će s njima ostati do konca 
svijeta. Polagali su im ruke na glavu i molili nad njima. Tako su 
ih posvećivali za svećenike. 

148 A Što je svećenički red ? 

Svećenički red je sakramenat, kojim se kršćaninu podjeljuje 
svećenička vlast i milost, da može dostojno vršiti svetu službu. 

si: 

149. Koju vlast imaju biskupi i svećenici? 

Biskupi i svećenici imaju vlast: pretvarati kruh i vino u ti- 
jelo i krv Isusovu, opraštati grijehe i naučavati nauk Isusov. 

Tko jednom primi svećenički red, ostaje svećenik zauvijek, 
te se ne može po drugi puta rediti za svećenika (neizbrisiv biljeg). 

150. Zašto nam Isus daje svećenike? 

Biskupe i svećenike daje nam Isus, da nas vode u život vječni. 

Crkva je razdijeljena na biskupije. Na čelu biskupije je 
biskup. Biskupija je razdijeljena na župe, kojima je na čelu župnik. 
Njemu pomažu kapelani. 

Biskupi i svećenici, koji su pod vrhovnim poglavarom, Svetim 
Ocem Papom, jesu naši crkveni ili duhovni poglavari. Sveti red 
podjeljuje samo biskup. Svećenici mogu postati dobri kršćanski 
mladići, koji osjećaju u sebi, da ih Bog zove u svetu službu. 

PRIMJENA NA ŽIVOT: Isus nam danas šalje biskupe i svećenike 
po svojem vidljivom namjesniku Svetom Ocu Papi, da nas naučavaju 
u katoličkoj vjeri i da nas vode tako u nebo! Svećenik je tvoj iskreni 
prijatelj. On te prati od kolijevke do groba i posreduje Božje milosti 
na tvom putu k spasenju. 

Velika je čast biti od Boga pozvan za svećenika. To je ujedno i 
čast za obitelj iz koje Bog zove mladića u svećenike. Tko osjeća u 
sebi poziv Božji, da bude svećenik, neka mu se odazove i živi savjesno 
po nauci Isusovoj. Njega čeka velika nagrada u vječnosti. Moli Boga, 
da pozove što više dobrih mladića u svoju svećeničku službu. Na mo- 
litvu za svećenike sjećaju nas post i nemrs na početku svake četvrt 
godine (kvatri). 

Za svećeničko učenje pripravljaju se mladići u dječačkim (za 
gimnazijalce) i bogoslovnim sjemeništima. 


37. ISUS UZASAO NA NEBO — SPASOVO 

Isus jc 40 dan, a poslije uskrsnuća ostao na zemlji. Na 40. dan 
javio se svojim učenicima u Jeruzalemu. Naložio im je, da ostanu 
u gradu i čekaju dolazak Duha Svetoga. Zatim ih je poveo na 
Maslinsku goru. 

Kad su došli na Maslinsku goru, podiže Isus ruke i blago- 
slovi ih. I poče se uznositi na nebo, a oblak ga zakloni i više ga 
nisu vidjeli. Isus uzađe na nebo, gdje sjedi Bogu Ocu o desnu. 

Dok su apostoli gledali na nebo, kamo je uzašao Isus, po- 
kazaše im se dva anđela u bijelim haljinama i rekoše im: »Ovaj 





72 


Isus, koji je uzašao na nebo, tako će opet doći, kao što ste vidjeli, 
da je otišao na nebo.-« I apostoli se poklone Isusu i vrlo radosni 
vrate se u Jeruzalem. 

* 

151. Koliko je dana ostao Isus na zemlji poslije svoga 
uskrsnuća ? 

Poslije svoga uskrsnuća ostao je Isus na zemlji još četrdeset 
dana i više puta se pokazao svojim učenicima. ^ 

Isus je uzašao na nebo na Maslinskoj gori pred svojim uče- 
nicima. — Spomen na taj nad slavimo na Spasovo. 

Isus je svojom snagom uzašao na nebo. U nebo je ušao 
kao naš Spasitelj, pobjednik nad grijehom i smrću. Zato mu je 
Otac nebeski dao i kao čovjeku vlast da upravlja svijetom do 
konca svijeta. On je u nebu naš Gospodar, Kralj i Svećenik. 

152. Zašto je Isus uzašao na nebo ? 

Isus je uzašao na nebo, da i kao čovjek primi vlast nad 
svijetom i da nam pripravi mjesto u nebu. 

Isus Krist nas preko svoje Crkve naučava u nauku o spa- 
senju. On nas preko sakramenata posvećuje. Preko crkvenih pro- 
pisa i zakona vodi nas k spasenju. On je naš zagovornik kod 
Oca na nebesima. 

153. Koga je Isus sa sobom poveo u nebo ? 

Isus je poveo sa sobom u nebo duše pravednika, koje su bile 
u pretpaklu. 

Pravednici Staroga Zavjeta čekali su, da ih Isus otkupi i sa 
sobom povede u nebo. 

154. Možemo li i mi doći k Isusu u nebo? 

I mi možemo doći k Isusu u nebo, ako budemo vjerovali u 
njega, primali svete sakramente i držali njegove zapovijedi. 


PRIMJENA NA ŽIVOT: U šestom članku „Vjerovanja” velimo: 
„Uzašao na nebesa, sjedi o desnu Boga Oca sve- 
mogućeg a.” 

Anđeli i sveci presretni su, jer gledaju u nebu Isusa licem u 
lice. Ali je Isus također na zemlji, samo je sakriven u Presvetom 
Oltarskom Sakramentu. Pobožno i često primaj ga u svetoj pričesti, 
pa ćeš ga i ti jednoć gledati u slavi nebeskoj! 

Svoj život uredi tako, da bude prava služba Isusu, Kralju neba 
i zemlje. Tko s Kristom trpi, taj će i s Kristom kraljevat«. Često misli 
na sreću, koju ti Isus pripravlja u nebu, a osobito kada te stignu ne- 
volje i bolesti. 

BOG DUH SVETI POSVETIT ELI 

38. ISUS ŠALJE SVOJOJ CRKVI DUHA SVETOGA — DUHOVI 

Po uzašašću Isusovu bili su apostoli u Jeruzalemu u jednoj 
kući. S njima je bila i Marija, Majka Isusova, s drugim (pobožnim 
ženama i molila se Bogu. Mjesto J>ude izabrali su apostoli Mati ju 
i primili ga među apostole. I tako ih je bilo opet dvanaest. 

Pedeseti dan po Uskrsu bili su svi zajedno na istom mjestu. 
Ujedamput se začuje jak šum s neba, kao od silnoga vjetra, i 
napuni svu kuću, gdje su bili. I pokažu im se razdijeljeni jezici, 
kao od vatre, i spuste se po jedan na svakoga od njih. I svi su 
primili Duha Svetoga i počeli govoriti različite jezike. 

Kada se čuo onaj glas s neba, sa-bralo se mnogo ljudi pred 
kućom apostola. A. Petar im reče: »Izraelci! Vi ste pribili na križ 
i ubili Isusa, koji je među vama činio mnoga čudesa. Taj Isus 
je uskrsnuo i uzašao na nebo, a danas je poslao Duha Svetoga.« 
Kad su to ljudi čuli, vrlo su se ražalostili i upitali su Petra: »Sto 
ćemo činiti?« A Petar im reče: »Pokoru činite i neka se krsti 
svaki od vas, pa ćete i vi primiti Duha Svetoga!« I pokrsti se taj 
dan oko tri tisuće ljudi. 

* 

155. Kada su apostoli primili Duha Svetoga? 

Apostoli su primili Duha Svetoga pedeseti dan poslije Isu- 
sova uskrsnuća. 

Spomen na taj događaj slavimo na Duhove. 

Duh Sveti je sasvim promijenio apostole. On ih je prosvi- 
jetlio. da dobro upoznaju Isusovu nauku. On ih je ojačao, da neu- 

strašivo propovijedaju Isusa Krista. Posvetio je njihove duše, 
da su ostali Isusu vjerni do smrti. 

Isus je apostolima zapovjedio, neka krštavaju ljude u ime 
Oca i Sina i Duha Svetoga. Tako je ljude učio, da Duh Sveti 
jednako može opraštati grijehe kao Otac i Sin, i da je Duh 
Sveti pravi Bog. 

156. Tko je Duh Sveti? 

Duh Sveti je treća božanska osoba, s Ocem i Sinom pra- 
vi Bog. 

Duh Sveti od vijeka izlazi od Oca i Sina. 

Duh Sveti se slika kao golub, jer se tako pojavio, kad se 
Isus krstio. A slika se i kao vatreni jezici, jer je na Duhove 
u slici vatrenih jezika sišao na apostole. 

157. Zašto je Isus poslao Duha Svetoga? 

Isus je poslao Duha Svetoga, da Crkvu vodi i poučava, a 
vjernike da posvećuje i jača da mogu po vjeri živjeti. 

Mi prviput primamo milost Duha Svetoga u svetom kršte- 
nju. Duh Sveti je kao Bog svagdje, a osobito u Katoličkoj Crkvi 
i u duši pravednika. 

158. Kako dugo ostaje Duh Sveti u duši pravednika? 

Duh Sveti ostaje u duši pravednika, dok god čovjek ne sa- 
griješi smrtnim grijehom. 

Duh Sveti posvećuje dušu po milosti posvećujućoj. On pro- 
svjetljuje razum i jača našu volju, da možemo sveto živjeti. Zato 
ga zovemo Posvetitelj. 


PRIMJENA NA ŽIVOT: U osmom članku „Vjerovanja” kažemo: 
„V jerujem u Duha Svetog a." 

Čuvaj se grijeha, da ti bude duša dostojan hram Duha Svetoga! 
Prije svakoga važnog posla, osobito prije primanja sakramenata, za- 
zovi Duha Svetoga u pomoć. Zato se često moli Duhu Svetomu. Oso- 
bito ga moli pobožno, da udijeli tvojoj duši sedam svojih darova: 
dar mudrosti, razuma, savjeta, jakosti, znanja, po- 
božnosti i straha Božjega. 

(III.) 39. ĐAKON FILIP KRSTI KRALJEVA DVORANINA — 
SAKRAMENAT KRŠTENJA 

Poslije dolaska Duha Svetoga na apostole bilo je sve više 
ljudi, koji su vjerovali u Isusa. Tako se jednom vraćao iz Jeru- 
zalema dvoranin etiopske kraljice. On je sjedio u kolima i čitao 
Sveto Pismo. K njemu ipristupi đakon Filip, jedan od onih, koji 
su pomagali apostole. Ovaj zapita dvoranina, da li razumije, što 
čita. Dvoranin mu odgovori: »Kako bih mogao razumjeti, ako 
mi tko ne objasni?« I zamoli Filipa, neka sjedne k njemu u kola. 
Filip učini tako, pa mu objasni Sveto Pismo i pouči ga u Isuso- 
voj vjeri. 

Putem su došli do neke vode i dvoranin je zaželio, da ga 
Filip krsti. Filip mu reče: »Ako vjeruješ od svega srca, možeš 
se krstiti.« Dvorjanin odgovori: »Vjerujem, da je Isus Sin Božji.« 
I zapovjedi, da kola stanu. Njih dvojica siđu s kola, i Filip pokrsti 
dvoranina. Potom je dvoranin otišao kući i radovao se, što je 
primio sakramenat krštenja. 

* 

Isus je rekao: »Ako se tko ne preporodi vodom i Duhom 
Svetim, ne može ući u kraljevstvo nebesko.« 

159. Koji je sakramenat najpolrebniji za spasenje? 

Najpotrebniji sakramenat za spasenje jest sakramenat k r- 
š t e n j a. 

160. Koje grijehe oprašta sakramenat krštenja ? 

Sakramenat krštenja oprašta istočni grijeh i sve grijehe 
te kazne za grijehe, što ih je čovjek možda učinio prije krštenja. 

161. Koju milost dobivamo u sakramentu krštenja? 

U sakramentu krštenja dobivamo posvećujuću milost te po- 
stajemo djeca Božja i baštinici neba. 

Po svetomu krštenju postajemo kršćani tj. članovi Katoličke 
Crkve. Time dobivamo pravo, da valjano primamo ostale sakra- 
mente. Zato je krštenje prvi sakramenat. On se može primiti samo 
jednom u životu, jer u krštenju sam Isus Krist bilježi dušu kr- 
štenika svojom slikom (neizbrisiv biljeg!). Tko bi krštenje primio 
po drugi puta, učinio bi teški grijeh, a takvo krštenje ne bi bilo 
valjano. 

162. Što obećaj e krštenik na krštenju? 

Krštenik obečaje na sv. krštenju da će vjerovati nauku Isusa 
Krista, kloniti se grijeha i živjeti po primjeru Isusa Krista. 

Na krštenju imamo kumove, koji mjesto krštenika obećaju, 
da će on kršćanski živjeti, a sami se obvezuju, da će se brinuti 
za kršćanski odgoj krštenika. Zato kumovi moraju biti dobri 
katolici. 

163. Kako se podjeljuje sakramenat krštenja? 

Sakramenat krštenja podjeljuje se ovako: Kršteniku se poli- 
jeva glava vodom i ujedno se izgovaraju Kristove riječi: »Ja te 
krstim u ime Oca i Sina i Duha Svetoga.« 

Krsti obično svećenik, i to župnik ili njegov zamjenik. U 
nuždi smije krstiti svaki čovjek bez razlike, ako ima nakanu kr- 
stiti i ako upotrijebi vodu i riječi krštenja onako, kako to odre- 
đuje Crkva. Ako je moguće, neka budu kod takva krštenja 
prisutna dva svjedoka ili bar jedan. 

Bez krštenja ne može nitko doći u vječno blaženstvo. Zato 
Crkva želi, da se krštenje djeteta iza rođenja ne odgađa nadugo. 

Tko bez svoje krivnje ne primi sakramenat krštenja, može 
se spasiti krštenjem želje ili pak krštenjem krvi. Krštenje že- 
lje je čin ljubavi ili pokajanja iz ljiibavi prema Bog-u s ozbilj- 
nom nakanom i željom u svemu ispuniti volju Božju. Krštenje 
krvi je mučenička smrt, koju je nekrštena osoba pretrpjela za 
vjeru ili za krepost kršćansku. 


PRIMJENA NA ŽIVOT: Po svetom krštenju postao si hram živi 
Duha Svetoga. Nemoj nikada tjerati Duha Svetoga teškim grijehom 
iz tvoje duše. Budi zahvalan Bogu za tu milost. No sjećaj se i onih 
milijuna pogana, koji još nisu primili svetoga krštenja. Moli Boga, 
neka im pošalje misionare, da ih pouče u kršćanskoj vjeri i pokrste. 

Pazi da se nikada ne iznevjeriš svojoj majci Crkvi katoličkoj, 
koja te je po krštenju primila za svojega člana! Zazivaj u pomoć i 
slavi onoga sveca, čije si ime primio(la) na svetom krstu, i nastoj da 
živiš po njegovu svetom primjeru! 

40 APOSTOLI PODJELJUJU SV. POTVRDU — SAKRAMENAT 
POTVRDE ILI KRIZMA 

Mnogi Židovi primili su vjeru Isusovu i pokrstili se. Njiho- 
vim poglavarima to nije bilo pravo, i počeli su oštro progoniti 
kršćane u Jeruzalemu. Tada su mnogi od njih ostavili grad i 

razišli se po cijeloj židovskoj zemlji. 

Đakon Filip otišao je u grad Samariju. Tamo je naučavao 
ljude i ozdravljao bolesnike. Zato su mnogi vjerovali u Isusa 
i pokrstili se. To su čuli apostoli u Jeruzalemu, pa su poslali onamo 
Petra i Ivana, da pokrštenima dijele Duha Svetoga. I oni pođu, 
pa se pomole za njih. A kad su na krštene položili ruke, primili 
su i oni Duha Svetoga. 

Tako su apostoli podjeljivali sakramenat potvrde. Vlast po- 
djeljivati svetu potvrdu prešla je od apostola na biskupe. 

* 

164. Što je potvrda? 

Potvrda je sakramenat, u kojem se potvrđemku daje Dun 
Sveti. 

Kod rimokatolika podjeljuje sakramenat potvrde redovno 
samo biskup, a kod grkokatolika biskup ili svećenik. 

Sveto ulje, kojim biskup pomaže čelo potvrđenika, zove se 
krizma, a posvećuje ga biskup na Sveti Četvrtak. 

165. Kako se podjeljuje potvrda? 

Potvrda se podjeljuje ovako: Biskup polaže ruku na onoga, 
koji se potvrđuje, moli nad njim i čini mu na čelu svetom kri- 
zrnom znak križa. 

Kod toga čina govori biskup ovo: »Znamenjujem te znakom 
križa i potvrđujem te krizmom spasa. U ime Oca i Sina i Duha 

Svetoga. Amen.« .. , . 

Krizma je smjesa od balzama i ulja. Balzam znaci, da je 
potvrđenik Bogu ugodan i da se čuva od pokvarenosti, a ulje znao 
jakost. Križ na čelu znači dužnost otvoreno ispovijedati vjeru 
Isusovu. Udarac po licu označuje, da potvrđenik mora za svoju 
vjeru znati i tnpjeti. 

166. Koju nam posebnu milost daje Duh Sveti u sakra- 

mentu potvrde? # « ... 

U sakramentu potvrde daje nam Duh Sveti posebnu milost, 

da možemo svoju vjeru stalno ispovijedati i po vjeri živjeti. 

Sakramenat svete potvrde nas utvrđuje kao kršćane time, što 
po svetoj potvrdi od vjernika postajemo borci i apostoli Kristovi. 
Po sv. potvrdi dobivamo ovlaštenje i dužnost, da širimo kraljev- 

stvo božje u krugu svoje obitelji i svoga zvanja. Postajemo od- 
govorni ne samo za svoje spasenje nego i za sipasenje naših 
bližnjih. Duša potvrđenika postaje u sv. potvrdi obilježena neiz- 
brisivim biljegom borca i apostola Kristova. Zato se sv. potvrda 
može primiti samo jedamput u životu. Tko bi po drugi puta 
pokušao primiti sv. potvrdu, teško bi sagriješio. 

167. Kako se treba dostojno pripremiti za sv. potvrdu? 

Da se za sv. potvrdu dostojno pripremimo, treba biti u mi- 
losti posvećujućoj i biti poučen u vjerskim istinama. 

Prije sv. potvrde treba se redovno ispovjediti i pričestiti i 
primiti pouku o istinama sv. vjere. 

Svaki potvrđenik ima svoga kuma. Dužnost je kuma, da nas 
pomaže, te možemo kao kršćani po vjeri živjeti. Zato kum treba 
biti katoličke vjere i da je sam već primio sv. potvrdu. On ne 
smije biti isti, koji je bio na krstu. Kod potvrđivanja drži kum 
desnu ruku na desnom ramenu potvrđenika(ce). 

Kad primiš sakramenat potvrde, ne idi odmah kući, nego 
čekaj, dok biskup ne podijeli blagoslov svima zajedno. Ovaj bla- 
goslov pripada samom obredu podjeljivanja sv. potvrde. 


PRIMJENA NA ŽIVOT: Na sv. potvrdi primio si obvezu, da otvo- 
reno ispovijedaš svoju vjeru. Na to te sjeća križ, što ti ga je biskup 
načinio na čelu. Nikad toga ne zaboravi u časovima, kad tvoja vjera 
dođe u opasnost. Kao vojnik Kristov nemoj nikad napustiti Njegove 
vjere, nego je svojim kršćanskim životom jačaj i pomaži. Kao apostol 
Kristov rado pomaži kod ministriranja i pjevanja u crkvi. Osobito 
nastoj da svojim kršćanskim životom budeš poticaj, da i drugi slijede 
Krista. 

Potraži u molitveniku molitve Duhu Svetomu, moli ih često, a 
osobito prije sv. potvrde moli za sedam darova Duha Svetoga. 

(III.) 41. SAVAO SE OBRATI I POKRSTI — O MILOSTI 
DJELUJUCOJ I POSVECUJUCOJ 

Židovski odličnik imenom Savao silno je mrzio Isusovu vje- 
ru i progonio kršćane. Od velikoga svećenika u Jeruzalemu dobio 
je dopuštenje, da ide u grad Damask i da kršćane dovede u Je- 
ruzalem. Kad je bio blizu Damaska, obasjala ga je svjetlost s neba, 
a on je pao na zemlju. Uto začuje glas: »Savle, Savle! Zašto me 
progoniš?« A Savao zapita: »Tko si ti, Gospodine?« I čuje glas: 
»Ja sam Isus, koga ti progoniš.« Savao pak reče dršćući. »Gospo- 
dine, što hoćeš, da činim?« Isus mu reče: »Ustani, idi u grad; 
tamo će ti se kazati, što treba da činiš.« Savao ustane i otvorenim 
očima ništa ne vidi. A ljudi, koji su bili s njim, uzmu ga za ruku 
i odvedu u Damask. I bio je ondje tri dana, ništa nije jeo ni pio, 
nego je neprestano molio. 

U Damasku je živio Isusov učenik Ananija. Njemu reče 
Gospodin: »Idi i potraži Savla, jer sam ga izabrao, da propovijeda 
moje ime neznabošcima.« Ananija dođe u kuću, gdje je bio Savao, 
metnu ruku na njega i reče: »Savle brate! Gospodin Isus, koji ti 
se javio na putu, poslao me, da pregledaš i primiš Duha Svetoga.« 
I odmah progleda Savao i dade se krstiti. 

Savao je ostao nekoliko dana s Isusovim učenicima u Da- 
masku i po židovskim je zbornicama počeo propovijedati, da je 
Isus Sin Božji. 

Savlu je bilo potrebno posebno rasvjetljenje s neba, da se 
može obratiti na kršćansku vjeru. Pomoć, koju Bog daje 
svakomu čovjeku da se može spasiti, zovemo 
milost Božja. Ona je sasvim nezasluženi dar Božji. 


80 




168. Kolikovrsna je milost Božja? 

Milost Božja je dvovrsna: djelujuća i posvcćujuća. 

169. Što djeluje u nama milost djelujuća? 

Milost djelujuća prosvjetljuje nam razum i potiče volju 
na dobro. 

Milost djelujuća tako nam je potrebna, da bez nje 
ne možemo ništa učiniti za spas duše. Isus je rekao: »Bez mene ne 
možete ništa učiniti.« Zato Bog daje svakomu čovjeku dovoljno 
milosti, da se spase. Da nam milost bude na spas, treba da s njom 
sarađujemo, a ne da je odbijamo. 

Milost posvećujuća je dar pridodan naravi duše 
Kao što željezo u vatri postaje vruće i razbij elj eno te ga ne raspo- 
znajemo od vatre, tako i nas milo-st posvećujuća prožima božan- 
skim životom. Naša duša postaje po milosti posvećujućoj sjajna, 
sveta, slična Bogu. Ta nam milost daje početak onoga života kojim 
sam Bog živi. A Božji život nadilazi snage naše naravi. Zato 
je milost posvećujuća nadnaravni i nezasluženi 
dar, kojim Duh Sveti posvećuje našu dušu. 

170. Što postajemo po milosti posvećujućoj? 

Po milosti posvećujućoj postajemo pravednici, djeca Božja 
i baštinici neba. 

171. Gdje dobiva grješnih milost posvećujuću? 

Milost posvećujuću dobiva grješnik redovno u sakramentu 
krštenja, a ako je kršten, u sakramentu pokore. 

U slučaju nužde dobivamo je i u sakramentu bolesničkog 
pomazanja, te u pokajanju iz ljubavi prema Bogu. 

172. Kako dugo ostaje milost posvećujuća u duši pra- 
vednika? 

Milost posvećujuća ostaje u duši pravednika, dok god ne 
sagriješi smrtnim grijehom. 


PRIMJENA NA ŽIVOT: Kao što je tijelo mrtvo bez duše, tako je i 
duša mrtva za nebo bez milosti posvećujuće. Ona daje duši vrhu- 
naravni život. Milost posvećujuća je najdragocjeniji dar Božji. 

Sv. Pismo nas opominje: „Zar ne znate, da ste hram Božji i 
da Duh Sveti stanuje u vama?” Čuvaj se dakle grijeha, a osobito 
smrtnooa, koji otima duši milost posvećujuću! Ako po nesreći teško 
sagriješiš, znaj, da više nisi dijete Požje i ne možeš doći u nebo, dok 
se ne pokaješ i valjano ne ispovjediš. 


0 Srednji kršćanski nauk 

42. APOSTOLI DOVRŠUJU ISUSOVO DJELO 


Isus je prije svoga uzlaska na nebo naložio apostolima dvoje: 

Prvo: da naučavaju Njegovu nauku; 

Drugo: da krštavaju ljude. 

Apostoli su vjerno izvršavali Isusovu zapovijed. Neustrašivo 
»u propovijedali Isusa Krista u Jeruzalemu i po čitavom svijetu. 
Sto su apostoli naučavali, to je zabilježeno. Tako je nastalo 
VJEROVANJE APOSTOLSKO. Sve se istine Vjerovanja apostol- 
skog sakupljaju u nauci o Presvetom Trojstvu. Oko tih istina 
okupljene su ostale istine. Radi jasnijega pregleda razdijeljeno je 
Vjerovanje apostolsko u dvanaest članaka. Tako su ga molili u 
najstarijoj dobi Katoličke Crkve. Vjerovanje apostolsko glasi: 

1. Vjerujem u Boga, Oca Svemogućega, Stvorite- 
lja neba i zemlje; 

2. i u ISUSA KRISTA, Sina njegova jedinoga, Gospo- 
dina našega; 

3. Koji je začet po Duhu Svetom, rođen od Marije Djevice; 

4. Mučen pod Poncijem Pilatom, raspet, umro i pokopan ; 

5. Sašao nad pakao, treći dan uskrsnuo od mrtvih; 

6. Uzašao na nebesa, sjedi o desnu Boga Oca svemogućega; 

7. Odonuđ će doći suditi žive i mrtve; 

8. Vjerujem u DUHA SVETOGA; 

9. Svetu Crkvu Katoličku, općinstvo svetih; 

10. Oproštenje grijeha; 

11. Uskrsnuće tijela; 

12. Život vječni. Amen. 

* 

Apostoli su dijelili svete sakramente. 

Isus je htio svima ljudima dati svoju milost, da ih opet 
učini Božjom djecom. No, mi ne možemo vidjeti milost, jer je ona 
u našoj duši. Bog pak želi, da mi znamo, kad primamo milost. 
Zato je Isus ustanovio vidljive znakove, po kojima dobivamo 
milost. To su s v e t i sakramenti. 

Svaki vidljivi znak, koga je Isus ustanovio, da nam daje 
milost, sastoji od dva dijela. Jedan je stvar, a drugi ri j eči, koje 
se izgovaraju, kad se stvari upotrebljavaju. Tako je kod krštenja 
voda stvar, a riječi, koje prate polijevanje vodom, jesu drugi 
sastavni dio krštenja. Isus je ovim vidljivim znacima, koje je 
sam odredio, dao snagu, da u našoj duši proizvode milost, koju 
ne vidimo. 

Isus je ustanovio sedam ivetih sakramenata : 

1. Krštenje 

2. Potvrda 

3. Sveta Pričest 

4. Ispovijed 

5. Bolesničko pomazanje 

6. Svećenički red 

7. Ženidba 

Krštenje nam oprašta istočni grijeh i 6ve grijehe, što ih 
je čovjek možda učinio prije krštenja. Potvrda nam daje Duha 
Svetoga. Sveta Pričest nam daje Tijelo i Krv Isusa Krista 
pod prilikama kruha i vina duši za hranu. Ispovijed nam 
'Oprašta grijehe, koje smo učinili poslije krštenja. Bolesničko 
pomazanje daje bolesnicima milost na korist duše i tijela u 
teškoj bdlesti. Svećenički red daje svećeničku vlast i mi- 
lost, da je dobro upotrebljavaju, koji primaju taj red. Ženidba 
daje ženidbenim drugovima roditeljsku vlast. 


PRIMJENA NA ŽIVOT: Istine, koje vjerujemo u Vjerovanju apo- 
stolskome, objavio je sam Bog Duh Sveti, koga je Isus poslao apo- 
stolima, čuva Crkvu, da nepokvareno naučava Božju nauku. Budi čvrst 
i siguran u svojoj vjeri. Nastoj je što bolje upoznati I U životu živi po 
tim Božjim istinama. Neustrašivo je priznavaj pred ljudima. Imaj pred 
očima Gospodinove riječi: ,,Tko prizna mene pred ljudima, priznat 
ću ja njega pred Ocem nebeskim/* 

Najvažnije u kršćanskom životu je to, da stalno imamo u duši 
milost posvećujuću. Zato uvijek nastoj primati svete sakramente, koji 
ti daju ili umnožavaju milost posvećujuću, dostojno i pobožno. 
I čuvaj milost posvećujuću, koju ti oni daju. 

(IV.) 43. ZrvOT PRVIH KRŠĆANA — OPĆINSTVO SVETIH 


j , Pm 1 f SCaTU rado su slušali nauk apostolski; polazili su svaki 
dan k svetoj misi, primah svetu pričest i molili Boga jedan za 
rugoga. nm cmji su obilno dijelili milostinju siromašnima. Svi 
su bih kao jedn a dobra obitelj. S njima je bila i blažena Djevica 
arija, Majka Isusova, koju su kršćani osobito ljubili i štovali. 

Za vjeru Isusovu mnogi su kršćani bili mučeni i ubijani 
Prvi je od njih bio sveti Stjepan, koga su židovski narodni po- 
g a van kamenovah. Potom su i svetoga Petra uhvatili. Dok je 
Petar bio u tamnici, svi su kršćani Boga molili za njega bez pre- 
s ank.a. I Bog ga je oslobodio iz tamnice. Poslije toga je sveti 
Petar propovijedao nauku Isusovu u mnogim krajevima svijeta, 
u Kimu su ga neznabošci raspeli na križ. 

Sveti Stjepan, sveti Petar i premnogi drugi kršćani umi- 
rali su kao mučenici za vjeru Isusovu. Poslije smrti su ih kršćani 
jos vise poštovali i zazivah u pomoć. Njihova tjelesa sahranjivali 
su s velikim poštovanjem i dolazili su na njihove grobove. Tamo 
su biskupi i svećenici prikazivali svetu misu i molili svete muče- 
nike, da ih zagovaraju kod Boga. 

U svojim molitvama sjećali su se kršćani i onih .pokojnika 
koji su u čistilištu, gdje moraju trpjeti kaznu za svoje grijehe^ 
Ove su pomagali molitvom, milostinjom i drugim dobrim djelima* 
osobito svetom misom, da ih Bog što prije izbavi iz čistilišta 
i uzme k sebi u nebo. 

* 

Kad je Savao progonio kršćane, Isus mu se javio .pred Da- 
maskom i rekao: »Savle, zašto me progoniš?« To znači: Isus je 
isto što i kršćani. Sv. Pavao je kasnije učio vjernike: »Vi ste 
tijelo Kristovo i udovi jedan drugomu.« Kršćani su po svetom 
krštenju postali jedna duhovna zajednica, kojoj je glava Krist. Ođ 
Isusa dolazi sva milost po Duhu Svetome. Milost nas sve povezuje 
u jedno. Zato su svi vjernici, koji su primili milost Kristovu, bilo 
da su u nebu, u čistilištu ih na zemlji, jedna duhovna zajednica. 

173. S kim su duhovno združeni kršćani na zemlji? 

Kršćani na zemlji duhovno su združeni s blaženima na nebu, 
s dušama u čistilištu i vjernicima na zemlji. 

174. Kako se zove ta duhovna zajednica ? 

Ta duhovna zajednica zove se općinstvo svetih. 

. . ° Va se za J ed nica zove općinstvo svetih zato, jer svi 
njezini članovi^ ili imaju milost posvećujuću kao blaženi u nebu 
a duše u čistilištu, ih su kao vjernici na zemlji po sv. krštenju po- 
zvani na svetost te su po milosti s Kristom povezani. »Vi ste oči- 
šćeni, vi ste posvećeni«, uči sv. Pavao. 

175. Kako smo združeni s blaženima na nebu? 

S blaženima na nebu združeni smo tako, da ih štujemo kao 
prijatelje Božje, a oni nas svojim zagovorom pomažu kod Boga. 

Blagdan Svih Svetih slavi se 1. studenoga. 

176. Kako smo združeni s dušama u čistilištu ? 

S dušama u čistilištu združeni smo tako, da ih pomažemo 
molitvom i dobrim djelima, a osobito svetom Misom. 

Svih duša u čistilištu spominjemo se na Dušni D a n (2. 
studenoga). Pomoli se svaku večer za pokojnike. 

zemlji? Kak ° Sm ° zdruzeni 5 krš ćanskim vjernicima na 

S kršćanskim vjernicima na zemlji združeni smo tako, da 
smo dionici molitava i dobrih djela, što ih vjernici obavljaju. 

Sv - Misu prinose svećenici u ime čitave Crkve za čitavu 
<urkvu. Kod svake sv. Mise svećenik moh za sve žive članove Crkve 
prije pretvorbe. Poslije pretvorbe moli za pokojne vjernike. Za- 
to ona koristi svima vjernicima, osobito onima, koji su u milosti 
posvećujućoj, ili su nazočni kod sv. Mise. 

Zasluge Isusa Krista, Blažene Djevice Marije i svetaca, sv. 
Misa i sakramenti sačinjavaju duhovna dobra Crkve. 

Od ovih duhovnih dobara uzima Crkva katolička, kad nam 
daje oproštenje vremenih kazna izvan sakramenta pokore. To se 
ukratko zove oproštenje. Da to lakše razumijemo, valja imati 
na pameti, da svakim grijehom zaslužujemo vremene kazne, koje 
nam Bog ne oprašta uvijek zajedno s grijesima. Preostale kazne 
morali bismo pretrpjeti ili ovdje na zemlji, ili na drugom svijetu 
u čistilištu. Kad nam sveta Crkva daje oproštenje, oprašta nam 
te preostale kazne, a oprašta ih i Gospodin Bog, ako izvršimo 
dobro djelo točno onako, kako je to odredila Crkva, da se dobije 
oproštenje. 

178 . Sto je oproštenje? 

Oproštenje je otpuštenje vremenih kazna, koje nam Crkva 
daje izvan sakramenta pokore. 

Kad nam Crkva oprašta sve vremenske kazne, daje nam 
obilato ili potpuno oproštenje; a kad nam oprašta samo 

(jedan dio tih kazna, daje nam neobiiato ili n e p o t p u n o opr^ 
]š t e n j e . 

Oprošten je ne možemo namijeniti komu drugomu, već je- 
dino sebi i dušama u čistilištu. A ovima se mogu namijeniti svr 
oproštenja, što ih podjeljuje Sv. Otac Papa, osim ako je gdje 
drukčije određeno (Can. 930.) 

Među potpuna oproštenja idu i ona, što ih Sv. Otac Pap&> 
podjeljuje u nekim znamenitim crkvenim zgodama, a napose 
svake dvadeset i pete godine. Takvo se oproštenje zove jubilej- 
s k o ili Jubilej. 


PRIMJENA NA ŽIVOT: U devetom članku vjere molimo: „Vje- 
rujem u općinstvo sveti h.” 

Veliko je utjeha za nas, što po milosti Isusovoj pripadamo op~ 
ćinstvu svetih. Nikad nismo sami u borbi za spas duše. S nama su toli ki 
vjernici i sveci, naši najbolji prijatelji. Zato molimo jedan za drugoga $ 
Pomažimo duše u čistilištu, koje su nam posebno zahvalne za svaki* 
pomoć, kad one dođu u nebo. Prikazujemo za njih sv. Mise i pričesti 
i oproštenja. Stujmo svete mučenike i ostale svece, osobito svoje 
zaštitnike, čije ime nosimo na krstu. Najviše pak molimo i zazivajmo: 
Majku Božju, našu Kraljicu i posrednicu milosti. 

Slavnih događaja iz života Isusova i bi. Djevice Marije sjećamo 
se u slavnoj krunici: 

1. Koji je od mrtvih uskrsnuo. 

2. Koji je na nebo uzašao. 

3. Koji je Duha Svetoga poslao. 

4. Koji je tebe, Djevice , na nebo uzeo. 

5. Koji je tebe , Djevice, na nebu okrunio. 

44. PRIČA O BOGATAŠU I PROSJAKU LAZARU — SMRT — 

POSEBNI SUD 

Isus je pripovijedao ovu priču: 

Bio neki bogat čovjek, koji se oblačio u skupo odijelo 3 
gostio se svaki dan gospodski. A bio je jedan prosjak po imenu 
Lazar, koji je ležao pred njegovim vratima. On je želio, da s« 
nasiti mrvicama s bogataševa stola, ali mu ih niko nije dao. 

Dogodilo se, da je umro prosjak i odnijeli ga anđeli u na- 
ručje Abrahamovo, u raj. A umro je i bogati čovjek i došao u 
pakao. 

Kad je bio u paklu u mukama i podigao svoje oči, ugledao 
je izdaleka Abrahama i Lazara u raju i povikao: »Oče Abra- 
hame! Smiluj se meni i pošalji Lazara, neka umoči u vodu vrh 
od svojega prsta, da mi rashladi jezik, jer se mučim u ovom 
ognju.« Abraham mu reče: »Sine! Opomeni se, da si primio 
dobra u svome životu, a Lazar opet zla; sad se pak on tješi, a ti 
se mučiš.« Tada reče bogataš: »Molim te, oče, da pošalješ Lazara 
u kuću mojega oca neka kaže mojoj braći, da ne bi i oni došli 
u ovo mjesto muka.« I reče mu Abraham: »Imaju Mojsija i pro- 
roke (tj. svećenike), neka njih slušaju.« A on reče: »Ne, oče 
Abrahame, nego ako im dođe tko iz mrtvih, činit će pokoru.« 
Ali mu reče Abraham: »Ako njih ne slušaju, ne bi vjerovali 
ni onda kad bi tko ustao od mrtvih.« 

* 

179 . Što biva s dušom , kad čovjek umire ? 

Kad čovjek umire, duša se rastaje s tijelom. 

Rastanak duše s tijelom zovemo smrt. Ona je kazna za isto- 
čni grijeh. I sam Gospodin Isus je umro. Poslije smrti je uzašao 
k Ocu na nebo. Zato je i naša smrt vrata, koja nas vode u život 
kod Oca na nebesima. 

180. Kamo se vraća tijelo , kad čovjek umre ? 

Kad čovjek umre, tijelo se vraća u zemlju. 

Sv. Pismo uči: »Ljudima je određeno jedamput umrijeti, 
a potom je sud.« 

181 . Kamo ide duša , kad čovjek umre? 

Kad čovjek umre, duša ide k Bogu na sud. 

182. Kako se zove sud, koji će biti odmah poslije 
smrti? 

Sud, koji će biti odmah poslije smrti, zove se posebni 

sud. 

Na posebnom sudu sudi se svakomu čovjeku posebice. 

183. Kamo ide duša poslije posebnoga suda? 

Poslije posebnoga suda ide duša ili u nebo ili u pakao ili u 
čistilište. 

Sv. Pismo uči: »I neće ući u nebo ništa nečisto.« 

184. Koje duše idu u čistilište? 

U čistilište idu duše pravednika, koje nisu posve čiste od 
grijeha ili još imaju trpjeti kazne za grijehe. 

Dušama u čisti listu možemo osobito pomoći potpunim opro- 
štenjem viemenskih kazni na Dusni dan. Način, kako to možemo 
postići, oglašuju u svim crkvama. 


PRIMJENA NA ŽIVOT: Četiri posljednje stvari čovjeka jesu: 
Smrt, sud, pakao i nebo. Sveto Pismo nas ovako uči: ,,U 
svim djelima svojim spomeni se posljednjih (stvari) svojih, pa ne ćeš 
nikada sagriješiti!” 

Posljednje stvari čovjeka pokazuju u žarkom svjetlu, što je gri- 
jeh u očima Božjim. One nas uče, da se čuvamo smrtnoga grijeha kao 
najvećeg neprijatelja spasa naše duše. Ali jednako tako pokazuju, 
kolika je sreća živjeti u milosti posvećujućoj i s pouzdanjem očekivati 
dolazak Isusa Krista. 

Moli svakog dana uveče, da umreš u milosti posvećujućoj. 

45. SVRŠETAK SVIJETA — OPĆENITI SUD 

Jednom su apostoli upitali Isusa, po čemu će ljudi poznati, 
da je došao svršetak svijeta. Isus im odgovori: »Ustat će narod 
protiv naroda. Bit će veliki potresi i po različitim mjestima bit 
će glada i kuge. Ali prije svega toga progonit će vas i bacati u 
tamnicu radi mojega imena. Poslije te nevolje sunce će pomra- 
čiti, a mjesec ne će dati svoje svjetlosti i zvijezde će pasti s neba. 
I tada će ljudi ugledati Isusa, gdje ide na nebeskim oblacima 
s velikom silom i slavom. »A onaj dan i uru nitko ne zna: ni 
anđeli na nebu, nego samo Otac moj«, rekao je Isus. 

Kad dođe taj strašni dan, tada će svi, koji su u grobovima, 
čuti glas Sina Božjega. I množina onih, koji spavaju u prahu 
zemlje, probudit će se. I mrtvi će uskrsnu ti. I ustat će jedni za 
život vječni, a drugi za sramotu, da je uvijek gledaju. A koji su 
bili dobri, svijetlit će kao sjaj nebeskoga svoda. 

Poslije uskrsnuća tijela sabrat će se svi narodi pred Isu- 
sovim prijestoljem, i svi će narodi vidjeti Isusovu slavu. 

Kad Isus sjedne na svoje prijestolje, otvorit će se knjiga 
života, i sve će se saznati, što je bilo tajno i sakriveno. Tada će 
se otkriti, što su ljudi mislili, govorili i činili. Potom će Isus 
razlučiti dobre od zlih, kao što pastir razlučuje ovce od jaraca. 
Dobre će staviti sebi na desnu stranu, a zle na lijevu. Onima s 
desne strane reći će Isus: »Dođite, blagosloveni Oca mojega, i 
primite kraljevstvo nebesko!« A onima s lijeve strane reći će: 
»Idite od mene, prokleti, u oganj vječni!« I zli će otići u pakao, 
a pravedni u nebo. 

* 

185. Kad će Isus opet vidljivo doći na zemlju? 

Isus će opet vidljivo doći na zemlju na svršetku svijeta. 

186. Zašto će Isus doći na svršetku svijeta? 

Na svršetku svijeta doći će Isus zato, da sudi sve ljude, 
dobre i zle. 

187. Kako se zove sud na svršetku svijeta? 

Sud na svršetku svijeta zove se sudnji dan ili opće- 
niti sud, jer će se suditi svima ljudima svega svijeta zajedno. 

188. Što će Bog učiniti prije općenitoga suda? 

Prije općenitog suda Bog će tjelesa mrtvih opet oživjeti. 

189. Kako zovemo to, što će Bog tjelesa mrtvih opet 
oživjeti? 

To što će Bog tjelesa mrtvih opet oživjeti, zovemo uskr- 
snuće tijela. 

190. Što će Bog učiniti poslije općenitog suda? 

Poslije općenitog suda Bog će dobre uzeti na nebo, a zle 
poslati u vječni oganj. 

Nebo je mjesto, gdje pravednici uživaju vječno blaženstvo. 

Pakao je vječni oganj, gdje će biti uvijek plač i škripanje 

zuba. 

U nebo dolaze oni, koji umiru u milosti po-svećujućoj, a ne- 
maju na duši ni lakog grijeha, niti trebaju trpjeti vremenske 
kazne. 

U pakao dolaze oni, koji umiru s teškim grijehom na duši. 

191. Što je život vječni? 

2ivot vječni je život blaženih na nebu, kojemu nema kraja. 

Blaženi u nebu ne trpe nikakvih boli. Oni gledaju Boga 
licem u lice. S Bogom su združeni u potpunoj ljubavi. To je 
njihova najveća sreća. Zajedno su s BI. Djevicom Marijom, sa 
svecima i anđelima te s dušama, koje su umrle u Božjoj milosti. 
Početak ovoga blaženstva je milost posvećujuća, koju primamo 
u krštenju i sv. Ispovijedi. 

I osuđenici će uvijek živjeti, ali u paklu, gdje će se mučiti 
po sve vijeke. Oni ne će nikada gledati ni posjedovati Boga. 

Poslije općenitoga suda ne će viče biti čistilišta, nego samo 
nebo i pakao. 


PRIMJENA NA ŽIVOT: Ma sudnji dan doći će Isus Krist kao 
Kralj vjekova. Blagdan Krista Kralja slavimo na posljednju nedjelju 
u listopadu. , 

U Vjerovanju apostolskom molimo: „O d o n u d ce doci 

suditi žive i mrtve... 

Vjerujem u uskrsnuće tijela. 

Život vječni. A m e n." 

ŠTO TREBA DA ČINIMO ZA SVO! SPAS 


(Dl.) 46. DRŽI ZAPOVIJEDI 

Na početku svoga javnoga djelovanja Isus je učio: »Ne će 
svatko, tko mi govori: »Gospodine, Gospođine, ući u kraljevstvo 
nebesko, nego onaj, koji vrši volju Oca mojega, koji je na nebe- 
sima.« Nebeski Otac je objavio svoju volju ljudima. On im je 
dao zakone, po kojima će kao po sigurnom putokazu ići prema 
svojoj sreći k Bogu. Te zakone je Bog usadio u ljudsku dušu. 
Mi ih spoznajemo po glasu našega razuma. To je naša savjest. 
Ona nam kaže, što je dobro, a što je zlo. 

Još jasnije nam je nebeski Otac objavio svoje zakone na 
gori Sinaju. Isus Krist je kao zakonodavac Novoga Zavjeta učio: 
»Nemojte misliti, da sam došao ukinuti zakon (10 zapovijedi). 
Nisam došao ukinuti, nego ispuniti i usavršiti.« Zato je 
rekao mladiću, kad ga je upitao: »Sto mi valja činiti, da dobijem 
život vječni?« — »Drži zapovijedi.« Kad držimo zapovijedi, tada 
Bogu služimo. 

Isus Krist je usavršio te zapovijedi te ih dopunio 
»ovim zapovijedima. Tako je na Posljednjoj večeri Isus rekao apo- 
stolima: »Novu vam zapovijed dajem, da ljubite jedan drugoga.« 

Kad je Spasitelj kao zakonodavac Novoga Zavjeta proglasio 
svoje zapovijedi, potvrdio je Novi Zavjet svojom krvlju na križu. 

Poslije svoga uskrsnuća predao je svojoj Crkvi 
svu vlast, da Njegovu nauku i zapovijedi čuva i tumači. 

* 

192. Zašto moraju kršćani držati 10 zapovijedi Božjih? 

Kršćani moraju držati 10 zapovijedi Božjih, jer ih je Bog 
usadio u našu dušu, i svečano proglasio na gori Sinaju, a Isus 
nam tako zapovjedio. 


PRIMJENA NA ŽIVOT: Slušaj glas svoje savjesti. Tako ćeš odga- 
jati savjest. Dobra i budna savjest je neizrecivo blago za svakoga 
Čovjeka. Blago onomu, koji svaki dan ispituje svoju savjest i dobrim 
kajanjem je čisti od svake ljage grijeha.^ 

Isus je ne samo Božje zapovijedi učio, On ih je najprije i vršio. 
„Primjer sam vam dao, da i vi činite, kako sam ja činio.” On nam 
je pokazao svojim životom put k nebeskom Ocu. Tko za Njim ide, ne 
hoda po tami. I tebe Isus pozivlje, da Njega slijediš u vršenju zapo- 
vijedi Božjih. 

(IV.) 47. GLAVNA ZAPOVIJED — LJUBAV PREMA BOGU 


Jednom je neki književnik zapitao Isusa, koja je najveća 
zapovijed u zakonu. Isus mu odgovori: »Ljubi Gospodina Boga 
svoga svim srcem svojim i svom dušom svojom i svom mišlju 
svojom. To je najveća i prva zapovijed. A druga je ovoj jednaka: 
Ljubi bližnjega kao samoga sebe. O ovim dvjema zapovijedima 
zavisi sav zakon i proroci.« 

Kao što se potoci slivaju u rijeku, tako se i deset Božjih 
zapovijedi slivaju u jednu zapovijed, koja sadrži svih deset u 
sebi. To je glavna zapovijed: Ljubiti Boga i bližnjega. 

* 

193. Koja je prva najveća zapovijed? 

Prva najveća zapovijed jest ljubiti Boga. 

194. Kako glasi zapovijed ljubiti Boga? 

Zapovijed ljubiti Boga glasi ovako: »Ljubi Gospodina Boga 
svoga svim srcem svojim i svom dušom svojom i svom mišlju 
svojom.« 

Bog nas je stvorio. On nas je otkupio. Bog nas posvećuje 
po milosti iposvećujućoj. Bog je naša sreća u vječnosti. On nas 
neizmjerno ljubi. 

195 . Zašto smo dužni ljubiti Boga? 

Boga smo dužni ljubiti zato, jer je Bog najveće dobro i jer 
je pun ljubavi prema nama. 

196. Kako treba ljubiti Boga? 

Boga treba ljubiti više nego sve na svijetu. Moramo biti pri- 
pravni prije sve izgubiti negoli se grijehom odvojiti od Boga. 

197. Po čemu se poznaje , da ljubimo Boga? 

Da ljubimo Boga, poznaje se po tome, ako držimo njego- 
ve zapovijedi. 

Ljubav prema Bogu može biti savršena i nesavršena. 

Savršeno ljubimo Boga, ako Ga ljubimo zato, što je 
Bog u sebi najveće dobro i vrijedan svake ljubavi. Nesavr- 
šeno ljubimo Boga, kad ga ljubimo zato, jer je Bog nama 
dobar i nama daje nebrojena dobra. 

Dobra je i nesavršena ljubav, ali je mnogo bolja savršena, 
koja nam oprašta grijehe i izvan sakramenta pokore, pa bili i teški 
grijesi, samo ako smo spremni ispovjediti ih. 

PRIMJENA NA ŽIVOT: Kako treba ljubiti Boga, o tom nas uče 
osobito prva, druga i treća zapovijed Božja. Ljubav prema Bogu mo- 
žemo ojačati razmatranjem dobrote, kojom nas Bog vodi u životu. 
A osobito je jačamo primanjem sv. pričesti. Pobožnost Presv. Srcu 
Isusovu je izvanredno sredstvo, kojim napredujemo u ljubavi prema 
Bogu. Zato poštuj Presv. Srce Isusovo. Zazivaj Ga u napastima i u 
teškim časovima. Moli: Presv. Srce Isusovo, daj, da Te ljubim sve 
to više! 

Izbjegavaj grijeh kao najveće zlo, a osobito teški grijeh. Ovaj 
oduzimlje milost posvećujuću, a s njome i djetinjstvo Božje. 


(IV.) 48. MILOSRDNI SAMARITANAC — LJUBAV 

PREMA BLIŽNJEMU 

Isus je rekao, da je druga najveća zapovijed: »Ljubi bli- 
žnjega svoga kao samoga sebe.« Sv. Pismo nam pripovijeda, 
kako je neki književnik upitao Isusa: »Tko je moj bližnji?« 
Na to mu Isus pripovjedi ovu priču: Neki čovjek pođe iz Jeru- 
zalema u Jerihon i dođe među razbojnike. Oni ga svuku, izrane 
i ostave napola mrtva na putu. Dogodi se, da je tim putem išao 
neki svećenik. On ga pogleda i prođe. To učini i neki službenik 
hrama, koji je onuda prolazio. Napokon dođe jedan Samaritanac. 
Kad ugleda ranjenoga, sažali mu se, zavije mu rane i zalije uljem 
i vinom. Zatim ga posadi na svoje kljuse i odvede u gostinjac. 
Potom dade krčmaru dva denara i reče: »Brini se za nj, i što 
više potrošiš, ja ću ti platiti.« 

A Isus zapita književnika: »Sta misliš, koji je od one tro- 
jice bio bližnji onomu, koji je zapao među razbojnike?« Književ- 
nik odgovori: »Onaj, koji mu je pomogao.« I reče mu Isus: »Idi, 
i ti čini tako!« 

* 

198. Koja je druga najveća zapovijed? 

Droga najveća zapovijed jest ljubiti bližnjega. 

199. Kako glasi zapovijed ljubiti bližnjega? 

Zapovijed ljubiti bližnjega glasi ovako: Ljubi bližnjega svo- 
ga kao samoga sebe. 

200. Tko je naš bližnji? 

Naš bližnji je svaki čovjek bio nam prijatelj ili neprijatelj. 

201. Zašto smo dužni ljubiti sve ljude? 

Dužni smo ljubiti sve ljude, pa i neprijatelje zato, jer su 
svi ljudi djeca jednog nebeskog Oca, svi su Kristovom krvlju 
otkupljeni i na vječno blaženstvo pozvani. 

Isus je rekao: »Ljubite neprijatelje, činite dobro onima, koji 
vaa mrze.« Na križu je Isus molio za svoje neprijatelje: »Oče* 
(Oprosti im, jer ne znaju što čine.« 

202. Zašto smo dužni ljubiti svoje neprijatelje? 
Neprijatelje smo dužni ljubiti zato, jer je to Isus zapovjedio 

i jer nam je sam dao primjer. 

Isus nas uči moliti: »Otpusti nam duge naše, kako i mi otpu- 
štamo dužnicima našim.« 

203. Na što nas obvezuje ljubav prema bližnjemu? 
Ljubav prema bližnjemu nas obvezuje, da mu oprostimo, 

ako nas je povrijedio, da mu dobro želimo i činimo, koliko možemo. 

U ljubavi prema Bogu i bližnjemu osobito su se odlikovali 
mnogi redovnici i redovnice dvoreći bolesnike, brinući se za *i- 
romašnu djecu, za nemoćne starce i starice, za umobolne, gubavce; 
poučavajući mladež u kreposnom životu. Posebno čine velika djela 
redovnici i redovnice u misijama. Sve su to tjelesna i duhovna 
djela milosrđa. Isus nas uči: »Budite milosrdni, pa ćete 
milosrđe postići.« Sv. Pismo preponi čje nam osobito siromahe, 
udovice i sirote. Po tome, kako smo vršili djela milosrđa, sudit 
će nama Bog na sudnji dan. 


PRIMJENA NA 2IVOT: Isus kaže: „Što ne ćeš da drugi tebi 
čini, ne čini ni ti drugima!'’ Zato ne prezri svoga bližnjega, ako je 
možda siromah! Ne rugaj mu se, ako ima kakvu pogrješku! Ne osve- 
ćuj se onomu, koji ti je učinio zlo. Svi smo mi djeca nebeskoga Oca, 
pa smo stoga i braća među sobom. 

Tvoji najbliži su roditelji, braća i sestre, pa zatim školski drugovi. 
Nastoj im pomoći u svemu, što im treba. Osobito budi uslužan prema 
bolesnima i slabima. Zato je Isus učio: „Po tome će se poznati, 
da ste moji učenici, ako se budete ljubili među sobom.” 

DESET ZAPOVIJEDI BOŽJIH 

(III.) 49. PRVA ZAPOVIJED BOŽJA 

»JA SAM GOSPODIN BOG TVOJ: NEMAJ DRUGIH 
BOGOVA UZ MENE«. 

Poslije krštenja otiđe Isus u pustinju, gdje je postio četr- 
deset dana i četrdeset noći. 

Tada pristupi k njemu đavao i reče mu: »Ako si Sin Božji, 
reci, da ovo kamenje postane kruh!« A Isus mu odgovori: »Pisano 
je: Ne živi čovjek o samom kruhu, nego o svakoj riječi, koja 
izlazi iz usta Božjih.« 

Tada ga uze đavao u Jeruzalem i postavi ga na vrh hrama, 
pa mu reče: »Ako si Sin Božji, skoči dolje, jer je pisano: Anđe- 
lima svojim zapovjedit će za tebe i na rukama će te nositi, da 
gdje ne zapneš za kamen nogom svojom.« Reče mu Isus: »Ali je i 
to pisano: Ne kušaj Gospodina Boga svoga!« 

Opet ga uze đavao na vrlo visoku goru i pokaže mu sva 
kraljevstva svijeta i slavu njihovu i reče: »Sve ovo dat ću tebi, 
ako padneš ni cice te mi se pokloniš.« Tada mu reče Isus: »Odlazi, 
sotono, jer je pisano: Gospodinu Bogu svomu klanjaj se i njemu 
jedinomu služi.« Nato ga ostavi đavao; i gle, anđeli su pristupili 
i služili mu. 

* 

204. Koja je dužnost čovjeka prema Bogu? 

Dužnost je čovjeka prema Bogu, da Mu se klanja i Njemu 

služi. 

Klanjati se Bogu znači: štovati ga kao Stvoritelja i Gospo- 
dara neba i zemlje. 

205. Zašto smo dužni štovati Boga ? 

Štovati Boga dužni smo zato, što je Bog naš Stvoritelj, 
Gospodin i Otac, koji nas neizrecivo ljubi. 

Kako treba da štujemo Boga, to nam pokazuje sama narav 
čovječja. Bog je dao čovjeku dušu i tijelo, zato treba da ga štu- 
jemo dušom i tijelom, tj. nutarnjim i izvanjim nači- 
nom. 

206. Kako štujemo Boga nutarnjim načinom ? 

Nutarnjim načinom štujemo Boga osobito, ako u njega vje- 
rujemo, u njega se uzdamo i njega ljubimo više nego sve drugo. 

Sve, što nam je Bog objavio u Starom i Novom Zavjetu, treba 
da tvrdo i kao istinu prihvaćamo i nikad od toga ne odstupamo. 
Božja objava, koja nije odmah zapisana, nego se prenosila od 
usta do usta, zove se usmena predaja. Ona pak Božja ob- 
java, koju su pod utjecajem Duha Svetoga napisali sveti pisci, 
zove se Sveto Pismo. Ono se dijeli na knjige Staroga i 
Novoga Zavjeta. Nama neprevarljivo tumači Božju objavu 
crkveno učiteljstvo. Svoju vjeru treba da i djelima priznajemo. 

Protiv vjere griješi: tko ne vjeruje, ili hotice su- 
mnja o vjeri, tko govori protiv vjere i takve govore rado sluša, 
tko ne mari za vjeru ili je taji, tko se ne moli Bogu. 

Od Boga moramo pouzdano očekivati (ufati se), da će nam 
dati milost i sve potrebno za spas duše. Isus je ukorio apostole, 
kad su se za vrijeme oluje na moru preplašili, premda je On 
bio s njima. On im je drugom zgodom rekao: »Pogledajte ptice 
nebeske: niti siju, niti žanju, niti sabiru u žitnice, pa ih Otac vaš 
nebeski hrani. Niste li vi mnogo vredniji od njih?« 

Protiv ufanja griješi: tko se ne uzda u Boga, ili se 
premalo uzda, ili očajava (Kain, Juda). Ali griješi i onaj, koji 
se pretjerano uzda, ako misli, da će i u grijehu postići svoj spas. 

Protiv ljubavi prema Bogu griješi: tko počinja 
ma koji grijeh. Osobito griješi onaj, koji mrzi na Boga. 

207. Kako štujemo Boga izvanjim načinom? 

Izvanjim načinom štujemo Boga, kad svoje unutarnje osje- 
ćaje štovanja pokazujemo riječima i djelima. 

Poglaviti način vanjskog štovanja Boga je sv. Misa i pobo- 
žno primanje sakramenata. Izvan je štovanje bez unutarnjega 
nema vrijednosti pred Bogom. Zato je Isus često korio farizeje, 
jer su Boga štovali samo izvanjim načinom. 

Pix>tiv štovanja Boga griješi se praznovjerjem, tj. kad 
nekim stvarima ili osobama pripisujemo tajnu moć, koju im 
Bog nije dao. Tako se griješi, kad se od vračara traži liiek od 
bolesti, ili da iz karata otkrivaju budućnost, ili kad zazivaju du- 
hove (spiri tišti). 

Grijeh protiv štovanja Boga je i svetogrđe, koje činimo, 
kad pogrdu. jemo Bogu posvećene osobe, stvari ili mjesta. Tako 
počinja svetogrđe, tko zlostavlja Bogu posvećene osobe iz mržnje 
prema Bogu, ili krade u crkvi, ili prima sv. pričest u teškom 
grijehu. 


PRIMJENA NA ŽIVOT: Moli često: „ Gospodine, očuvaj nam 

vjeru !” 

Marljivo čitaj knjige nabožnoga sadržaja, ako imaju odobrenje 
crkvenih poglavara. Uzdaj se u G o s p o d i n a, jer je beskrajno 
milosrdan. Stavi svoje pouzdanje u žrtvu svete Mise. Činimo sve iz 
ljubavi prema Boai/j Tako će svako naše djelo postati Bogu ugod- 
no i za nebo zaslužno. 

Vjera, ufanje i ljubav dolaze od Boga i vode nas k Bogu; 
zato se zovu bogoslovske kreposti. Moli rado „Djelo vjere, 
ufanja i ljubavi” (7 god. opr.). Moli češće: „Bože, vjerujem u te, 
jer si nepogrješivo istinit Eože, ufam se u te, jer si beskrajno milo- 
srdan! Bože, ljubim te, jer si neizmjerno dobar!” 

Isus je tražio da ga priznajemo i javno. „Tko prizna mene pred 
ljudima, priznat ću i ja njega pred Ocem nebeskim.” Kad javno, kao 
zajednica, štujemo Boga, to se zove liturgijsko štovanje Boga. 
Za liturgijsko štovanje određeni su svećenici i sveta mjesta (crkve). 
I iti'raijsko štovanje Boga je na pr. sv. Misa, blagoslov s Presv. Sa- 
kramentom. 

Kad Crkva blagoslivlje neke stvari, kao medaljice, svijeće, tada 
ona moli, da Bog po tim stvarima ljudima daje zaštitu za dušu i ti- 
jelo. Zato je dopušteno i spasonosno služiti se blagoslovljenim stvarima. 


/ Srednji kršćanski nauk 

50. ŠTOVANJE ANĐELA I SVETIH 


(IH.) 

Sveto Pismo pripovijeda, kako je Bog pokazao sv. Ivanu 
apostolu svoje prijatelje na nebu. Sv. Ivan piše ovako: »Vidio sam 
veliko mnoštvo, kojeg nije mogao nitko izbrojati, od svakoga 
naroda i plemena i puka i jezika, gdje stoje pred prijestoljem i 
pred Janjetom (Isusom), obučeni u bijele haljine, i palme u ru- 
kama njihovim ... I svi anđeli stajahu oko prijestolja i padoše 
na lice pred prijestoljem i pokloniše se Bogu.« Tada čuje i ove 
riječi: »Tko su ti obučeni u bijele haljine i otkuda dođoše? To 
su oni, koji dođoše od nevolje velike i opraše haljine svoje, i 
očistiše ih u krvi Janjetovoj (tj. Isusovoj). Zato su pred prije- 
stoljem Božjim i služe mu u hramu njegovu.« Tako Bog proslav- 
ljuje svoje svete. 

Kad je arkanđeo Gabrijel došao k BI. Djevici Mariji u Na- 
zaret, pozdravio ju je: »Zdravo milosti puna, Gospodin je s to- 
bom.« Doskora je Marija pohodila svoju rođakinju Elizabetu. 
Marija je najprije pozdravila Elizabetu. A Elizabeta je, napunjena 
Duhom Svetim, odvratila: »Blagoslovljena ti među ženama i bla- 
goslovljen plod utrobe tvoje.« 

Pod križem stajala je Marija zajedno sa svetim Ivanom. 
Isus je pogledao na Mariju i sv. Ivana i rekao: »Ženo, evo ti sina.« 
Zatim je rekao sv. Ivanu: »Evo ti majke.« 

* 

Sveto pismo kaže: »Slavite Gospodina u svetima njegovim.« 

208. Što nas uči katolička Crkva o štovanju i zazivanju 
svetih? 

Katolička Crkva uči, da je pravo i spasonosno štovati i 
zazivati svete. 

209. Zašto je pravo i spasonosno štovati i zazivati 
svete ? 

Štovati i zazivati svete je pravo i spasonosno, jer su oni 
prijatelji Božji, koje Bog sam proslavljuje. 

Sveci u nebu su naši prijatelji, pa nas svojim zagovorom 
pomažu kod B oga (Općinstvo svetih). 

210. Kako se molimo Bogu, a kako svetima ? 

Bogu se molimo, da nas svojom svemoću pomogne, a sveti- 
ma se molimo, da nas svojim zagovorom pomažu kod Boga. 

211. Koga treba da štujemo i prizivamo nad sve anđele 
i svete? 

Nad sve anđele i svete treba da štujemo i prizivamo BI. 
Djevicu Mariju, Majku Božju. 

BI. Djevica Marija je Majka Božja i Majka naša. Samo 
Presveto Trojstvo je počastilo Mariju iznad svih svetaca i anđela. 
Ona je bez istočnog grijeha začeta, puna milosti, vazda Djevica, 
duhom i tijelom uznesena na nebo, posrednica milosti u nebu. 
BI. Djevica Marija je sudjelovala kod našega otkupljenja. Pri- 
stala je da bude Majka našega Spasitelja. Pod križem je zajedno s 
Isusom prinosila svoje boli za naše otkupljenje. Marija je za- 
jedno s apostolima primila Duha Svetoga i molila za Crkvu. 
Crkva je uvijek osjećala zagovor Marijin u svojim potrebama. 
Zato ju je papa Pavao VI proglasio Majkom Crkve. 

Štovanje Majke Božje treba nas poticati, da nasljedujemo 
njezin primjer života. BI. Djevicu Moriju štujemo svetkovanjem 
njezinih blagdana, molitvom krunice, svibanjskim i listopadskim 
pobožnostima. 

Svete slavi najljepše, tko na njihov blagdan prisustvuje sv. 
Misi, prima svete sakramente; moli ih za zagovor i slijedi nji- 
hove kreposti. 

Treba također štovati slike i kipove Isusa i svetih, jer 
nas pobuđuju na pobožnost i potiču, da živimo po njihovu primje- 
ru. Kad molimo pred slikom ili kipom, to znade svaki kršćanin, 
da se onda ne molimo slici ili kipu, nego onomu, koga slika ili 
(kip prikazuje. — Ostaci tijela, odijela itd. svetih zovu se moći 
uli relikvije svetih. I te moći ili relikvije valja štovati, jer 
je Bog po njima višeput činio čudesa, i jer su tjelesa svetih bila 
hram Duha Svetoga, pa će uskrsnuti na vječnu slavu. 

212. Što zapovijeda Bog u prvoj zapovijedi? 

U prvoj zapovijedi zapovijeda Bog, da u njega vjerujemo, 
ca njega se ufamo, njega više nego sve ljubimo, i njemu jedinom 
da se klanjamo. 

213. Što zabranjuje Bog u prvoj zapovijedi? 

U prvoj zapovijedi zabranjuje Bog sve, što se protivi vjeri, 
ufanju i ljubavi; zatim zabranjuje praznovjerje i svetogrđe. 


PRIMJENA NA ŽIVOT: Redoviti način štovanja Boga je molitva, 
razgovor duše s Bogom. Nastoj, da molitva bude svagdanja potreba 
tvoje duše. Moli ujutro, da sebi osiguraš blagoslov Božji za dnevni 
trad, a u večer da obaviš ispit savjesti čitavoga dana. 

Rado moli pred raspelom i pred slikom Majke Božje! Ako 
'možeš, nabavi sebi sliku svoga svetoga imenjaka; čitaj njegov živo- 
topis, slijedi njegove kreposti; a na svoj imendan idi na sv.^ Misu, 
pa se ispovjedi i pričesti. Osobito štujemo sv. Josipa kao zaštitnika 
Crkve i sretne smrti. Njegov spomendan je zapovijedani blagdan na 
19. ožujka. 

(III.) 51. DRUGA ZAPOVIJED B02JA 

»NE IZUSTI IMENA GOSPODINA BOGA SVOGA UZALUD.«- 

Sveto Pismo pripovijeda, kako je Mojsije boravio u zemlji 
madijanskoj i ondje vidio, gdje gori grm kupine, a ne sagorijeva. 
On se približio, da vidi, šta je. A iz kupine vikne Gospodin: 
»Mojsije! Ne idi ovamo! Izuj obuću, jer je mjesto, gdje 'stojiš,, 
sveto. Ja sam Bog Abrahama, Isaka i Jakoba.« Cim je Mojsije 
čuo ime Božje, zaklonio je lice od straha i poštovanja. 

Sv. Pismo Novoga Zavjeta veli, kako je BI. Djevica Marija 
štovala ime Božje. Kad je začela po Duhu Svetom, otišla je u ju- 
dejske gore, da pohodi svoju rođaku Elizabetu. Ondje Marija 
zapjeva svoju pjesmu zahvalnicu: »Veliča duša moja 

Gospodina, i obradova se duh moj u Bogu, spasu mojemu . . . 
Jer mi učini velike stvari onaj, koji je silan, i sveto je ime nje- 
govo . . .« 

Najljepši nauk, kako treba štovati ime Božje, dao je Isus 
Krist. On nam je zapovjedio, da nazivamo Boga svojim Ocem, 
kad je rekao apostolima: »Ovako se molite: Oče naš, kojš 
jesi na nebesima; sveti se ime tvoje.« 

* 

214 . Zašto smo dužni štovati ime Bolje ? 

Ime Božje smo dužni štovati, jer označuje samoga Boga, 
Gospodara neba i zemlje. 

Jednako štovanje pripada imenima svake pojedine osobe 
Presvetoga Trojstva. 

215. Kako štujemo ime Bolje? 

Ime Božje štujemo, ako ga izgovaramo doličnim počitanjem 
kao najsvetije ime. 

Imena Majke Božje i anđela j svetaca treba štovati, jer su 
*oni Božji prijatelji i u najužoj vezu s Bogom. 

Veliki svećenik Kaifa prizvao je Boga za svjedoka, i tražio, 
da Isus govori pod prisegom, je li Sin Božji. A Isus je odgovorio 
pod prisegom: »Ja jesam.-« 

216. ' Tko se zaklinje ili prisele? 

Zaklinje se ili priseže, tko priziva Boga za svjedoka, da isti- 
nu govori ili da će obećanje držati. 

217. Tko se krivo zaklinje? 

Krivo se zaklinje, tko zove Boga za svjedoka, za Što zna, 
da nije istina; tko obećaje, što nije dopušteno, ili zakletve ne drži. 

Tko se krivo zaklinje, čini jedan od najvećih grijeha, 
jer pogrđuje svetost i istinitost Božju, zaziva na sebe teške kazne 
aia ovom svijetu, a drugima često nanosi najveću nepravdu i štetu. 

Tko je drugima krivom zakletvom nanio štetu, dužan je po- 
praviti učinjenu nepravdu i nadoknaditi štetu, koliko može. 

Ime Božje štujemo i onda, kada se zavjetujemo. 

Sv. Pismo pripovijeda, da se patrijarh Jakov zavje- 
tovao Bogu i bio uslišan. Kad ga je njegov stariji brat htio ubiti 
zbog blagoslova, što mu ga je otac dao, morao je bježati od kuće. 
Uto ga stigne noć, i on se pomoli Bogu ovako: »Ako me Bog sa- 
čuva na putu, i sretno se vratim u dom oca mojega, ovdje ću 
načiniti oltar Gospodinu i od svega blaga svojega dat ću deseti 
dio Bogu za žrtvu.« Zatim ode k svomu ujaku Labanu i ostane 
20 godina. Nakon 20 godina vratio se kući i izmirio se s bratom. 
Potom je izvršio, što je zavjetom obećao Bogu. 

218. Tko se zavjetuje? 

Zavjetuje se, tko slobodno obeća Bogu koje bolje djelo, što 
ga inače nije dužan učiniti. 

Onima, koji žele voditi savršeni život po nauci Isusovoj, 
uvjetovao je Isus u evanđelju tri savjeta: dragovoljno siromaštvo, 
savršenu čistoću i potpunu poslušnost duhovnim poglavarima. 
•Zato se to zovu evanđeoski savjeti. Redovnici se zavje- 
tuju, da će vršiti evanđeoske savjete. 

Od onoga, koji se zavjetovao, traži Bog, da izvrši, što je 
zavjetom obećao. Sv. Pismo veli: »Bolje je, da se ne zavjetuješ, 
aiegoll da zavjet učiniš, pa ga ne izvršiš.-« 


PRIMJENA NA ŽIVOT: Ne zaklinji se bez potrebe! Ne bogmaj 
m zak ,nj, . se smrtnim grijehom, životom, očinjim vidom, dušom 
ftd. Ne prenagli se zavjetom! Pitaj starije za savjet i ne obećavat 
ono, sto ne možeš izvršiti! 

52. PSOVKA X KLETVA 


<m.) 

Dok su Izraelci boravili u pustinji, dogodilo se, da su se 
dvojica zavadila. Psujući jedan od njih ime Božje, prokune gas. 
Pošto su ga predveli pred Mojsija, da mu sudi, naložio je, da 
psovača stave u zatvor, dok saznadu, što će Gospodin odrediti za 
njega. A Bog zapovjedi Mojsiju: »Izvedi toga psovača napolje*, 
neka ga narod kamenuje. Cijelom pak narodu proglasi: Tko pro- 
kune Boga svoga, trpjet će kaznu za svoj grijeh, a tko psuje ime 
Božje, smrću neka umre; neka ga kamenuje sav narod, bio on 
domaći ili stranac. Jednako pravo neka bude za svakoga.« 

* 

Sv. Pismo kaže: »Ime Božje neka ne bude neprestano u tvo- 
jim ustima, i ne miješaj imena svetih, jer ne ćeš ostati bez gri- 
jeha.« Takvo je izgovaranje imena Božjega isprazno i grješno. 

219. Tko izusti ime Božje uzalud? 

Uzalud izusti ime Božje, tko ga izgovara bez potrebe: » 
šali, srditosti ili od navike. 

220 . Tko psuje Boga? 

Psuje Boga, tko porugljivim i besramnim riječima pogr- 
đuje Boga, ime Božje i druea sveta imena. 

221 . Tko kune ili proklinje? 

Kune ili proklinje, tko u ime Božje zaziva zlo na sebe Ili n© 

druge i pri tom grdi ime Božje. , 

222. Što zapovijeda Bog u drugoj zapovijedi? 

U drugoj zapovijedi zapovijeda Bog, da štujemo ime Božj*n 
i svetaca, da se istinito zaklinjemo i izvršimo zavjet. 

223. Što zabranjuje Bog u drugoj zapovijedi? 

U drugoj zapovijedi zabranjuje Bog uzalud izustiti ime Bo- 
žje i druga sveta imena; psovati, proklinjati, grješno se zakleti i 
kršiti zavjet. 


PRIMJENA NA ŽIVOT: Naš narod mnogo psuje. Psovka ne može- 
donijeti narodu blagoslova Božjega. Svaki psovač je odgovoran za zlo, 
što ga time nanosi čitavom narodu. Psovka je uvijek znak i niskog 
odgoja duše i prostote. Zato, ako si naučio po nesreći koju psovku* 
pokaj se svake večeri za taj grijeh i što prije se iskreno ispovjedi. 
Čvrsto odluči, da ne ćeš nikada psovke izgovoriti! Promisli, kako će 
biti psovaču, na sudu Božjemu, na kome ćemo morati odgovarati za 
svaku suvišnu riječ, a pred njime će ležati mnoštvo bogopsovki. 

Ako čuješ koga da psuje ili proklinje, ti ga opomeni i nastoj 
ga odvratiti od toga grijeha. A ako ga ne možeš opomenuti, reci u 
sebi: „Slava Ocu i Sinu i Duhu Svetomu” ili „Oprosti mu, Bože, jer 
ne zna, što čini!" ili reci „Oče naš... Sveti se ime Tvoje”. 

(HI.) 53. TREĆA ZAPOVIJED BOŽJA 

»SPOMENI SE DA SVETKUJEŠ DAN GOSPODNJI.« 


a) Među zapovijedima, što ih je Bog dao na Sinaju, nalazi 
se i ova: »Šest dana radi i svršuj sve poslove. A sedmi je dan 
počinak Gospodina Boga tvojega; tada nemoj raditi nikakva po- 
sla ti, ni sin tvoj, ni kći, ni sluga, ni sluškinja, ni ikoje živinče 
tvoje, ni došljak, koji je kod tebe.« Još zapovjedi Bog Izraelcima, 
da mu taj dan prinose posebne žrtve u svetom šatoru. Narod je 
dolazio k tim žrtvama i zajedno sa svećenicima molio i pjevao. 
Svećenici su još na taj dan poučavali narod i opominjali ga, da 
drži zapovijedi. Taj sedmi dan nazvali su Izraelci sabat, tj. po- 
činak. To je vrijedilo za Stari Zavjet. 

U Novom Zavjetu prvi su kršćani po odredbi apostola svet- 
kovali dan iza subote, tj. nedjelju. Kad je sv. Pavao apostol 
pohodio kršćane u Troađi, u Maloj Aziji, propovijedao im je u 
nedjelju, kako to čine kršćani u drugim krajevima: »Svaki 
prvi dan sedmice (tj. u nedjelju) neka svaki od vas . . . skuplja 
koliko može.« Taj prvi dan sedmice nazivali su kršćani dan 
Gospodnji, kako ga naziva i Ivan apostol, f 

Apostoli su nedjelju proglasili kao dan Gospodnji zato, jer je 
Isus u nedjelju uskrsnuo, a Duh Sveti sašao nad apostole. 

* 

224. Kako treba svetkovati dan Gospodnji, tj. nedjelju? 

Dan Gospodnji tj. nedjelju treba svetkovati tako, da pri- 
sustvujemo sv. Misi i da ne radimo težačke poslove. 

225. Koji su poslovi zabranjeni u nedjelju? 

U nedjelju su zabranjeni tjelesni poslovi, što ih obično rade 
poljodjelci, obrtnici i radnici. 

Težački poslovi su dopušteni u nedjelju, kad to traži velika 
nužda, ili to dopusti crkvena vlast. 

* * * 

b) Sveto Pismo Staroga Zavjeta pripovijeda, kako je Bog 
ljudima obećao mnogo dobra, ako budu držali dan počinka i i 
druge njegove zapovijedi. Rekao je Gospodin, da će im dati kišu 
na vrijeme, i zemlja će rađati rod svoj, a drveta će se puniti 
voćem. Mirno će spavati i nikoga ne će biti. da ih plaši. Pogubiti 
će divlje zvijeri i mač neće prolaziti preko njihovih granica. Pre- 
bi vat će među njima, i bit će njegov narod. 

Ali, ako budu prezirali Božje naredbe, da će ih kazniti siro- 
maštvom. Nebo će biti kao gvožđe, tj. ne će biti kiše. žemlja ne 

će rađati roda ni cliveta donositi voća. Na njih da će pustiti 
mač i pomor, i predat će ih u ruke neprijatelja. 

Gospodin Bog je ustanovio jedan dan u tjednu, da Mu ljudi 
u zajednici iskazuju čast kao svomu Gospodaru i Stvoritelju, a 
pojedinac čovjek da taj dan posveti brigu za spas duše i odmor 
tijela. 

* 

226. Što čeka one, koji vjerno svetkuju dan Gospodnji? 

One, koji vjerno svetkuju dan Gospodnji, čeka na ovom 
svijetu pomoć Božja i blagoslov, a na drugom svijetu vječno 
blaženstvo. 

227 . Što čeka one, koji ne svetkuju dan Gospodnji? 

One, koji ne svetkuju dan Gospodnji, čeka kazna na ovom 
i na drugom svijetu. 

228. Što zapovijeda Bog u trećoj zapovijedi? 

U trećoj zapovijedi Bog zapovijeda, da prisustvujemo sv. 
Misi i da držimo nedjeljni počinak. 

229. Što zabranjuje Bog u trećoj zapovijedi? 

U trećoj zapovijedi Bog zabranjuje zanemariti nedjeljnu sv. 
Misu i raditi težačke poslove. 


PRIMJENA NA ŽIVOT: Nedjeljna sv. Misa je čin javnog kla- 
njanja i priznavanja Boga kao našeg Stvoritelja i Gospodara. Ne- 
djelja je dan Božji i dan naše kršćanske duše. Zato prisustvuj rado 
i kršćanskom nauku i slušaj pažljivo propovijed, da što bolje upoznaš 
svoju vjeru i svoje kršćanske dužnosti. Nedjelja je dan kršćanske 
obitelji. U nedjelju svi članovi obitelji polaze po mogućnosti zajedno 
k sv. Misi. Nikakva priredba u nedjelju neka te ne odvrati, da zapu- 
stiš sv. Misu. 

(III.) 54. ČETVRTA ZAPOVIJED BOŽJA 

»POŠTUJ OCA I MAJKU, DA DUGO ŽIVIŠ I DOBRO TI BUDE 

NA ZEMLJI.« 

a) Bog nam je dao roditelje. Roditeljima je povjerio dužnost, 
đa se brinu za spas naše duše i naše vremenito dobro. Roditelji 
vrše svoje dužnosti prema djeci u ime Božje. Djeca treba da u 
svojim roditeljima gledaju zamjenike Božje. Zato djeca imaju 
posebne dužnosti prema roditeljima. 

Najljepši primjer, kaJto djeca trebaju vršiti svoje dužnosti 
prema roditeljima, dao nam je Isus Krist. Za vrijeme svoga dje- 
tinjstva do svoje trinaeste godine u Nazaretu pomagao je 
Isus Majci u kućnim poslovima. Napose je pomagao sv. Josipu u 
tesarskom zanatu. A u posljednjim časovima dvorio ga je u bo- 
lesti i tješio ga. 

Kad je Isus javno počeo djelovati i tvoriti čudesa, učinio je 
prvo svoje čudo na molbu svoje Majke u Kani Galilejskoj pretvo- 
rivši vodu u vino. I u najtežim bolovima na križu mislio je Isus 
na Majku i zauzeo se za nju, kad ju je povjerio apostolu Ivanu, 
neka se za nju brine, rekavši mu: »Evo ti Majke!« 

Na dan uskrsnuća najprije se Isus javlja Presvetoj Majci, 
da je utješi i razveseli. Poslije Isusova uzašašća živjela je BI. Dje- 
vica Marija još nekoliko godina, a brinuo se za nju sv. Ivan, 
apostol. A kad je umrla i apostoli je časno sahranili, Njezino ti- 
jelo nije ostalo u grobu, nego ju je Spasitelj uskrsio i uzeo s 
dušom i tijelom k sebi na nebo. 

230. Što su djeca dužna svojim roditeljima? 

Djeca su dužna svojim roditeljima, da ih štuju, ljube i slušaju* 

Da roditelje štujemo, pokazujemo time, da lijepo o nji- 
ma mislimo i govorimo, te strpljivo podnosimo njihove slabosti. 

Da roditelje ljubimo, pokazujemo -time, da im od srca 
dobro želimo, i pomažemo u potrebama duše i 'tijela, osobito u 
starosti . 

Da slušamo roditelje, pokazujemo time, da spremno i 
točno izvršujemo njihove odredbe i opomene. 

Dužnost poštivati i ljubiti roditelja ne prestaje nikada. Po- 
slušnost prestaje, kada djeca postanu samostalna i nisu više u kući 
roditelja. 

231. Zašto smo dužni roditelje štovati , ljubiti i slušati? 

Roditelje smo dužni poštivati, ljubiti i slušati, jer su nam 

oni Božji namjesnici i najveći dobročinitelji. 

Bog je obećao dobroj i poslušnoj djeci dug život i dobro na 
zemlji. To se zove Božji blagoslov. Sv. Pismo kaže: »Ri- 
ječju i djelom štuj svoga oca, da dođe na tebe blagoslov i na tebi 
ostane do kraja.« Tako isto treba da štuješ i svoju majku. 

232. Što čeka djecu, koja svoje roditelje štuju , ljube 
i slušaju? 

Djecu, koja svoje roditelje štuju, ljube i slušaju, Čeka na 
ovom svijetu blagoslov Božji, a na drugom svijetu vječno bla- 
ženstvo. 

Braća i sestre i rođaci imaju pravo, da ih ljubimo više od 
dragih ljudi, da im pomažemo i u slozi i ljubavi s njima živimo. 
Sv. Pismo kaže: »Ako brat pomaže brata, oni su kao čvrst grad.« 

« * * 

b) Nevaljalu i neposlušnu djecu čeka kazna Božja na ovom 
i na drugom svijetu. Sv. Pismo St. Zavjeta pripovijeda ovaj događaj. 

Kralj David imao je nevaljalog i neposlušnoga sina, koji se 
zvao Absalom. Ovaj je bio lijep tijelom, ali zao u dusi. Pre- 
dobro je mnoge ljude za se, pobunio ih protiv svoga oca Davida, 
a onda se dao proglasiti kraljem, skupio mnogo vojnika i s voj- 
skom pošao na svog oca. David je pobjegao preko rijeke Jordana, 
a Absalom je osvojio grad Jeruzalem. 

Doskora sabere i David svoju vojsku i udari na čete Absa- 
lomove. Buntovnici budu potučeni. Absalom pobjegne na mazgi 
i zapne u šumi svojom dugom kosom za hrastove grane, a ma- 
zga uteče ispod njega. Neki vojnik opazi ga, gdje vis: na giani, 
i javi vojskovođi Davidovu. Ovaj dođe i strelicama ubije Absa- 

loma. Potom su skinuli njegovo tijelo, bacili ga u duboku jamu 
i zatrpali kamenjem. 

Sv. Pismo kaže: »Neka bude proklet, koji ne poštuje oca 
svoga i majku svoju.« 

❖ 


233. Kako Bog kažnjava zlu djecu? 

Bog prijeti zloj djeci prokletstvom na ovom svijetu, a na 

drugom vječnim mukama. ... 

Mi živimo ne samo u svojoj obitelji, nego i u velikoj pn- 

rodnoj zajednici mnogih obitelji, koja se zove narod i država. 
Osim toga mi smo po krštenju članovi duhovne zajednice Kato- 
ličke Crkve. Zato imamo dužnosti i prema duhovnim i svjetovnim 


poglavarima. 

234. Koga smo dužni štovati i slušati uz roditelje? 

Uz roditelje dužni smo Štovati i slušati duhovne i svjetovne 

^^^Vrhovni duhovni (poglavari jesu Sv. Otac Papa i s njim 
sjedinjeni biskupi; a vrhovni svjetovni poglavari jesu vladari i 
drugi upravitelji zemaljski. Štovati i slušati treba također, hra- 
nitelje, učitelje i starješine u službi, poslodavce i gospođaie. Du- 
žni smo štovati osobito starije ljude. Sv. Pismo kaže: »Pred 
sijedom glavom Vreba da ustaneš, a osobu starca da poštuješ.« 

235. Kada nije slobodno slušati roditelje i poglavare? 






_i_i i us 


dali ono, što Bog zabranjuje. . . , 

236. Što zapovijeda Bog u četvrtoj zapovijedi? 

U četvrtoj zapovijedi zapovijeda Bog roditelje i poglavare 

štovati i slušati. v , . 

237. Što zabranjuje Bog u četvrtoj zapovijedi? 

U četvrtoj zapovijedi zabranjuje Bog prezirati roditelje i 
poglavare, zlo im željeti i prkositi. 


PRIMJENA NA ŽIVOT: Sveto Pismo kaže: , .Djeco! Pokoravajte 
se roditeljima u svemu, jer je ovo vrlo ugodno Gospodinu. Poštuj, 
dakle, roditelje i pokaži im to riječima i djelom; srdačnim susretanjem 
i poslušnošću. Mrki pogledi, osorne riječi, hladni susretaj i prkos ne 
dolikuju dobroj djeci. Dobra djeca ne stide se nikada roditelja. Ako 
djeca moraju zarađivati daleko od doma, neka im se često javljaju 
pismom i šaliu po koji dar i novčanu pomoć, ako bi roditelji bili u 
nevolji. To traži od svakog čovjeka osjećaj rodoljublja. Kad djeca 
odrastu, treba da su potpora roditeljima, a osobito u nevolji i bolesti. 

Isus je plakao nad Jeruzalimom i žalio njegovu propast. Ljubi 
i ti svoj narod, koji ti je dao dar jezika i s kojim si povezan zajed- 
ničkom prošlošću i budućnošću. Radi za njegovo dobro duhovno i 
vremenito. Budi pripravan i na žrtve za svoj narod, za njegovo pravo 
blagostanje. 

55. PETA ZAPOVIJED BOŽJA 


(HI.) 

»NE UBIJ« 

Život i zdravlje su najveća zemaljska dobra, koja nam je 
Bog dao. Bog je gospodar našega života i zdravlja. Sv. Pismo 
kaže: »Zdravlje tijela bolje je nego neizmjerno bogatstvo.« Kako 
treba skrbiti za život i zdravlje, pokazali su sv. Josip i Marija, 
kada su po Božjem naređenju pobjegli s malim Isusom u Egipat. 

Isus se također brinuo za svoj život. Jednom je u predvorju 
Jeruzalemskog hrama rekao farizejima, da je on Sin Božji, pa su 
farizeji uzeli kamenje, da bace na nj. A Isus se sakrio i izišao 
iz hrama. I za život i zdravlje drugih ljudi brinuo se Isus. Tako 
je bezbrojne bolesnike čudcm iscijelio. 

* 

238. Zašto trebamo čuvati svoj život i zdravlje? 

Svoj život i zdravlje trebamo čuvati, jer nam ih je Bog dao, 
da njima upravljamo, i jer ćemo Bogu polagati o tome račun. 

Za život i zdravlje potrebna je umjerenost u jelu i pilu, 
radinost, a ponajviše uredan i krepostan život. 

239. Tko škodi svomu životu i zdravlju? 

Svomu životu i zdravlju škodi, tko sebe ubije ili rani; tko 
se jako srdi; razuzdano živi; život bez razloga stavlja u opasnost. 

Tko sebe hotimice ubije i rani, učini jedan od najvećih 
grijeha, jer vrijeđa Boga, koji je jedini gospodar života i smrti; 
jer upropašćuje svoju dušu, a svoje najbliže žalosti i sramoti. 

Treba skrbiti i za život svoga bližnjega, napose za život i 
zdravlje onih, koji su nam najbliži, a to su naši domaći; zatim 
onih, koji su naj bjedniji i bez ičije pomoći. Imamo li bolesnika 
u kući, treba ga posluživati strpljivo i s ljubavlju; pozvati mu 
liječnika; a ako je bolest pogibeljna, treba u pravo doba pozvati 
i svećenika. 

240. Tko škodi životu i zdravlju bližnjega? 

Životu i zdravlju bližnjega škodi, tko ga nepravedno ubije 
ili rani; tko ga zlostavlja i tako mu život prikraćuje. 

Hotimično ubojstvo broji se među grijehe, koji se zovu u 
nebo vičući grijesi, jer viču u nebo, da ih Bog kazni. 
(Kainov grijeh!) 

Osobito teško griješe i oni, koji otimaju život nevinoj ma- 
loj dječici! Takav grijeh zove se čedomorstvo. 

Važnija od brige za zdravlje i tijelo je briga za vlastitu 
dušu. Ova briga traži, da razvijamo svoje sposobnosti pamćenja. 

razuma i volje. A najviša, da stalno budemo u milosti Božjoj. To 
ne možemo, ako ne nastojimo svladati svoje zle sklonosti. 

I za dušu bližnjega moramo se brinuti. Isus je rekao: 
»Tko sablazni jednoga od malenih, koji vjeruju u mene, bolje bi 
mu bilo, da mu se objesi mlinski kamen, što ga vrti magarac, i 
da potone u dubini morskoj.« 

241. Kako se treba brinuti za dušu bližnjega? 


dušu bližnjega treba se brinuti tako, da ga riječju i pri- 
mjerom upućujemo na dobro, a odvraćamo od zla. 

242. Tko škodi duši bližnjega? 

Duši bližnjega škodi, tko ga riječju i primjerom upućuje na 

zlo, a odvraća od dobra, t.j. tko. ga sa blatnjava. 

Dusi bližnjega škodi i onaj, koji bližnjega pomaže u grije- 

šenju. Takvi se grijesi zovu tuđi grijesi. Ima ih devet: 
1. svj eto vati na grijeh, 2. zapovijedati grijeh, 3. privoljeti na tuđi 
grijeh, 4. nagovarati na grijeh, 5. hvaliti tuđi grijeh, 6. šdtjeti 
na grijeh, 7. ne pokarati grijeh, 8. pomagati grijeh, 9. braniti tuđi 
grijeh. 

Tko je naškodio tijelu i duši bližnjega, dužan je ispovjediti 
se i učinjeno zlo popraviti, koliko može. 


243. Što zapovijeda Bog u petoj zapovijedi? 

U petoj zapovijedi zapovijeda Bog: brinuti se za život 1 
zdravlje svoje i svoga bližnjega; te za dušu svoju i dušu bližnjega. 

244. Što zabranjuje Bog u petoj zapovijedi? 

U petoj zapovijedi zabranjuje Bog: ubiti samoga sebe i ne- 
pravedno ubiti bližnjega; škoditi zdravlju svojemu i svoga bli- 
žnjega; škoditi duši svojoj i duši bližnjega. 

Važno je da znaš dobro upotrijebiti slobodno vrijeme. Od- 
moriti se ne znači biti bez posla, koji te zanima. Najgori odmor 
je u društvu onih, kojima duhan i alkohol najviše vrijedi u životu. 

G riješi onaj, koji zanemaruje vršiti svoje dužnosti i koji 
se ne brine da razvija svoje duševne i tjelesne sposobnosti. 


PRIMJENA NA ŽIVOT: Sv. Pismo kaže: ,,Ne budi lakom ni kod 
jedne gozbe... Poradi proždrljivosti mnogi su poginuli, a umjereni 
će produljiti svoj život. ’ Tko je uzročio svoju bolest grješnim življenjem, 
neka se čuva grijeha i neka se popravi! Kloni se srditosti, mržnje, 
zavisti, ogovaranja, psovke itd. ! Ne drži srdžbe u svom srcu! Nastoj 
se što prije izmiriti! Ne osvećuj se neprijatelju i ne kroji pravicu sam 
sebi! Ne dopusti, da te tko zavede na grijeh! Ako vidiš loše primjere, 
ne pođi za njima! Osobito brižno pazi, da te tko ne navede na otpad 
od sv. rimokatoličke vjere. 

Dobro se propitaj, da li je flim, koji želiš gledati, takav da te 
može sablazniti i navesti na grijeh. 

<iil) se. Šesta i deveta zapovijed božja 

»NE SAGRIJEŠI BLUDNO« 

»NE POŽELI TUĐEG ŽENIDBENOG DRUGA« 

a) Isus je rekao u propovijedi na gori: »Blaženi čista srca. jer 
će oni Boga gledati.« On nas je učio, tko su oni koji imaju čisto 
srce. Njemu su donosili jednom djecu, da ih se dotakne. Kad to 
vidješe njegovi učenici, stanu im zabranjivati. A Isus, dozvavši ih, 
reče: »Pustite djecu neka dolaze k meni i ne branite irm jer je 
takvih kraljevstvo Božje. Zaista vam kažem, koji ne primi kraljev- 
stva Božjega kao dijete, ne će ući u njega.« 

Gospodin Bog je stvorio ljudsko tijelo. Ono nosi neumrlu 
dušu, sliku i priliku Božju. Po milosti posvećujuooj posvećeno je 
i ljudsko tijelo. Ljudsko tijelo će na dan sudnji uskrsnuti preobra- 
ženo. Zato mi tijelo moramo poštivati i čuvati njegovo dostojanstvo. 
Bog je usadio u našu narav osjećaj stidljivosti, koji pomaže ču- 
vati dostojanstvo ljudskog tijela. Dijete ne zna za ono, što je 
protivno stidljivosti. Ono je čista srca. 

* 

245. Za koga kažemo, da je čista srca? 

Cista srca je onaj, koji poštuje dostojanstvo ljudskog tijela 
I izbjegava sve, što je besramno. 

Sv. Pismo uči: »Kako je divan čist naraštaj u sjaju kreposti, 
jer je neumrla njegova uspomena, a u časti je kod Boga i kod ljudi. 

BI. Djevica Marija bila je savršeno čista kao i sv. Josip. 

246. Zašto moramo biti čisla srca? 

Cista srca moramo biti, jer to Bog zapovijeda i jer osobito 
nagrađuje čiste duše. 

* * * 

b) Sv. Pismo pripovijeda, kako je Gospodin Bog kaznio 
zbog grijeha besramnosti i nečistoće stanovnike Sodome i Gomore; 
kako je pustio s neba sumpor i oganj na njih. Samo Abrahamova 
sinovca Lota i njegovu obitelj izbavili su anđeli, jer su bili stid- 
ljivi i čisti, dok su svi ostali živi izgorjeli. Na onom mjestu je sada 
Mrtvo More. 

Kad je Ivan Krstitelj pripravljao ljude za dolazak Spasitelja, 
upravljao je Galilejom Herođ Antipa. On je otpustio svoju zako- 
nitu ženu i uzeo k sebi ženu svoga brata Filipa, imenom Herodi- 
jadu, koja je došla k njemu zajedno sa svojom kćerkom (Salomom). 
Herod je time počinio preljub. 

Ivan Krstitelj ukorio je Heroda zbog te žene i rekao mu: 
»Ne smiješ je imati!« Zbog toga uhvati Herod Ivana Krstitelja i 
baci ga u tamnicu. I bio bi ga ubio, ali se bojao naroda, koji je 
Ivana držao za proroka. 

* 

Na grijehe nečistoće obično navodi ljude: neumjerenost, lije- 
nost i nevaljale štivo; nepristojni igrokazi, plesovi, nedolično odi- 
jevanje i opako društvo. 

247. Što treba činiti , kad nas stanu napastovati nečiste 
misli i zelje? 

Kad nas stanu napastovati nečiste misli i želje, treba im se 
odmah u početku usprotiviti i Boga u pomoć prizvati. 

Sv. Pismo kaže: »Tko griješi bludno, griješi na svome tijelu. 
Ili zar ne znate, da je tijelo vaše hram Duha Svetoga, koji je u 
vama?« »Bludnost i svaka nečistoća neka se i ne spominje među 
vama, kao što pristoji svetima.« 

248. Zašto se treba kloniti grijeha nečistoće ? 

Grijeha nečistoće treba se kloniti, jer on pogrđuje dostojan- 
stvo ljudskoga tijela, koje je hram Duha Svetoga, često nam pri- 
bavlja sramotu, bolesti i nesretnu smrt. 

Od grijeha nečistoće moše nas odvratiti još i pomisao, da 
Bog sve vidi, da nas može kazniti teškim nevoljama, naglom i ne- 
pripravnom smrću. 

249. Što zapovijeda Bog u šestoj i devetoj zapovijedi? 

U šestoj i devetoj zapovijedi Bog zapovijeda, da budemo čista 
srca u mislima, željama, riječima i djelima, te da čuvamo svetost 
obitelji. 

250 . Što zabranjuje Bog u šestoj i devetoj zapovijedi? 

U šestoj i devetoj zapovijedi Bog zabranjuje sve što je be- 
sramno i što bi nas moglo na to navesti, a napose povrijediti sve- 
tost obitelji. 


PRIMJENA NA ŽIVOT: Znaj i dobro imaj pred očima istinu, da 
si hram Duha Svetoga, koji si postao, kad si na svetom krstu očišćen 
od istočnog grijeha. Nečisti grijeh slabi tjelesne snage, oduzimlje 
volju za rad, ponizuje čovjeka do nerazumne životinje. Kad te stanu 
napastovati nečiste misli i želje, odmah im se suprotstavi! Zazovi u 
pomoć Isusa, BI. Djevicu Mariju, sv. Josipa, anđela čuvara i druge 
nebeske zaštitnike! Pomisli na smrt, Božji sud, nebo ili pakao! Kloni 
se grješnih prigoda, loših filmova, zlih društava i sveaa, što bi te 
moglo navesti na grijeh! Dospiješ li kad i bez svoje krivnje u neva- 
Ijalo društvo, nastoj, da se što prije ukloniš! Hoćeš li se očuvati od 
grijeha nečistoće, moli se Bogu svaki dan! Nadasve pak dostojno i 
često primaj sv. ispovijed i pričest! 

57. SEDMA I DESETA ZAPOVIJED BOŽJA 


(III.) 


»NE UKRADI« 

»NE POŽELI NIKAKVE TUĐE STVARI.« 


a) Dok su Izraelci bili u asirskom sužanjstvu, bio je s njima 
zarobljen pobožni Izraelac imenom Tobija. On je obilazio svoje 
zemljake, tješio ih i opominjao na dobro. Gladnima je i siroma- 
šnima obilato dijelio milostinju. U gradu Ragesu našao je čovjeka 
od svoga plemena u nevolji, pa mu je uzajmio veliku svotu novaca. 
A kad su Asirci počeli ubijati Izraelce, pokapao je Tobija ubijene. 
Tobijina žena Ana išla je svaki dan na tkalački posao, da zasluži, 
što im je potrebno za život. Jednog dana donese kući jare, koje 
je dobila na dar. Kad začuje Tobija, kako jare dreči, reče: »Pazite, 
da nije ukradeno! Povratite ga gospodaru; jer nam nije dopu- 
šteno ukradeno jesti ili dodirnuti.« 

Tobija dade sinu mnogo lijepih očinskih pouka: »Ako ti tko 
bude štogod uradio, plati mu odmah i nemoj, da plaća tvoga rad- 
nika ostane u tebe. Ako budeš imao mnogo, udjeljuj obilato; 
ako li imaš malo, gledaj, da i malo drage volje udijeliš. »Sto ne 
ćeš da drugi tebi učini, pazi, da ni ti drugima ne učiniš.« 

☆ 

Bog je gospodar svih zemaljskih stvari. On ih daje ljudima, 
da njima uzdržavaju svoj život. Zemaljska dobra moramo stje- 
cati na pošten način (radom, kupnjom, zakonitim nasljedstvom). 
Zemaljska dobra najredovitije stičemo radom. Bog je čovjeku 
odredio da radi. Poslije istočnog grijeha rad je za čovjeka postao 
teška dužnost i teret. Isus je posvetio čovjekov rad, kad je sam 
za čitavoga života radio. Čovjek ima pravo, da uživa plodove rada 
i da bude pravedno za rad nagrađen. Tko radniku uzima zasluženu 
plaću, teško griješi. Bogu ćemo morati polagati račun, kako smo 
pošteno stjecali i upotrebljavali zemaljska dobra. 

251 . Zašto smijemo posjedovati zemaljska dobra? 

Zemaljska dobra smijemo posjedovati, da nam po odredbi 
Božjoj služe za održavanje i potrebe života. 

Kao što nam je naše vlasništvo sveto, tako nam mora biti 
sveto i vlasništvo svakoga čovjeka. Tko daje svakomu, što 
mu p r i p a d a, taj je pravedan. 

252. Kako se moramo vladati prema zemaljskim dobri- 
ma svoga bližnjega? 

Zemaljska dobra našega bližnjega moramo čuvati i dati sva- 
komu, što mu pripada. 

b) Tuđa dobra ne smijemo ni poželjeti da steknemo nepra- 
vednim načinom, (krađom, otimačinom, prijevarom), jer iz takvih 
želja dolazi do nepravednih djela. 

Za vrijeme proroka Ilije živio je neki čovjek, imenom Nabot. 
Imao je lijep vinograd pokraj dvora izraelskog kralja Ahaba. Ovaj 
poželi imati Nabotov vinograd. Ali Nabot odgovori Ahabu, da ne 
smije prodavati vinograd, jer ga je naslijedio od svojih otaca. 
Nato se Ahab jako razljuti. A njegova žena Jezabela, saznavši, 
zašto se ljuti, reče mužu Ahabu: »Ja ću ti dati vinograd Nabotov.« 
I napiše pismo gradskim starješinama: neka podmite dva neva- 
ljala čovjeka, koji će optužiti Na-bota, da je psovao Boga i kralja; 
a zatim neka ga kamenuju, da pogine. 

Nato sazovu starješine narod, i lažni svjedoci optuže Nabota 
pred narodom, da je psovao Boga i kralja. Zato ga izvedu napolje 
izvan grada, kamenuju i usmrte. 

Kada su to javili Jezabeli, pođe ona k Ahabu i reče: »Uzmi 
Nabotov vinograd, jer on više ne živi.« Kad je to čuo Ahab, otiđe 
da prisvoji taj vinograd. Po Božjoj zapovijedi izađe mu ususret 
prorok Ilija i reče: »Ti si najprije ubio, a sada ideš, da prisvojiš. 
Ovo govori Bog: Na onom mjestu, na kojem su psi lizali Nabo- 
tovu krv, lizat će i tvoju; a Jezabelino tijelo će iz jesti psi.« 

Nakon tri godine zarate se Izraelci s neprijateljima. Ahaba 
pogodi neprijateljska strjelica. Krv je njegova tekla, i on umre na 
svojim kolima. Kad su prali ta kola i oružje, došli su psi i lizali 
njegovu krv, kako je to prorekao sv. Ilija. A i Jezabela dočeka 
svoju kaznu. Novi izraelski kralj Jehu dobije zapovijed od Boga 
po proroku Iliji, da zatre cijelu obitelj opake Jezabele. Nekoliko 
godina poslije smrdi Ahabove dogodi se, da je Jehu s vojskom 
prolazio gradom, u kojem je stanovala Jezabela. Ona je sva na- 
mazana u licu i narešena bila na prozoru i rugala se kralju. To 
začuje Jehu i zapita, tko je ta žena. Kad sazna, da je to Jeza- 
bela, zapovjedi svojima, neka je zbace s prozora. I oni to učine. 
Konjska je kopita zgaze* a psi izjedu njezino tijelo. 

* 

253. Kako se možemo ogriješiti o vlasništvo bližnjega? 

O vlasništvo bližnjega možemo se ogriješiti krađom, razboj- 
■ištvom, prevarom, lihvom, oštećivanjem tuđih stvari. 

Krade, tko potajno protiv volje vlasnika uzimlje tuđe dobro. 
Tko javno uzme tuđe dobro, čini otimačinu. 

Razbojništvo počinja onaj, koji nasilno otme tuđe dobro. 

Tko kupuje ili sakriva ukradene ili otete tuđe stvari, sukri- 
vac je krađe ili razbojništva. 

Prevaru čini, tko daje krivu mjeru, vagu ili novac, pro- 
daje zlu robu pod dobru, sastavlja tajne ugovore. 


8 Srednji kršćanski nauk 

Tko sustavi j a zasluženu plaću, za koju se po- 
godio s radnikom, čini u nebo vičući grijeh. 

Lihvari, tko uzimlje za posuđeni novac ili stvari preko- 
mjerne kamate. Lihvar zlorabi nuždu bližnjega, da se njome preko 
pravedne mjere okoristi. 

Oštećuje tuđe vlasništvo, tko zlobno kvari ili uni- 
štava tuđu stvar, a da time sebi ništa ne koristi, na pr. uništava 
usjeve, nasade, voćke, zapali kuću. 

* * * 

c) Sv. Pismo kaže: »Ako opaki čini pokoru za svoje grijehe, 
ako vrati ugrabljenu stvar, njegovi grijesi ne će mu biti zapisani.« 

U gradu Jeiihonu živio je čovjek po imenu Zakej, koji bijaše 
carinik. Kad je jednom Isus došao u Jerihon, Zakej je zaželio 
vidjeti Isusa, ali nije mogao, jer je bio malena stasa. Zato je po- 
trčao naprijed, i uspeo se na smokvu, da vidi Isusa. Kad dođe 
Isus do te smokve, reče mu: »Zakej u, siđi brzo, jer mi danas valja 
ostati u tvojoj kući.« Zakej siđe brzo i primi Isusa radujući se. 
Kad su to vidjeli drugi, mrmljali su govoreći: »Svratio se grješnom 
čovjeku.« A Zakej reče Isusu: »Evo polovinu svoga imanja dajem 
siromasima, i ako sam koga prevario, vraćam četverostruko«. Reče 
mu Isus: »Danas dođe spas ovoj kući, jer je Sin čovječji došao, 
da potraži i spasi, što je izgubljeno.« 

254. Što je dužan učiniti, tko ima tuđe ili je bližnjemu 

načinio štetu? . . ,, ...... ... 

Tko ima tuđe, dužan je vratiti; a tko je bližnjemu načinio 

štetu, dužan ju je nadoknaditi što prije i koliko može. 

255 . Što zapovijeda Bog u sedmoj i desetoj zapovijedi? 

Bog zapovijeda u sedmoj i desetoj zapovijedi, da pravednim 
načinom stječemo zemaljska dobra, da tuđe vratimo i naknadimo 
štetu, koliko možemo. 

256 . Sto zabranjuje Bog u sedmoj i desetoj zapovijedi? 

Bog zabranjuje u sedmoj i desetoj zapovijedi, da nepravedno 
uzmemo tuđe dobro ili da ga poželimo nepravedno zadobiti. 


PRIMJENA NA ŽIVOT: Budi zadovoljan onim, što ti je Bog dao. 
Čuvaj se pohlepe za blagom i novcem! Imaj na pameti opomenu Spa- 
sitelja: „Tražite najprije kraljevstvo Božje i pravdu njegovu (milost 
Božju), a sve ostalo će vam se dodati.” Radi marljivo! Zarana nauci 
svoje dužnosti obavljati savjesno i uredno. Tada^ će ti rad Bog^ bla- 
aosloviti. Vraćaj posuđene i najmanje stvari, što prije mozes. Ne 
zadužuj se! Vraćaj izgubljeno. Čuvaj se i najmanje krađe u v.ast.toj 
kući. Isus je učio: „Što koristi čovjeku, ako čitav svijet zadobije, a 
duši svojoj naudi.” 

(IH) 


58. OSMA ZAPOVIJED BOŽJA 
-NE RECI LAŽNA SVJEDOČANSTVA.« 


a) Sv. Pismo veli: »Gospodine! Tko će stanovati u tvojem 
šatoru i tko će počivati na svetom brdu tvojem? Onaj, koji go- 
vori istinu u srcu svojem; koji ne laže ustima svojim.« 

Najuzvišeniji primjer istinitosti dao je Isus Krist i svo- 
jim životom i svojom naukom, kao što je sam rekao za sebe: »Ja 
sam put, istina i život.« Na Maslinskoj gori zapita Isus četu: »Koga 
tražite?« A oni mu odgovore: »Isusa, Nazarećanina.« Reče im Isus: 
»Ja sam.« Veliki svećenik Kajfa reče Isusu: »Zaklinjem te živim 
Bogom, da nam kažeš, jesi li ti Krist, Sin, Božji?« A Isus odgo- 
vori: »Ja jesam.« 

* 

Isus je svagda govorio onako, kako je zaista bilo. On je lju- 
bio istinu, a bio je uvijek spreman i govoriti istinu, premda je 
znao, da će zbog toga trpjeti. Isus je bio istinit. Čovjek ima zato 
-dar govora, da svoje misli priopćujemo drugima onako, k a k o ih 
misli. Kad to čovjek čini, on je istinit. 

257 . Tko je istinit? 

Istinit je, tko ljubi istinu i spreman je uvijek govoriti istinu, 
pa makar zbog toga i trpio. 

Istiniti moramo biti, da budemo Bogu slični i da sačuvamo 
povjerenje ljudi. 

* * * 

b) Na Maslinskoj gori pristupio je Isusu Juda i rekao mu: 
»Zdravo, učitelju!« i poljubio ga. A Isus mu reče: »Juda, zar po- 
ljupcem izdaješ Sina čovječjega?« Juda se prikazivao dobrim i 
pravednim, da prikrije svoju zloću. Tako su se i židovske starješine 
prikazivale kao dobri i pravedni. Tim su zavarali narod i prikrivali 
svoju zloću. Oni su se pretvarali. 

* 

258. Tko se pretvara? 

Pretvara se, tko se izvana prikazuje dobrim i pravednim, da 
tim zavara druge i prikrije svoju zloću. 

259 . Tko laže? 

Laže, tko govori ono, što zna, da nije istina. 

Nikada nije laž dopuštena, pa ni radi koristi ili u šali. Sv. 
Pismo kaže: »Mrska su Bogu usta, koja lažu.« A Isus uči: »Đavao 
je lažac i otac laži.« 

260 . Zašto ne smijemo biti lažljivi? 

Lažljivi ne smijemo biti zato, što to Bog zabranjuje, što po- 
stajemo slični sotoni i što time širimo nepovjerenje među ljudima. 

Ako istinu govorimo i savjesno vršimo dužnost svoga zvanja,, 
ljudi nas cijene. To znači imati dobro ime. Sv. Pismo kaže: 
»Dobro ime više vrijedi nego zlato.« Zato moramo nastojati da sa- 
čuvamo svoje dobro ime čestitim životom. 

Jednako tako moramo čuvati dobro ime svog bližnjega. Ono> 
je njegovo veliko dobro i vrijedi više od zemaljskoga bogatstva. 
Zato treba da o bližnjemu dobro mislimo i dobro govorima. 

O dobro ime bližnjega ogrješuje se klevetom i o go- 
vor o m. 

261 '.x Tko kleveće? 

Kleveće, tko o bližnjem pripovijeda izmišljene pogrješke. 

262. Što je clnžan učiniti, tko je oklevetao bližnjega? 

Tko je oklevetao bližnjega, dužan je opozvati, što je lažno 
rekao, i naknaditi svaku tim učinjenu štetu. 

263. Tko ogovara? 

Ogovara, tko bez potrebe otkriva tuđe pogrješke. 

Ne ogovara, tko pripovijeda tuđe pogrješke, koje su javna 
poznate. Ali je ipak bolje, da što manje diramo u tuđe pogrješke* 
a više nastojimo, da svoje popravimo. Sv. Pismo kaže: »Ako tko 
misli, da je pobožan, a ne zauzđava jezika svojega, nego vara srce 
svoje, njegova je pobožnost isprazna.« 

264. Što zapovijeda Bog u osmoj zapovijedi? 

U osmoj zapovijedi zapovijeda Bog, da ljubimo istinu i da 
budemo spremni uvijek istinu govoriti. 

265. Što zabranjuje Bog u osmoj zapovijedi? 

U osmoj zapovijedi zabranjuje Bog: pretvarati se, lagati, kle- 
vetati, lažno svjedočiti i ogovarati. 


PRIMJENA NA ŽIVOT: Čovjek je slika i prilika Božja. Zato hoće 
Bog, da govorimo istinu. Istina treba da ti je mila, jer je Bog istinit. 

Kako je tebi milo, da ljudi o tebi dobro misle i govore, tako 
je i drugom milo, ako ti o njemu dobro misliš i govoriš. Imaj na pa- 
meti svoje vlastite pogrješke, koje su možda i veće od pogrješaka 
drugih, pa se za njih postidi, i kaji se pred Bogom, a bližnjega ostavi 
na miru! 

Istinoljubivost traži, da držiš zadano obećanje. Održi svoju danu 
riječ, makar te to stajalo i većega napora! Bit ćeš sličan Bogu, koji 
je vjeran u svojim obećanjima. 

PET ZAPOVIJEDI CRKVENIH 

(IV.) 59. CRKVENE ZAPOVIJEDI 

Isus je dao apostolima ne samo vlast da naučavaju Njegovu 
nauku nego i da izdaju zapovijedi, koje će vjernici održavati. 
Tako je rekao: »Što god svežete na zemlji, bit će svezano i na ne- 
besima i što god razriješite na zemlji, bit će razriješeno i na nebe- 
sima.« Vjernici su dužni izvrši vati, što Crkva nalaže u ime Isusovo. 
Zato je Isus rekao apostolima: »Tko vas sluša, mene sluša. Tko 
vas prezire, mene prezire.« 

Apostoli su se služili ovom vlašću da izdaju zapovijedi i za- 
kone već na prvom saboru u Jeruzalemu g. 50. poslije Krista. 
Tada su odredili, da kršćani nisu dužni vršiti neke propise Sta- 
roga Zavjeta. Napisali su kršćanima pismo, u kome su rekli: 
»Nađe za dobro Duh Sveti i mi, da ne stavljamo više nikakvih 
bremena osim ovoga potrebnoga, da se čuvate od žrtava idolskih 
i od bludnosti.« Kršćani su se pokoravali zakonima, koje su izda- 
vali apostoli i njihovi nasljednici. S vremenom su vrhovni pogla- 
vari Katoličke Crkve izdali više zakona ili zapovijedi. Tima zapo- 
vijedima htjeli su točnije prepisati, kako treba vršiti Božje za- 
povijedi. 

* 

266. Od koga je Crkva dobila vlast izdavati zapovijedi? 

Crkva je dobila vlast izdavati zapovijedi od Isusa Krista, da 
možemo bolje izvršivati Božje zapovijedi. 

267. Koje je zapovijedi izdala Crkva ? 

Crkva je izdala ove zapovijedi: 

1. Svetkuj zapovijedane blagdane i slušaj pobožno svetu 
misu u nedjelju i zapovijedane blagdane. 

2. Posti zapovijedane poste i u određene dane ne mrsi. 

3. Svake se godine najmanje jedamput ispovjedi i o Uskrsu 
pričesti. 

4. Drži se ženidbenih zakona svete Crkve. 

5. Doprinosi za crkvene potrebe. 


(IV.) 60. PRVA ZAPOVIJED CRKVENA 

»SVETKUJ ZAPOVIJEDANE BLAGDANE I SLUŠAJ POBOŽNO 
SVETU MISU U NEDJELJE I ZAPOVIJEDANE BLAGDANE«* 

Apostoli i prvi kršćani rado su se sjećali znamenitih zgoda; 
iz Isusova života. Na godišnjicu tih događaja skupljali su se na 
određenim mjestima i slavili su uspomenu toga dana sv. Misom,, 
primanjem svete pričesti, molitvom i pjesmom. Poslije su se sjećali, 
i znamenitih događaja iz života BI. Djevice Marije i sv. mučenika.. 
Tako su s vremenom nastajale različne svetkovine, koje se još £■ 
danas slave. Niz blagdana, kojima se sjećamo glavnih događaja, 
našeg otkupljenja, zovemo crkvena godina. Počinje s pr- 
vom nedjeljom Adventa. 

Apostoli su odredili, da dan Gospodnji u Novom Zavjetu 
bude nedjelja. U nedjelju je Isus uskrsnuo od mrtvih, Dub 
Sveti sašao nad apostole. Sv. Pismo pripovijeda, da su apostoli &• 
prvim kršćanima u nedjelju služili sv. misu, kod koje su se prvi 
kršćani pričešćivali. Kasnije je Crkva izdala zapovijed, da svaki kr- 
šćanin, koji je došao k razumu, pobožno prisustvuje sv. misi u 
nedjelju i zapovijedane blagdane. Ta je obaveza teška. 

Crkvena godina ima dva velika kruga ili dobe: božićno- 
i uskrsno doba. U središtu božičnog doba je blagdan Božića. 
U središtu uskrsnog doba je blagdan Uskrsa. Jedno i drugo doba 
ima pripravu za glavni blagdan. Priprava za Božić zove se A đ~ 
v e n a t. Priprava za Uskrs zove se Korizma. Osim glavnoga 
blagdana svaka doba ima i nastavak svetkovanja glavnoga blag- 
dana. Tako u božično doba svetkujemo još i blagdan B o gnjav- 
ljenja (6. siječnja). U uskrsno doba svetkujemo dolazak Du- 
ha Svetoga (Duhovi). U toku cijele godine slavimo nedjelje 
kao dane Gospodnje. 

268. Koji su zapovijedani blagdani Gospodnji? 

Zapovijedani blagdani jesu: Božić, Obrezan je Gospodinovo 
ili Nova Godina, Bogojavljenje ili Svela Tri Kralja, Uskrs, Spa- 
sovo, Duhovi i Ti jelovo. 

269 . Koji su zapovijedani blagdani Marijini? 

Zapovijedani blagdani Marijini jesu: Bezgr jesno Začeće BI. 
Djevice Marije i Velika Gospa. 

270. Koji su zapovijedani blagdani Svetih? 

Zapovijedani blagdani Svetih jesu: Sv. Josip, Sv. Petar i 

Pavao i Svi sveti. 

271. Što zapovijeda Crkva u prvoj zapovijedi? 

Prva zapovijed crkvena zapovijeda, da svaki kršćanin, koji je 
navršio 7 godina, pobožno prisustvuje sv. misi te ne radi težačke 
poslove u nedjelju i ostale zapovijedane blagdane. 

Pobožno prisustvuje sv. misi, tko je poučen o sv. misi i prati 
molitvom ili pjesmom dijelove sv. mise. 

272 . Tko se ogrjesuje o prvu crkvenu zapovijed? 

O prvu crkvenu zapovijed se ogrjesuje, tko bez dovoljna raz- 
loga zanemaruje sv. misii u nedjelje i zapovijedane blagdane. 

Dovoljan razlog je bolest, dvorenje bolesnika, službene du- 
žnosti ili velika udaljenost, od crkve. Jednako griješi protiv prve 
crkvene zapovijedi, tko je pod sv. misom rastresen, te se ne moli. 
Isus je rekao: »Tko je od Boga, sluša riječ Božju.« 

273. Što još treba nastojati u nedjelju i zapovijedane 
blagdane? 

U te dane treba nastojati slušati propovijed i kršćanski nauk 
te primati sv. sakramente. 


FRIMJENA NA ŽIVOT: Iskreno svetkuj zapovijedane blagdane. 
Na taj ćeš način proživljavati svake godine čitav život Isusov, a to će 
biti za tebe blag, os lovno. Blagdani su naređeni na. slavu .Božju, zato 
treba da se na te dane osobito čuvamo grijeha. Na zapovijedani 
blagdan neka miruju tvoji svagdanji poslovi! Otrgni se od njih, služi 
vise Bogu i radi oko spasa svoje duše. 

Sv. misa u nedjelje i blagdane je zajedničko štovanje Bogo 
svih vjernika čitave župe. Bog to traži kao jednu od najvažnijih naših 
dužnosti. Zato ti neka sv. misa u te dane bude najvažnija briga. 
U sv. misi se sam Isus ponovno nekrvno žrtvuje za tvoj spas, i moli 
nebeskog Oca za sve tvoje potrebe. Zato se vladaj pobožno kod 
sv. mise. Moli iz molitvenika . zajedno sa svim vjernicima ono, što sve- 
ćenik moli kod oltara. Često se pričešćuj pod sv. misom u nedjelju i 
zapovijedane blagdane. Neka bude daleko od tebe, da razgovarar.jem 
smetaš pod sv. misom u pobožnosti ostale vjernike. Zapamti: kakva 
je tvoja nedjelja, takva i smrt! 

(IV.) 61. DRUGA ZAPOVIJED CRKVENA 

»POSTI ZAPOVIJEDANE DANE I U ODREĐENE DANE NE MRSI« 

Kad je Isus navršio trideset godina, ode u pustinju i ondje je 
postio četrdeset dana i četrdeset noći. Potom je svladao sotonu, 
koji ga je triput napastovao, i otjerao ga je riječima: »Odlazi sotono, 
jer je pisano: »Ne živi čovjek samo o kruhu, nego od svake riječi, 
koja izlazi iz usta Božjih.« 

Znajući to, apostoli i prvi kršćani' rado su postili, napose kad 
su htjeli osobito Boga počastiti ili izmoliti od Boga koju važniju 
milost. Osim toga su postili na neke određene dane u godini. S 
vremenom je Crkva naredila stalne dane, na koje su vjernici 
imali postiti. Treća zapovijed crkvena razlikuje nemrs i post. 

O NEMRSU 

274. Što naređuje Crkva za dane nemrsa? 

Za dane nemrsa naređuje Crkva, da se uzdržavamo od mesa 
i juhe od mesa. 

Crkva nam dopušta na dane nemrsa jesti jaja, mlijeko i mli- 
ječne proizvode, kao i sve vrste začina pa i od životinjske masti. 
Smijemo na te dane jesti ribe, žabe, puževe, kornjače i druge 
hladnokrvne životinje. 

Nemrsni dani jesu: svaki petak: zatim svi zapovijedani 
posti izuzevši ponedjeljak, utorak, srijedu (osim čiste srijede ili 
pepelnice) i četvrtak u korizmi. To su ti određeni dani. U 
petak ne jedemo mesa na spomen muke i smrti Isusa Krista. 

275 . Komu je zabranjeno mrsiti u određene dane? 

U određene dane zabranjeno je mrsiti onomu, koji je navršio 
sedmu godinu, ako ga ne ispričava valjan razlog, na pr. bolest, 
siromaštvo, naporan rad, putovanje, prehrana u menzama ili do- 
movima. 

O POSTU 

276 . Što naređuje Crkva za dane posta? 

Za dane posta naređuje Crkva, da ne jedemo više nego 
jedanmput na dan do sitosti, a u druga dva obroka da malo 
založimo. 

Zapovijedani posti jesu : svi dani u korizmi izuzevši 
nedjelje, t.j. od čiste srijede ili pepelnice do Uskrsa, zatim kvaterna 
srijeda, petak i subota; napokon dani uoči Božića i Duhova, Svih 
Svetih i Bez. Začeća. 

U korizmeni ponedjeljak, utorak, srijedu (izuzevši čistu 
srijedu) i četvrtak jesu zapovijedani posti, ali se kod obroka smije 
jesti meso. 

Kvaterni dani posta jesu: četiri puta u godini srije- 
dom, petkom i subotom. Proljetni: iza prve korizmene nedjelje; 
ljetni: prvu sedmicu iza Duhova; jesenski: poslije treće nedjelje u 
rujnu i zimski: iza svetkovine sv. Luci je (13. prosinca). 

277 . Tko je dužan postiti zapovijedane poste? 

Zapovijedane poste dužan je postiti, tko je navršio dvadeset 
i prvu godinu, pa sve do svoje započete šezdesete godine, ako ga 
ne ispričava valjan razlog, na pr. bolest, siromaštvo, naporan 
rad itd. 

Crkva nam propisuje post i nemrs, da činimo pokoru za 
grijehe i lakše obuzdavamo zle sklonosti; da se uspješnije Bogu 
molimo i sigurnije spasimo. 


PRIMJENA NA ŽIVOT: Vjerno obdržavaj zapovijedi svete Crkve. 
To vrijedi i za post. Post je naređen radi spasa tvoje duše. Teško 
griješi, tko bez opravdana razloga prestupa zapovijed o postu i 
nemrsu. 

Treba da držiš post i nemrs onako, kako to želi i propisuje 
Crkva, t.j. kao pokoru za grijehe; iz ljubavi prema Bogu; iz poslušnosti 
prema Crkvi i radi spasa svoje duše. 

Poradi prehrambenih poteškoća Sv. Otac Papa ublažio je zakon 
o postu i nemrsu tako, da su u zagrebačkoj nadbiskupiji ostali ovi 
dani posta i nemrsa: Pepelnica, Sveti Petak, Sveta Subota do podneva, 
dan prije Bezgriješnog začeća i Badnjak. Zakon samog nemrsa obve- 
zuje na sve petke u godini. 

(IV,) 62. TREĆA ZAPOVIJED CRKVENA 

»►SVAKE SE GODINE NAJMANJE JEDAMPUT ISPOVJEDI I O 
USKRSU PRIČESTI« 

Sv. Ispovijed i Sv. Pričest Isus je ustanovio kao sredstva 
potrebna za spas duše. Bez njih ne možemo imati Božjeg života 
u duši. 

Prvi kršćani živjeli su u zajednici s dobrim i zlim ljudima; 
često su se nalazili i u vrlo velikim nevoljama. Oni su primali 
često pa i svaki dan Sv. Pričest. 

Kad su prestali progoni kršćana, s vremenom je hladnjela 
revnost mnogih, pa su neki samo rijetko pristupali k stolu Gospod- 
njemu. Ali bilo je i takvih, koji su posve zanemarili primati sv. 
sakramente Ispovijedi i Pričesti. Zato je Crkva na saboru u La- 
teranu u Rimu 1215. godine izdala zapovijed, da se svaki kršćanin 
katolik im ade ispovjediti najmanje jedamput svake godine i o 
Uskrsu se pri čestiti. 

* 

278. Zašto je Crkva naredila, da se o Uskrsu pričestimo? 

Crkva je naredila, da se o Uskrsu pričestimo, jer je u to doba 

Krist naredio Svetu Pričest, umro za nas i uskrsnuo od mrtvih. 

Uskrsna pričest može se primiti već od prve korizmene ne- 
djelje, a i prije, ako to biskup odredi. Zato neka se u tom svatko 
drži propisa svoga biskupa! Tko se nije pričestio prije Usitrsa, 
dužan je to učiniti poslije. Rok uskrsne ispovijedi i pri- 
česti traje do nedjelje Presv. Trojstva ili do blagdana Sv. Petra 
i Pavla. Teško sagriješi, tko bez opravdana razloga zane- 
mari tu veliku dužnost. 

279. Što zapovijeda Crkva u četvrtoj zapovijedi? 

U četvrtoj zapovijedi zapovijeda Crkva, da se svake godine 
najmanje jedamput ispovjedimo i o Uskrsu pričestimo. 


PRIMJENA NA ŽIVOT: Isus Krist je zapovjedio, da primamo nje- 
govo tijelo i krv, kad je rekao: ,,Ja sam kruh živi, koji sam s neba 
sišao... Ako ne jedete tijela Sina čovječjega i ne pijete krvi njegove, 
ne ćete imati života u sebi. Tko jede tijelo moje i pije krv moju, ima 
život vječni, i ja ću ga uskrisiti na sudnji dan". Isus nam, dakle, 
najstrožije zapovijeda, da ga primamo u Sv. Pričesti. Tu Kristovu 
zapovijed ističe Crkva katolička, kad i ona zapovijeda, da najmanje 
jedamput i to o Uskrsu pristupimo k Sv. Pričesti. To je najmanje što 
Crkva traži. Da održiš milost posvećujuću, potrebno ti je često primati 
anđeosku hranu, sv. Pričest. 

(IV.) 63. ČETVRTA ZAPOVIJED CRKVENA 

»DRŽI SE ŽENIDBENIH ZAKONA SVETE CRKVE« 


Gospodin Bog je ustanovio ženidbu u raju zemaljskom. Bo- 
žanski Spasitelj je posvetio ženidbu time što je prisustvovao svad- 
bi u Kani Galilejskoj. On je ženidbu učinio sakramentom. To znači: 
dao je ženidbenom ugovoru zaručnika i zaručnice, kojim se doži- 
votno uzimlju kao muž i žena, snagu da podjeljuje milost. A sv. 
Pavao uči, da je ženidba slika veze, koja postoji između Krista i 
Crkve. Zato Crkva ima dužnost, da postavlja propise, po kojima 
se podjeljuje sakramenat ženidbe. Crkva je uistinu izdala ženiđ- 
bene zakone. Ovi zakoni određuju, kad je ženiđbeni ugovor va- 
ljan i dopušten. 

Tako je Crkva odredila, da je ženidba valjana, samo ako je 
sklopljena pred vlastitim župnikom i dva svjedoka. 
Isto tako je valjana, ako su obadva zaručnika još nevezana ženiđ- 
benim ugovorom. Jednako, ako nisu najuži rođaci ili srod- 
nici. 

Posebno je odredila, da se ženidba, po mogućnosti, sklapa 
pod sv. misom. Tada se daje i svečani blagoslov mladenaca. A kako 
se ženidba obično slavi svatovskim slavljem. Crkva je odredila, da 
se svečani blagoslov mladenaca ne podjeljuje u vrijeme, koje ona 

drži pokorničkim. To je Advenat i Korizma. 

* 

280. Zašto se moramo držati zenidbenih zakona svete ' 
Crkve? 

Žcnidbcnih zakona svete Crkve moramo se držati zato, jer je 
ženidba sakramenat, kojim upravlja Katolička Crkva. 


PRIMJENA NA ŽIVOT: Sakramenat ženidbe je osobito važan 
sakramenat za sreću ljudi na zemlji. On je često izvor sreće ili ne- 
sreće i u vječnosti. Zato je potrebno pridržavati se zenidbenih zakona. 
O tome ovisi, da ii će Isus blagosloviti čitav život ženidbenih drugova, 
na zemlji. Stoga dobri katolici vjerno vrše ženidbene zakone svoje 
Crkve. Oni znaju, da je samo tada nihova ženidba prava slika veze 
Krista i Crkve, ako je sklopljena po zakonima svete Crkve. 

(IV.) 


64. PETA ZAPOVIJED CRKVENA 
»DOPRINOSI ZA CRKVENE POTREBE« 


U Starom Zavjetu Gospodin Bog je odredio, da Izraelci pla- 
ćaju deseti dio svojih prihoda za uzdržavanje hrama i svećenika. 

I sam Gospodin Isus je plaćao hramski porez. 

U Novom Zavjetu sv. Pavao uči: »Ne znate, da oni, koji čine 
svetu službu i koji žrtveniku služe, sa žrtvenikom dijele. Tako je i 
Gospodin zapovjedio, da oni, koji evanđelje .propovijedaju, od 
evanđelja žive.« Zato je sv. Pavao sam sabirao darove za jeruza- 
lemsku crkvu. 

U prijašnja vremena bogatiji su darivali Crkvi zemlju. Od 
prihoda te zemlje uzdržavale su se biskupije, sjemeništa i župe. 
Kad danas Crkva više nema te zemlje, dužnost uzdržavanja župa, 
sjemeništa i biskupija opet je prešla na sve vjernike. 

281. Zašto treba doprinositi za crkvene potrebe? 

Za crkvene potrebe treba doprinositi zato, jer je Gospodin 
zapovjedio da oni koji propovijedaju evanđelje, od evanđelja i žive. 


PRIMJENA NA ŽIVOT: Doprinositi za crkveno potrebe nije do- 
brovoljna milostinja, nego dužnost pravih vjernika. Obitelj, općina i 
država ne mogu postojati bez novčanih sredstava. I Crkva treba 
novčana sredstva za uzdržavanje sjemeništa, biskupija i župa. Svi 
katolici sačinjavaju jednu veliku obitelj. Zato imaju i svi dužnost, da 
pomažu Crkvi svojim doprinosima, kako bi mogla vršiti sve što je Isus 
naredio. Što Bogu damo, Bog će nam i obilato vratiti. 


(III.) 65. BOG KAŽNJAVA ONE, KOJI PRESTUPAJU BOŽJE 
I CRKVENE ZAPOVIJEDI — VRSTE GRIJEHA. 

1. Bog je rekao Adamu u raju: »S drveta znanja dobra i zla 
nemoj jesti, jer u koji dan budeš s njega jeo, umrijet ćeš!« Pra- 
roditelji su ipak jeli s toga drveta, premda su dobro znali, da im 
je to Bog zabranio. Oni su, dakle, svojevoljno i hotimice 
prestupili Božju zapovijed i tako sagriješili. 

2. Sagriješiti se može mišlju. Tako je sagriješio Herod, 
kad je razmišljao, kako bi ubio betlehemsko djetešce; farizeji, kad 
su mislili, kako će uhvatiti Isusa u riječi, da ga mogu poslije 
tužiti itd. 

Sagriješiti se može govorom. Tako je sagriješio onaj Izra- 
elac, koji je psovao ime Božje: svjedoci, koji su lažno svjedočili na 
Isusa itd. 

Sagriješiti se može činom. Tako su sagriješili Izraelci, koji 
su se klanjali zlatnom teletu; kršćani kasnijih vjekova, koji su 
zanemarivali sv. misu, uskrsnu ispovijed i Pričest itd. 

* 

282. Što učini , tko hotimice prestupi Božju ili Crkve- 
nu zapovijed? 

Tko hotimice prestupi Božju ili crkvenu zapovijed, učini 
grijeh. 

283. Kako može čovjek sagriješiti? 

Čovjek može sagriješiti, ako zlo misli, govori, čini; ili ako ne 
izvrši ono, što mu je dužnost. 

284 . Jesu li svi grijesi jednaki? 

Svi grijesi nisu jednaki: ima velikih i malih grijeha. 

285. Kako se zovu veliki grijesi , a kako mali? 

Veliki grijesi zovu se teški ili smrtni, a mali se zovu laki 
grijesi. 

286. Zašto se veliki grijesi zovu teški ili smrtni? 

Veliki grijesi zovu se teški ili smrtni, jer njima teško vrije- 
đamo Boga, gubimo milost posvećujuću, djetinjstvo Božje i pravo 
na nebo, a pribavljamo sebi vječnu smrt u paklu. 

287. Zašto se mali grijesi zovu laki? 

Mali grijesi zovu se laki, jer se lakše opraštaju, pa i izvan 
sakramenta pokore. 

288. Tko učini smrtni grijeh? 

Smrtni grijeh učini, tko svojevoljno prestupi Božju ili crkve- 
nu zapovijed u velikoj stvari. 

289. Tko učini laki grijeh? 

Laki grijeh učini, tko svojevoljno prestupi Božju ili crkvenu 
zapovijed u maloj stvari; ili je prestupi u velikoj stvari, ali 
ne posve svojevoljno. 

290. Zašto se treba čuvati svakoga grijeha? 

Svakoga grijeha treba se čuvati, jer svakim grijehom vrije- 
đamo Boga, a sebi pribavljamo kazne na ovom i na drugom svijetu. 

291. Kakve kazne zaslužujemo smrtnim grijehom? 

Smrtnim grijehom zaslužujemo vječnu muku u paklu, a če- 
sto mnoge teške kazne na ovom svijetu. 

292. Kakve kazne zaslužujemo lakim grijehom? 

Lakim grijehom zaslužujemo vremenske kazne na ovom svi- 
jetu i na drugom u čistilišlu. , . 

Laki grijeh dovodi do teškoga grijeha i oduži ml] e mnog 

milosti. 


PRIMJENA NA ŽIVOT: Smrtni grijeh je najveće zlo. On je teška 
uvreda Boga, Stvoritelja, Gospodara našega života i najboljeg Oca. 
On je najveća nezahvalnost Isusu Kristu, našem Spasitelju. 
On je gruba okrutnost prema Duhu Svetomu, koga tjeia iz 
naše duše. On uzimlje čast kršćanskom imenu i šteti ugledu Crkve. 
Da se lakše čuvaš grijeha, drži se ovih pravila: # , 

Ne pouzdavaj se odviše u sebe, vec u pomoć Bo- 
žju! „Pomoć je naša u imenu Gospodina, koji stvori nebo. zemlju 
Kloni se osoba, mjesta, društva, igara i zabava, koje bi te mogle 
navesti na grijeh ! Odvrati pogled od svega, sto te navod, na 
arijeh! Često moli, osobito u napasti! Promisli, da Bog sve vidi. 
Znaj, da ćeš umrijeti i doći na sud Božji! Osobito je opasno, ako t. 
grijeh postane navika, druga narav. Pogotovo, ato 9 r 'J© h *akc> 
ojača u tebi, da postane strast, kojoj se jedva mozes oteti. Protiv 
zle navike i strasti moraš se boriti odricanjem i svladavanjem svojih 
slabih vlastitosti. Isus je rekao: „Tko hoće slijediti mene, neka se 
odreže samoga sebe." 


ZAVRŠETAK 

(IV.) 66. »MARIJA JE ODABRALA NAJBOLJI DIO« 

Kad je Isus jednom došao u Betaniju, primile su ga ti svoju 
kuću sestre Marta i Marija. Dok se Marta brinula, kako ce sto 
ljepše podvoriti Gospodina, Marija je pobožno slušala Isusove ri- 
ječi. I pristupi Marta k Isusu i reče: »Gospodine, zar ne mans, 
što me sestra ostavi samu da služim? Reci joj, dakle, ^ da mi po- 
mogne.« I odgovori joj Gospodin: »Marta, Marta, bnnes se i uzne- 
miruješ se za mnogo. A samo je jedno potrebno. Marija je oda- 
brala najbolji đ i o, koji se ne će oduzeti od nje.« 

* 

Bog je o b j a v i o istine, koje nas poučavaju o Bogu i nje- 
govoj savršenosti. Otkrio nam je svoju ljubav prema 
ljudima, kad je poslao svoga jedinorođenoga Sina, da nas mukom 
i smrću otkupi od grijeha. Dao nam je sredstva, po kojima 
možemo postići spas duše, tj. s v. .sakramente. 

Bog traži od nas, da živom vjerom prihvatimo svu 
njegovu nauku, da se služimo svetim sakramentima i da držimo 
njegove zapovijedi. 

* 

I mi treba da odaberemo »najbolji dio-«, t.j. da slušamo nauku 
Isusovu i činimo sve, što od nas traži Bog i njegova sveta Crkva. 

293. Što je potrebno , da zaslužimo život vječni? 

Da zaslužimo život vječni, potrebno je da živom vjerom sve 
prihvaćamo, što je Bog učinio za naš spas, i da vršimo sve, što 
Bog od nas traži za naše spasenje. 

Budemo li to činili, postići ćemo svoju konačnu svrhu, radi 
koje smo na svijetu. I nije dosta, da to činimo samo po koji puta. 
Potrebno je stalno, svakog dana, živjeti u milosti posvećujućoj. 
Potrebno je svakog dana obavljati dobra djela. To nam mora po- 
stati druga narav. Tada kršćanin živi kreposno. 

Sv. Pismo kaže: »Vjera bez dobrih djela je mrtva.« 

294. Koja dobra djela su potrebna za spas duše? 

Za spas duše potrebna su dobra djela, koja činimo u milosti 
posvećujućoj. 

Takva dobra djela zovu se zaslužna djela, jer njima za- 
služujemo nebo. Dobra djela, koja činimo bez milosti posvećujuće, 
koriste nam, da se možemo obratiti k Bogu. Najveći dio dobrih 
djela sačinjavaju naše službene dužnosti. 

Sv. Pismo osobito pak preporučuje molitvu, post i 
milostinju. 

295. Na što osobito gleda Bog u našim dobrim djelima? 

Bog osobito gleda u našim dobrim djelima na našu dobru 
nakanu, t.j. da Boga slavimo. 

Dobru nakanu potrebno je probuditi ujutro i prije važnog 
posla. Lagano to možemo učiniti ovako: »Sve na veću slavu Božju.« 


PRIMJENA NA ŽIVOT: Svaki dan života, što ti ga Bog daje, 
dragocjen je dar Božji. Nastoj da ga dobro upotrijebiš za spas duše. 
Posvećuj ga jutarnjom molitvom i dobrom nakanom. Svoje dužnost? 
vrši savjesno i poklanjaj sve napore Bogu na čast. Ako ti se dogodi 
nesreća, da preko dana sagriješiš, nastoj se što prije pokajali iz 
ljubavi prema Bogu. Čuvaj milost posvećujuću u svojoj duši i često 
primaj svete sakramente. Pobožno prisustvuj sv. Misi ne samo u nedje- 
lje i zapovijedne blagdane nego kad god ti se za to pruži prilika. 
Svoj dan završi ispitom savjesti i dobrim pokajanjem. Tako ćeš 
postati vjeran učenik Isusa Krista. A Isus će ti dati nagradu, krunu 
života — samoga sebe! 

